एक साल में बाइबल - ইণ্ডিয়ান ৰিভাইচ ভাৰচন - मई 9\n১ সামুয়েল 20:1-42\n1. তাৰ পাছত দায়ূদে ৰামাৰ নায়োতৰ পৰা পলাই যোনাথনৰ ওচৰলৈ আহি ক’লে, “মই নো কি কৰিলোঁ? মোৰ অপৰাধ কি? আপোনাৰ পিতৃৰ আগত মই কি পাপ কৰিলোঁ, তেওঁ যে মোৰ প্ৰাণ লবলৈ চেষ্টা কৰিছে?”\n2. যোনাথনে দায়ূদক ক’লে, “ইয়াৰ পৰা আঁতৰি থাকক, আপোনাৰ মৃত্যু নহয়। মোৰ পিতৃয়ে ডাঙৰ কি সৰু কোনো কাম মোক নোকোৱাকৈ নকৰে। মোৰ পিতৃয়ে এই কথা মোৰ পৰা কিয় গোপনে ৰাখিব? সেয়ে নহয়।”\n3. তথাপিও দায়ূদে শপত খাই ক’লে, “মই তোমাৰ দৃষ্টিত যে অনুগ্ৰহপ্ৰাপ্ত হৈছোঁ, তাক তোমাৰ পিতৃয়ে ভালকৈ জানে; তেওঁ কৈছে, ‘যোনাথনক এই কথা জানিবলৈ নিদিবা, জানিলে সি অসন্তোষ পাব’। কিন্তু যিহোৱাৰ জীৱনৰ আৰু তোমাৰ জীৱনৰ শপত, মোৰ আৰু মৃত্যুৰ মাজত নিশ্চয়ে এখোজহে অন্তৰ আছে।”\n4. তেতিয়া যোনাথনে দায়ূদক ক’লে, “আপুনি যি ক’ব বিচাৰে কওক, মই আপোনাৰ কাৰণে তাকেই কৰিম।”\n5. দায়ূদে যোনাথনক ক’লে, “কাইলৈ ন-জোন ওলাব; তাতেই ময়েই ৰজাৰ লগত ভোজনত বহিব লাগিব। কিন্তু তুমি মোক যাবলৈ দিয়া, মই তৃতীয় দিনৰ গধূলিলৈকে পথাৰত লুকাই থাকিম।\n6. যদি তোমাৰ পিতৃয়ে মই নথকাটো মন কৰে, তেন্তে তুমি ক’বা, ‘দায়ূদে নিজ নগৰ বৈৎলেহেমলৈ সোনকালে যাবৰ কাৰণে মোৰ আগত বৰ আগ্ৰহেৰে অনুমতি বিচাৰিলে; কাৰণ সেই ঠাইত গোটেই বংশৰ কাৰণে এটা বছৰেকীয়া যজ্ঞ হৈ আছে।’\n7. তেওঁ যদি কয়, ‘ঠিকেই আছে’, তেতিয়া তোমাৰ দাসৰ মঙ্গল হ’ব। কিন্তু যদি তেওঁৰ খং উঠে, তেন্তে জানিবা যে, তেওঁ অমঙ্গলৰ কথা চিন্তা কৰিছে।\n8. এই হেতুকে তুমি তোমাৰ দাসলৈ অনুগ্ৰহ কৰিবা; কাৰণ তুমি তোমাৰ এই দাসক তোমাৰে সৈতে যিহোৱাৰ চুক্তিলৈ আনিছা। তথাপি যদি মোৰ কোনো অপৰাধ থাকে, তেন্তে তুমি নিজে মোক বধ কৰা; তেনেহলে কিয় মোক তোমাৰ পিতৃৰ ওচৰলৈ নিব খুজিছা?”\n9. যোনাথনে ক’লে, “এনে ভয় আপোনাৰ পৰা দূৰ হওক! কাৰণ মোৰ পিতৃয়ে আপোনালৈ অমঙ্গল ঘটাবলৈ স্থিৰ কৰা কথা যদি মই কেনেবাকৈ জানিব পাৰোঁ, তেন্তে মই জানো আপোনাক কৈ নিদিম?”\n10. তেতিয়া দায়ুদে যোনাথনক ক’লে, “তোমাৰ পিতৃয়ে তোমাক কটু উত্তৰ দিলে, তাক কোনে মোক ক’ব?”\n11. যোনাথনে দায়ুদক ক’লে, “আহক, আমি পথাৰলৈ ওলাই যাওঁহঁক।” সেয়ে দুয়ো পথাৰলৈ ওলাই গ’ল।\n12. যোনাথনে দায়ুদক ক’ল, “মই ইস্ৰায়েলৰ ঈশ্বৰ যিহোৱাক সাক্ষী কৰি কৈছোঁ যে, কাইলৈ বা পৰহিলৈ প্ৰায় এই সময়ত মোৰ পিতৃৰ মন চাম; তাতে আপোনালৈ অনুগ্ৰহ থকাৰ প্ৰমাণ পালে, মই তেতিয়াই মানুহ পঠিয়াই আপোনাক সেই বিষয়ে নজনাম নে?\n13. যদি আপোনাৰ অমঙ্গল কৰিবলৈ মোৰ পিতৃ মন থাকে, আৰু মই সেই বিষয়ে আপোনাক নজনাও, তেনেহলে যিহোৱাই যোনাথনক অমুক আৰু তাতকৈ অধিক দণ্ড দিয়ক; তেনেকুৱা হ’লে, আপোনাক বিদায় দিম; তাতে আপুনি কুশলে যাব; আৰু যিহোৱা মোৰ পিতৃৰ লগত থকাৰ দৰে আপোনাৰ লগতো থাকক।\n14. মই নমৰিবৰ কাৰণে আপুনি যে কেৱল মই জীয়াই থকা কালত যিহোৱাৰ অনুগ্ৰহ মোৰ বাবে দেখুৱাব এনে নহয়;\n15. কিন্তু মোৰ বংশলৈকো দয়া কৰিবলৈ কেতিয়াও ক্ৰুতি নকৰিব, আনকি যেতিয়া যিহোৱাই দায়ুদৰ শত্ৰুবোৰৰ প্ৰতিজনক পৃথিবীৰ পৰা উচ্ছন্ন কৰিব, তেতিয়াও নকৰিবা।”\n16. এইদৰে যোনাথনে দায়ূদৰ পৰিয়ালৰ সৈতে এটা চুক্তি কৰিলে আৰু তেওঁ ক’লে, যিহোৱাই দায়ুদক শত্ৰুবোৰৰ হাতৰ পৰা ৰক্ষা কৰক।\n17. এইদৰে যোনাথনে দায়ুদৰ ওচৰত পুনৰ প্রতিজ্ঞা কৰিলে, কাৰণ তেওঁ তেওঁক প্ৰেম কৰিছিল; তেওঁ নিজ প্ৰাণৰ দৰে দায়ূদক প্ৰেম কৰিছিল।\n18. সেয়ে যোনাথনে দায়ুদক ক’লে, “কাইলৈ ন-জোন ওলাব; তাতে আপোনাৰ অনুপস্থিতি অনুভৱ হ’ব, কাৰণ আপোনাৰ আসন খালী হৈ থাকিব।\n19. আপুনি পৰহিলৈ অতি বেগাই নামি আহিব, আৰু আগেয়ে যি ঠাইত আহি লুকাই আছিল, সেই ঠাইলৈ আহি এজল নামৰ শিলটোৰ ওচৰত লুকাই থাকিব।\n20. তাতে মই লক্ষ্য কৰি মৰাৰ দৰে তিনিটা কাঁড় মাৰিম।\n21. আৰু মই এজন ডেকা ল’ৰাক সেই ঠাইলৈ পঠিয়াম আৰু তেওঁক ক’ম, ‘যোৱা আৰু কাঁড়বোৰ বিচাৰা’। যদি মই সেই ডেকা ল’ৰাক কওঁ, কাঁড় কেইডাল এইফালে আছে, তাৰ পৰা তুলি আনা’; তেনেহলে আপুনি আহিব। কিয়নো কোনো ভয় নাই, যিহোৱাৰ জীৱনৰ শপত তোমাৰ মঙ্গলহে হ’ব।\n22. কিন্তু মই যদি ডেকা ল’ৰাটোক কওঁ, ‘চোৱা, কাঁড়বোৰ তোৰ সিফালে আছে’, তেতিয়া আপুনি নিজৰ পথত গুচি যাব; কাৰণ যিহোৱাই আপোনাক বিদায় দিছে।\n23. আপোনাৰ আৰু মোৰ মাজত হোৱা চুক্তি আৰু মই কোৱা কথাবোৰ মনত ৰাখিব; যিহোৱা আপোনাৰ আৰু মোৰ মাজত চিৰদিন সাক্ষী হৈ আছে।”\n24. তাৰ পাছত দায়ূদে গৈ পথাৰত লুকাই থাকিল; পাছত যেতিয়া ন-জোন ওলাল, তেতিয়া ৰজাই আহি ভোজনত বহিল।\n25. তাতে ৰজাই সচৰাচৰ বহাৰ দৰে দেৱালৰ ওচৰত থকা আসনত গৈ বহিল। পাছত যোনাথন উঠি থিয় হ’ল আৰু অবনেৰ চৌলৰ কাষতে বহিল, কিন্তু দায়ুদৰ আসন খালী হৈ থাকিল।\n26. সেইদিনা চৌলে একোকে নক’লে; কাৰণ তেওঁ ভাবিলে, “দায়ূদৰ কিবা হয়তো হৈছে। সি শুচি নহয়, সঁচাকৈ সি শুচি নহয়।”\n27. ন-জোনৰ পাছদিনা অৰ্থাৎ মাহৰ দ্বিতীয় দিনাও দায়ুদৰ আসন শূণ্য হৈ থকাত চৌলে নিজৰ পুত্ৰ যোনাথনক সুধিলে, “যিচয়ৰ পুতেক কালি আৰু আজিও ভোজলৈ কিয় অহা নাই?”\n28. তেতিয়া যোনাথনে উত্তৰ দি চৌলক ক’লে, “দায়ুদে বৈৎলেহেমলৈ যাবৰ কাৰণে বৰ আগ্ৰহেৰে মোৰ পৰা অনুমতি বিচাৰিলে;\n29. আৰু মোক ক’লে, ‘মই মিনতি কৰিছোঁ, মোক যাবলৈ দিয়া; কিয়নো নগৰত আমাৰ গোষ্ঠীৰ এক যজ্ঞ হ’ব, আৰু মোৰ ককায়ে মোক তাত উপস্থিত হ’বলৈ আজ্ঞা কৰিছে; এই হেতুকে মই যদি তোমাৰ দৃষ্টিত অনুগ্ৰহপ্ৰাপ্ত হৈছোঁ, তেন্তে বিনয় কৰোঁ, মোক যাবলৈ দিয়া; মই গৈ মোৰ ভাইসকলক চাই আহোঁ’। এই কাৰণে তেওঁ মহাৰাজৰ মেজলৈ আহিব পৰা নাই’।”\n30. তেতিয়া যোনাথনলৈ চৌলৰ ক্ৰোধ জ্বলি উঠিল আৰু তেওঁ যোনাথনক ক’লে, “হেৰ’ বিপথগামীনী আৰু বিদ্ৰোহীনী তিৰোতাৰ পুতেক, তই তোৰ লাজ, আৰু তোৰ মাৰক বিবস্ত্ৰ কৰাৰ লাজ প্ৰকাশ কৰিবলৈ যে যিচয়ৰ পুতেকক মনোনীত কৰিলি, তাক জানো মই নাজানো?\n31. কিন্তু যিচয়ৰ পুতেক যেতিয়ালৈকে পৃথিবীত জীয়াই থাকিব, তেতিয়ালৈকে তই থিৰে থাকিব নোৱাৰিবি, আৰু তোৰ ৰজাও থিৰে নাথাকিব; এই হেতুকে এতিয়া মানুহ পঠাই তাক মোৰ আগলৈ আন; কিয়নো সি মৰিবই লাগিব”;\n32. তাতে যোনাথনে উত্তৰ দি নিজৰ বাপেক চৌলক ক’লে, “তেওঁ কিয় মৰিব? তেওঁনো কি কৰিলে?\n33. তেতিয়া চৌলে যোনাথনক মাৰিবৰ বাবে যাঠি মাৰি পঠালে। তেতিয়া যোনাথনে বুজিলে যে, তেওঁৰ পিতৃ চৌলে সচাঁকৈয়ে দায়ূদক বধ কৰিবলৈ চল বিচাৰি আছে।\n34. তাতে যোনাথন অতিশয় ক্ৰুদ্ধ হৈ উঠিল আৰু ভোজনৰ মেজৰ পৰা উঠি গ’ল। এইদৰে তেওঁ মাহৰ দ্বিতীয় দিনাও একো ভোজন নকৰিলে। দায়ুদৰ কাৰণে তেওঁ বেজাৰ পালে, কিয়নো তেওঁৰ পিতৃয়ে তেওঁক অপমান কৰিছিল।\n35. পাছদিনা ৰাতিপুৱা দায়ুদেৰে সৈতে নিৰূপণ কৰা পথাৰলৈ যোনাথনে ওলাই গ’ল আৰু তেওঁৰ লগত এজন ডেকা ল’ৰা আছিল।\n36. তেওঁ সেই ডেকা ল’ৰাক ক’লে, “দৌৰ আৰু মই মাৰি পঠোৱা কাঁড়বোৰ বিচাৰি আন।” তাতে ল’ৰাটিয়ে দৌৰ মাৰোতে তেওঁ তাৰ সিফালে পৰাকৈ কাঁড়বোৰ মাৰিলে।\n37. তাতে ডেকা ল’ৰা জনে গৈ যোনাথনে মাৰি পঠোৱা কাঁড়বোৰৰ ওচৰ পোৱাত, তেওঁ তাক ক’লে, ‘তোৰ সিফালে জনো কাঁড়বোৰ নাই’?\n38. পাছত যোনাথনে ল’ৰাজনক মাতি ক’লে, “বেগাই দৌৰি আহ। তাত ৰৈ নাথাকিবি।” তেতিয়া সেই ল’ৰাজনে কাঁড়বোৰ বুটলি আনি যোনাথানৰ ওচৰলৈ আহিল।\n39. কিন্তু ল’ৰাজনে একো বুজি নাপালে; মাত্ৰ দায়ূদেহে এই বিষয় বুজি পালে।\n40. পাছত যোনাথনে নিজৰ ধনু-কাঁড়বোৰ ল’ৰা জনৰ হাতত দিলে আৰু ক’লে, “যোৱা, এইবোৰ লৈ নগৰলৈ যোৱা।”\n41. তাৰ পাছত ডেকা ল’ৰা জন যোৱাৰ লগে লগে দায়ূদে দক্ষিণ দিশৰ পৰা ওলাই আহিল আৰু তললৈ মুখ কৰি পৰি তিনিবাৰ প্ৰণিপাত কৰিলে। তাতে তেওঁলোক পৰস্পৰে চুমা খালে আৰু কান্দিলে; তাতে দায়ুদৰ সৈতে অধিক ক্ৰন্দন হ’ল।\n42. পাছত যোনাথনে দায়ুদক ক’লে, “আপুনি কুশলে যাওক; কিয়নো আমি দুয়ো যিহোৱাৰ নামেৰে এই শপত খালো যে, যিহোৱা আপোনাৰ আৰু মোৰ মাজত থকাৰ দৰে আপোনাৰ বংশ আৰু মোৰ বংশৰ মাজতো সদাকাল থাকিব।” পাছত তেওঁ উঠি গুচি গ’ল, আৰু যোনাথন নগৰলৈ উভতি গ’ল।\n১ সামুয়েল 21:1-15\n1. তাৰ পাছত দায়ুদ নোবত থকা অহীমেলক পুৰোহিতৰ ওচৰলৈ আহিল। তাতে অহীমেলকে কঁপি কঁপি দায়ূদৰ লগত সাক্ষাৎ কৰিবলৈ আহিল, আৰু তেওঁক ক’লে, “কিয় তোমাৰ লগত কোনো নাই আৰু তুমি কিয় অকলে আহিছা?”\n2. দায়ূদে অহীমেলক পুৰোহিতক ক’লে, “ৰজাই মোক তেওঁৰ কাৰ্যৰ অৰ্থে পঠাইছে, আৰু মোক ক’লে, ‘মই তোমাক যি কাৰ্যৰ উদ্দেশে পঠাইছোঁ আৰু তোমাক কি আদেশ দিছোঁ সেই যিষয়ে যেন কোনেও গম নাপাই।’ মই যুৱক সকলক বিশেষ ঠাইলৈ যাবলৈ নিৰ্দেশ দিছোঁ।\n3. এতিয়া তোমাৰ হাতত কি আছে? মোক পাঁচটা পিঠা বা ইয়াত যি আছে তাকে দিয়া।”\n4. পুৰোহিতে দায়ূদক উত্তৰ দি ক’লে, “মোৰ হাতত সাধাৰণ পিঠা নাই, কিন্তু পবিত্ৰ পিঠাহে আছে; যদি যুৱকসকলে নিজকে মহিলাৰ পৰা পৃথকে ৰাখে।”\n5. দায়ূদে পুৰোহিতক উত্তৰ দিলে, “নিশ্চয়কৈ এই তিনি দিন আমাৰ পৰা মহিলাসকলক পৃথকে ৰাখিম। যেতিয়া মই ওলাই আহিলোঁ, যুৱকসকলৰ শৰীৰ পবিত্ৰ আছিল, যদিও বা এই যাত্ৰা সাধাৰণ আছিল। আজি তেওঁলোকৰ শৰীৰ আৰু কিমান পবিত্ৰ হ’ব লাগে?”\n6. তাতে পুৰোহিতে তেওঁক পবিত্ৰ পিঠা দিলে। কাৰণ তাত আন পিঠা নাছিল, কেৱল তাত থকা পিঠা যি যিহোৱাৰ সন্মুখৰ পৰা আঁতৰোৱা হৈছিল যাতে তাৰ ঠাইত গৰম পিঠা ৰাখিব পৰা যায়।\n7. সেই দিনা চৌলৰ দাসবোৰৰ মাজৰ ইদোমীয়া দোৱেগ নামেৰে এজন লোক যিহোৱাৰ সন্মুখত, তেওঁ চৌলৰ প্ৰধান পশুপালক আছিল।\n8. দায়ূদে অহীমেলকক ক’লে, “তোমাৰ এই ঠাইত যাঠি বা তৰোৱাল একো নাই নে? কাৰণ, মই ৰজাৰ জৰুৰী কাৰ্য কৰিব লগা হোৱাত, মই নিজৰ তৰোৱাল বা অস্ত্ৰ লগত অনা নহ’ল।”\n9. পুৰোহিতে ক’লে, “এলা উপত্যকাত তুমি যাক বধ কৰিছিলা সেই পলেষ্টীয়া গলিয়াথৰ তৰোৱাল এফোদৰ পাছফালে কাপোৰেৰে মেৰোৱা আছে। যদি তুমি লব খোজা, লোৱা, কাৰণ তাৰ বাহিৰে আন কোনো অস্ত্ৰ ইয়াত নাই।” তাতে দায়ূদে ক’লে, “তাৰ সমান তৰোৱাল আৰু নাই; তাকে মোক দিয়া।”\n10. তাৰ পাছত দায়ুদ উঠি চৌলৰ ভয়ত পলাল আৰু সেই দিনাই গাতৰ ৰজা আখীচৰ ওচৰলৈ গ’ল।\n11. আখীচৰ দাসবোৰে তেওঁক ক’লে, “এই মানুহ জন জানো দেশৰ ৰজা দায়ুদ নহয় নে? তেওঁলোকে নাচি নাচি তেওঁৰ বিষয়ে পৰস্পৰে গান গাই কোৱা নাই নে - “চৌলে বধিলে হাজাৰ হাজাৰ লোকক, দায়ূদে বধিলে অযুত অযুত লোকক?”\n12. তাতে দায়ূদে সেই কথা হৃদয়ত ৰাখি গাতৰ ৰজা আখীচলৈ অতিশয় ভয় কৰিলে।\n13. তেওঁ নিজৰ আচৰণ সলনি কৰিলে আৰু দুৱাৰত আঁকি-বাকি আৰু নিজৰ ডাঢ়িৰ ওপৰত লালটি বোৱাই তেওঁলোকৰ আগত বলীয়াৰ ভাও ধৰিলে।\n14. তাতে আখীচে তেওঁৰ দাসবোৰক ক’লে, “চোৱা, এই মানুহজন বলীয়া। তেওঁক মোৰ ওচৰলৈ কিয় আনিছা?\n15. মোৰ জানো বলীয়া মানুহৰ অভাৱ হৈছে, যে, মোৰ ওচৰত বলীয়াৰ দৰে ব্যৱহাৰ কৰিবলৈ তোমালোকে ইয়াক আনিলা, এই মানুহ মোৰ গৃহত সোমাব নে?”\n1. হে মোৰ ঈশ্বৰ, শত্ৰুবোৰৰ পৰা মোক উদ্ধাৰ কৰা; মোৰ বিৰুদ্ধে উঠা সকলৰ পৰা মোক ওখ ঠাইত তুলি থোৱা।\n2. অধৰ্মচাৰীবোৰৰ পৰা মোক ৰক্ষা কৰা; ৰক্তপাতী মানুহৰ পৰা মোক ৰক্ষা কৰা।\n3. কিয়নো চোৱা, তেওঁলোকে মোৰ প্ৰাণলৈ খাপ দি আছে; হে যিহোৱা, মোৰ কোনো দোষ বা পাপ নাই তথাপিও বলৱন্তবোৰে মোৰ বিৰুদ্ধে গোট খাইছে।\n4. তেওঁলোকে মোক বিনা-দোষে আক্ৰমণ কৰিবলৈ, দৌৰি দৌৰি আহি যুগুত হৈছে; তুমি মোৰ উপকাৰলৈ জাগি উঠা, মোলৈ দৃষ্টি কৰা।\n5. হে ঈশ্বৰ যিহোৱা, তুমি সৰ্বশক্তিমান ইস্ৰায়েলৰ ঈশ্বৰ, তুমিয়েই সকলো জাতিক শাস্তি দিবলৈ উঠা; কোনো দুর্নীতিপৰায়ণ পাপীক দয়া নকৰিবা। [চেলা]\n31. যেতিয়া কোনো এজনে তোমাৰ আচৰণ শুধৰাই দিয়ে আৰু যদি তুমি মনোযোগ দিয়া, তেতিয়া তুমি জ্ঞানীসকলৰ মাজত গণ্য হবা।\n32. যিজনে নিয়মানুবৰ্তিতা অগ্ৰাহ্য কৰে, তেওঁ নিজকে হেয়জ্ঞান কৰে; কিন্তু যি জনে অনুযোগ শুনে, তেওঁ সুবিবেচনা লাভ কৰে।\n33. যিহোৱালৈ ৰখা ভয়ে প্ৰজ্ঞাৰ শিক্ষা দিয়ে, আৰু নম্ৰতা সন্মানৰ আগত আহে।\n36. এইবোৰ কথা কৈ থাকোতেই যীচু নিজে তেওঁলোকৰ মাজত থিয় হৈ ক’লে, “তোমালোকৰ শান্তি হওক।”\n37. কিন্তু ভূত দেখিছোঁ বুলি ভাবি, তেওঁলোক ভয়াতুৰ আৰু আতংকিত হ’ল।\n38. তেতিয়া যীচুৱে তেওঁলোকক ক’লে, “তোমালোকৰ মনত কিয় উগুল-থুগুল লাগিছে? আৰু তোমালোকৰ অন্তৰত কি কাৰণে প্ৰশ্ন জাগিছে?\n39. মোৰ হাত আৰু ভৰি চাই জ্ঞাত হোৱা যে মইহে, মোক স্পৰ্শ কৰি চোৱা৷ যি দৰে মোক দেখিছা, সেইদৰে আত্মাৰ হ’লে হাড় আৰু মাংস নাই”;\n40. ইয়াকে কৈ তেওঁ নিজৰ হাত-ভৰি তেওঁলোকক দেখুৱালে।\n41. কিন্তু তেওঁলোক আনন্দিত হ’লেও, তেতিয়াও অবিশ্বাস কৰি বিস্ময় মানি থকা বাবে, যীচুৱে তেওঁলোকক ক’লে, “তোমালোকৰ কিবা খোৱা বস্তু আছে নে?”\n42. তেতিয়া তেওঁলোকে তেওঁক এডোখৰ ভজা মাছ দিলে।\n43. যীচুৱে তাকে লৈ তেওঁলোকৰ আগত খালে;\n44. আৰু তেওঁ তেওঁলোকক ক’লে, “মোচিৰ বিধানত, ভাববাদী সকলৰ বিধান-শাস্ত্ৰত আৰু গীতমালাত মোৰ বিষয়ে যি যি বচন লিখা আছে, সেই সকলো সিদ্ধ হ’ব লাগে বুলি তোমালোকৰ লগত থাকোতেই, যি কথা মই কৈছিলোঁ, মোৰ সেই কথা এই।”\n45. তেতিয়া তেওঁ ধৰ্মশাস্ত্ৰ বুজিবলৈ তেওঁলোকৰ হৃদয়ৰ চকু মুকলি কৰি দিলে;\n46. আৰু তেওঁ তেওঁলোকক ক’লে, “এইদৰে লিখা আছে, যে খ্ৰীষ্টে দুখভোগ কৰি তৃতীয় দিনা মৃত লোকৰ মাজৰ পৰা পুনৰায় উঠিব৷\n47. আৰু যিৰূচালেমৰ পৰা আৰম্ভ কৰি সকলো জাতিৰ আগত মন-পালটন আৰু পাপ মোচনৰ কথা তেওঁৰ নামেৰে ঘোষণা কৰা হ’ব।\n48. তোমালোক এই সকলোৰে সাক্ষী আছা।\n49. চোৱা মোৰ পিতৃয়ে যি প্ৰতিজ্ঞা কৰিছিল, সেই প্ৰতিজ্ঞা তোমালোকলৈ পঠাই দিম৷ কিন্তু ওপৰৰ পৰা শক্তি নোপোৱালৈকে এই নগৰতে থাকা।”\n50. পাছত যীচুৱে তেওঁলোকক বৈথনিয়া গাৱঁৰ সন্মূখলৈকে আগবঢ়াই আনি, তেওঁ হাত উঠাই তেওঁলোকক আশীর্বাদ কৰিলে।\n51. এইদৰে তেওঁলোকক আশীর্বাদ কৰি থকা সময়ত, তেওঁ তেওঁলোকৰ পৰা পৃথক হ’ল আৰু তেওঁক স্বৰ্গলৈ নিয়া হ’ল।\n52. তেতিয়া তেওঁলোকে তেওঁক স্তুতি কৰি, অতি আনন্দেৰে যিৰূচালেমলৈ উলটি আহিল;\n53. আৰু সদায় মন্দিৰত ঈশ্বৰৰ প্ৰশংসা কৰি থাকিল।


আই এছ এলত জয়েৰে অভিযান আৰম্ভ নর্থ ইষ্ট ইউনাইটেডৰ - নিয়মীয়া বাৰ্তা\nআই এছ এলত জয়েৰে অভিযান আৰম্ভ নর্থ ইষ্ট ইউনাইটেডৰ\nBy নিয়মীয়া বাৰ্তা\t On Nov 22, 2020\nনিয়মীয়া বার্তা, ২২ নৱেম্বৰঃ নর্থ–ইষ্ট ইউনাইটেড এফ চিয়ে চলিত আই এছ এলত জয়েৰে অভিযান আৰম্ভ কৰিছে৷ গোৱাত আজি অনুষ্ঠিত এখন মেচত দলটোৱে মুম্বাই চিটী এফ চিক ১–০ গ’লত পৰাস্ত কৰিবলৈ সক্ষম হয়৷ আৰম্ভণিৰে পৰা আক্রমণ–প্রত্যাক্রম ভৰপূৰ মেচখনৰ প্রথমটো অর্ধ গ’লশূন্যভাৱে সামৰণি পৰে৷ কিন্তু দ্বিতীয়ার্ধৰ আৰম্ভণিতে নর্থ–ইষ্ট ইউনাইটেডে সফলতা অর্জন কৰিবলৈ সক্ষম হয়৷\n৪৯ মিনিটত বিদেশী তাৰকা কেউচি আপিয়াই এটা পেনাল্টী গ’ললৈ ৰূপান্তৰিত কৰি উত্তৰ–পূবৰ দলটোৰ জয় নিশ্চিত কৰে৷ মন কৰিবলগীয়া যে মেচখনৰ ৪৩ মিনিটত ফাউলৰ বাবে ৰেড কার্ড লাভ কৰে মুম্বাই চিটী এফ চিৰ অন্যতম ভৰসা আহমেদ জাহুৱে৷ ইয়াৰ পাছত দলটোৱে ১০গৰাকী খেলুৱৈৰে খেলিবলগীয়া হয়৷ দ্বিতীয়ার্ধত ইয়াৰ সুবর্ণ সুযোগ গ্রহণ কৰি নর্থ–ইষ্ট ইউনাইটেডে সফলতা অর্জন কৰিবলৈ সক্ষম হয়৷ এই জয়েৰে নর্থ–ইষ্ট ইউনাইটেড এফ চিয়ে সম্পূর্ণ তিনি পইণ্ট অর্জন কৰে৷\n১৫ দিনৰ পিছত বিটিআৰত হাগ্রামা মহিলাৰীৰ দাদাগিৰি নাথাকিব\nপিতৃহাৰা হ’ল বেগী বলাৰ মঃ চিৰাজ, থাকিব নাপালে পিতৃৰ জানাজাত\nছিডনীত আজি ভাৰতৰ শৃংখলা ৰক্ষাৰ যুঁজ\nহূদক্রিয়া বন্ধ হৈ আকস্মিক মৃত্যু মাৰাডোনাৰ; ৩ নৱেম্বৰত মগজুৰ অস্ত্রোপচাৰ সম্পন্ন…\nএডিলেইডতে হ’ব ভাৰত অষ্ট্রেলিয়াৰ প্রথমখন টেষ্ট\nখেলপথাৰত দেখাৰ দৰে আক্রমণাত্মক স্বভাৱৰ নহয় কোহলিঃ জাম্পা\nত্ৰিপাক্ষিক নিৰ্বাচনী যুদ্ধত কোনে মাৰিব শেষ হাঁহি?\nবহু আহিব বহু যাব, কিন্তু অগপ সদায় ৰাইজৰ লগত থাকিবঃ মৰিগাঁও…\nবিজনীত নিৰ্বাচনী হিংসাত উচটনিঃ দুৰ্বৃত্তই নষ্ট কৰিলে…\nজোনাইত অচিন ৰোগত আক্ৰান্ত ৮জন, মৃত্যু ২\nৰিণিকি ভূঞা শৰ্মাক অম্ৰপালি ছ’চাইটী ফৰ আৰ্টছৰ…\nPrev\tNext 1 of 3,225\nবহু আহিব বহু যাব, কিন্তু অগপ সদায় ৰাইজৰ লগত থাকিবঃ মৰিগাঁও অগপৰ সভা\nবিজনীত নিৰ্বাচনী হিংসাত উচটনিঃ দুৰ্বৃত্তই নষ্ট কৰিলে অগপ-বিপিএফৰ পতাকা তথা আচবাব\nৰিণিকি ভূঞা শৰ্মাক অম্ৰপালি ছ’চাইটী ফৰ আৰ্টছৰ সম্বৰ্ধনা\nমাদক দ্ৰব্যৰ তালিকাৰ পৰা আঁতৰালে ভাং, ৰাষ্ট্ৰসংঘৰ ঐতিহাসিক সিদ্ধান্ত\ncovid কলাৰ টিউন বন্ধ কৰিব পাৰিনে? ভুৱা প্ৰচাৰে সৃষ্টি কৰিছে মায়াজাল\nতিনিচুকীয়াৰ মাগুৰী মতাপুং বিলত পক্ষী নিধন খবৰ নাই বন বিভাগৰ\nভাৰতীয় দলৰ যুঁজাৰু মানসিকতাক প্রশংসা অধিনায়কৰ\nকোহলি–ৰোহিতৰ সমন্বয়ৰ অভাৱ দুর্ভাগ্যজনক\nPrev\tNext 1 of 4,032


বিশ্লেষণঃ 'চান্দা অপ-সংস্কৃতি' বনাম 'অসমৰ অৰ্থনৈতিক দুৰৱস্থা'ৰ আচল কেৰোণ :: সমুদ্ৰজিৎ গোহাঁই - অসমীয়াৰ সুখ-দুখ\nHome ANALYSIS ARTICLE RECENT SAMUDRAJIT GOHAIN প্ৰৱন্ধ বিশ্লেষণ সমুদ্ৰজিত গোহাঁই বিশ্লেষণঃ 'চান্দা অপ-সংস্কৃতি' বনাম 'অসমৰ অৰ্থনৈতিক দুৰৱস্থা'ৰ আচল কেৰোণ :: সমুদ্ৰজিৎ গোহাঁই\nবিশ্লেষণঃ 'চান্দা অপ-সংস্কৃতি' বনাম 'অসমৰ অৰ্থনৈতিক দুৰৱস্থা'ৰ আচল কেৰোণ :: সমুদ্ৰজিৎ গোহাঁই\nxukhdukh.com December 14, 2020 ANALYSIS, ARTICLE, RECENT, SAMUDRAJIT GOHAIN, প্ৰৱন্ধ, বিশ্লেষণ, সমুদ্ৰজিত গোহাঁই,\n'চান্দা অপ-সংস্কৃতি' বনাম 'অসমৰ অৰ্থনৈতিক দুৰৱস্থা'ৰ আচল কেৰোণ\nআজিৰ তাৰিখত অসমৰ কথা চিন্তা কৰিলেই তলৰ শব্দশাৰীয়েই মনত প্ৰধান হৈ উঠে। সেয়া হৈছে- "অসমৰ সৰ্বাঙ্গীণ বিকাশৰ বাবে ৰাজহুৱা ধনৰ সঠিক ব্যৱহাৰৰ ওপৰত তীক্ষ্ন নজৰ দিয়াৰ প্ৰয়োজন আছে"। ভৱিষ্য অসমৰ কথা চিন্তা কৰাৰ বাবে আমি প্ৰথমেই যাব লাগিব, এই চিন্তাৰ পটভূমিলৈ।\nপটভূমিঃ আছুৰ নেতৃত্বত অসমত এটা নতুন আঞ্চলিক দল গঠন কৰা সময়ৰ কথা৷ নতুন ৰাজনৈতিক দলটোক ৰাজ্যৰ বিভিন্ন প্ৰান্তৰ বিভিন্নজন ব্যক্তিয়ে শুভেচ্ছা দিয়াৰ সময়ত এজন বিশেষ ব্যক্তিৰ টেলিভিছনৰ সাংবাদিকৰ আগত প্ৰদান কৰা এক বিশেষ মন্তব্যই মোৰ দৃষ্টি আকৰ্ষণ কৰিলে৷ পূৰ্বৰ কংগ্ৰেছৰ আমোলত এইজন মহাপ্ৰতাপী মন্ত্ৰী এতিয়া BJP নেতৃত্বাধীন চৰকাৰৰ এক গুৰুত্বপূৰ্ণ মন্ত্ৰী পদত আছে৷ আনহাতে ,আমি কটনত উচ্চতৰ মাধ্যমিক বৰ্ষত অধ্যয়ন কৰি থকা সময়ত তেওঁ আছুৰ সদস্য আছিল৷ আছুৰ নেতৃত্বত নতুন ৰাজনৈতিক দল গঠনৰ পৰিপ্ৰৰেক্ষিতত এই মন্ত্ৰীজনে প্ৰদান কৰা বক্তব্যৰ সাৰমৰ্ম হ’ল যে নতুন দলটোৰ চান্দা বা বৰঙনি তোলা কাৰ্যৰ পৰা ৰাজ্যৰ ব্যৱসায়ী সকলৰ বেপাৰ বাণিজ্যৰ ক্ষতি হোৱাৰ লগতে ৰাজ্যখনৰ অৰ্থনৈতিক বিকাশ ক্ষতিগ্ৰস্ত হ’ব নালাগে৷ বহুবল্কী এই প্ৰতাপী মন্ত্ৰীজনৰ এই মন্তব্যই মোক গোটেই বিষয়টোৰ গভীৰতালৈ যাবলৈ উৎসাহিত কৰিলে৷ সচাঁকৈয়ে আমাৰ ৰাজ্যখনৰ অৰ্থনৈতিক বিকাশৰ অন্তৰালত কিছুমান দল সংগঠনৰ আন্দোলনৰ কাৰ্য বা দান-বৰঙনি তোলা কাৰ্যই প্ৰধানতঃ জগৰীয়া নেকি?নে আচল কেৰোণ বেলেগ ,অথচ আমাৰ ৰাইজে সততে এই বিষয়ে আলোচনা নকৰে?\nবিগত কিছুবছৰৰ পৰা ৰিজাৰ্ভ বেঙ্কৰ বিভিন্ন প্ৰতিবেদন তথা CAG(Comptroller and Auditor General of India)ৰ বিভিন্ন প্ৰতিবেদন অধ্যয়ন কৰাৰ পাছত মোৰ এক দৃঢ় বিশ্বাস ক্ৰমান্বয়ে গঢ় লৈ উঠিছিল যে অসমৰ অৰ্থনৈতিক তথা ঔদ্যোগিক বিকাশৰ পয়াঁলগা অৱস্থাৰ বাবে প্ৰধানতঃ জগৰীয়া চৰকাৰ নিজেই৷ চৰকাৰৰ বিভিন্ন বিভাগৰ দায়িত্বত থকা মন্ত্ৰী,আমোলাসকল এই দুৰৱস্থাৰ বাবে প্ৰধানকৈ জগৰীয়া৷\nসচেতন ৰাইজৰ মনত প্ৰশ্ন উঠিব সেইয়া কেনেকৈ? তাৰ উত্তৰ হ’ল চৰকাৰৰ বিভিন্ন শিতানত বাজেটত ধাৰ্য হোৱা ৰাজহুৱা পুঁজিৰ ব্যাপক অপ-ব্যৱহাৰ৷ তাৰোপৰি মন্ত্ৰী,আমোলাৰ হেমাহি তথা অকমণ্যতাৰ ফলস্বৰূপে বছৰ বছৰ ধৰি হাজাৰ হাজাৰ কোটি টকাৰ ব্যৱহাৰেই নোহোৱা কাৰ্য ৷ তাতোকৈ ভয়ানক কথা ইতিমধ্যে ব্যয় কৰা পুঁজিৰ এক বুজন অংশৰ সঠিক ব্যৱহাৰৰ প্ৰমাণ পত্ৰ বা UC(utilisation certificate)ৰাজ্যৰ বিত্ত বিভাগক প্ৰদান কৰিব নোৱাৰা বিষয়টো যাৰ ফলস্বৰূপে ৰাজ্যৰ বিত্ত বিভাগে CAGৰ ওচৰত ৰাজহুৱা পুঁজিৰ সঠিক ব্যৱহাৰৰ প্ৰমাণপত্ৰ দাখিল কৰিবলৈ অসমৰ্থ হয়৷\nএটা উদাহৰণেই যথেষ্ট হ’ব৷ বিগত ১৯ বছৰে অসমৰ বিভিন্ন বিভাগে আজিকোপতি প্ৰায় ১৯,০০০ কোটি টকাৰ ৰাজহুৱা পুঁজি ক’ত ব্যৱহাৰ হ’ল তাৰ কোনো প্ৰমাণ CAGক দিব পৰা নাই৷ তেন্তে এই বৃহৎ পৰিমাণৰ ৰাজহুৱা ধন ক’ত অন্তধান হ’ল? কেইজন মন্ত্ৰী বা বিধায়কৰ ওপৰত এই ৰাজহুৱা ধনৰ হৰলুকিৰ বাবে আইনী ব্যৱস্থা হ’ল? ইয়াৰ উত্তৰ ৰাইজৰ ওচৰত ইতিমধ্যে আছেই৷ মই বহলাই কোৱাৰ প্ৰয়োজন নাই৷\nCAG সাধাৰণ অডিটৰ বা হিচাপ নিকাচ ৰখা মুনিমজী নহয়:CAGৰ প্ৰতিটো প্ৰতিবেদনৰ যথেষ্ট গুৰুত্ব আছে৷ CAG হৈছে ভাৰতীয় সংবিধানৰ অন্তগৰ্ত এক স্বতন্ত্ৰ ব্যৱস্থা৷ CAGয়ে ৰাজহুৱা ধনৰ সঠিক ব্যৱহাৰৰ বছৰেকীয়া হিচাপ পত্ৰৰ প্ৰতিবেদন সংসদত দাখিল কৰে৷ এই ব্যৱস্থাটোত CAGক Public Accounts Committeeয়ে কিছু সহায় আগবঢ়ায়৷গুৰুত্বপুৰ্ণ কথাটো হ’ল CAGৰ হাতত ৰাজহুৱা ধন ব্যয় কৰাৰ কোনো ব্যৱস্থা নাই৷ CAGৰ দ্বাৰা হোৱা হিচাপ নিকাচ সেইবাবে নিৰপেক্ষ বুলি ভৱাৰ বহুত থল আছে৷\nতাৰ বিপৰীতে মন্ত্ৰী বা আমোলাৰ দ্বাৰা দিয়া বিভাগীয় হিচাপ নিৰপেক্ষ বুলি ভাবিবলৈ কঠিন৷ কাৰণ বিভাগীয় মন্ত্ৰী আমোলাই ব্যয় কৰা ধন ৰাজহুৱা ধনহে৷ ব্যক্তিগত ধন নহয়৷ গতিকে আনৰ ধন ব্যয় কৰা তথা হিচাপ ৰখা ব্যক্তি একেজনেই হ’লে,নিৰপেক্ষতাৰ প্ৰতি প্ৰশ্ন অহা স্বাভাবিক৷ সেইবাবেই আইনৰ দৃষ্টিটো CAGৰ প্ৰতিবেদনৰ যথেষ্ট গুৰুত্ব আছে৷তৎসত্বেও CAG নিজে আইন নহয় বা আইন বলবৎকাৰী সংস্থা নহয়৷ CAGৰ প্ৰতিবেদনৰ ওপৰত ভিত্তি কৰি ৰাজহুৱা ধনৰ অপব্যৱহাৰ ৰোধ কৰিবলৈ গণতান্ত্ৰিক পদ্ধতিৰে চৰকাৰক ক্ষমতাচ্যুত কৰা বা আইনী প্ৰক্ৰিয়াৰ যোগেদি দোষীক শাস্তি দিয়াৰ ক্ষেত্ৰত সচেতন ৰাইজৰ গুৰুত্বপূৰ্ণ ভূমিকা আছে৷\nএই পটভূমিৰে এতিয়া আমি ৰাজহুৱা ধনৰ ব্যাপক অপব্যৱহাৰে কেনেকৈ ৰাজ্যৰ অৰ্থনীতি বা সমাজনীতি কোঙা কৰি পেলাইছে,তাৰ ওপৰত আলোচনা কৰাৰ প্ৰয়াস কৰিম৷\nৰাইজে ইতিমধ্যে মোটামুটি এক ধাৰণা কৰিব পাৰিছে যে কৃষি,উদ্যোগ,জলসিঞ্চন,শিক্ষা,চিকিৎসা,গ্ৰামোন্নয়ন ইত্যাদি বিভিন্ন বিভাগত বছৰ বছৰ ধৰি হাজাৰ হাজাৰ কোটি টকাৰ আচঁনি বা আধাৰশিলা উন্মোচন কৰিলেই ৰাজ্যৰ অৰ্থনৈতিক বা সৰ্বাঙ্গীণ বিকাশ নহয়৷ৰাইজে প্ৰত্যেক বছৰে CAG তথা ৰিজাৰ্ভ বেঙ্ক আদিৰ দ্বাৰা প্ৰকাশিত নিৰপেক্ষ প্ৰতিবেদনৰ ওপৰত তীক্ষ্ণ দৃষ্টি ৰখা অত্যন্ত প্ৰয়োজন৷\nবাজেটৰ আৱণ্টিত পুঁজিৰ সময়োপযোগী ব্যৱহাৰৰ অভাৱ অসমৰ সৰ্বাঙ্গীণ বিকাশৰ এক প্ৰধান অন্তৰায়৷ অসমৰ ঔদ্যোগিক তথা অনান্য বহুত অনগ্ৰসৰতাৰ মূল কাৰণ হৈছে বছৰৰ পাছত বছৰ ধৰি চৰকাৰী বিষয়া আৰু মন্ত্ৰী/ বিধায়ক সকলে বাজেটৰ আৱণ্টিত ধন বা পুঁজি ব্যৱহাৰ কৰিব নোৱৰাটো৷দেখা গৈছে যে যোৱা ২০ বছৰত কেতিয়াও অসমত বাজেটৰ পুঁজি ৭৩% বা তাতকৈ বেছি ব্যৱহাৰ হোৱাই নাই৷ আনকি কিছু কিছু বছৰত এই পৰিমাণ ৬৫% ৰ আশেপাশে থাকে৷ বাজেটৰ আৱণ্টিত পুঁজি বিভিন্ন আঁচনিৰ ক্ষেত্ৰত ব্যৱহাৰ যদি কৰিবেই নোৱাৰে,তেন্তে অসমৰ অৰ্থনৈতিক উন্নতি কেনেকৈ হ’ব?চৰকাৰ তথা সাধাৰণ ৰাইজে এই বিষয়ত গুৰুত্ব আৰোপ কৰিব লাগে৷\nতলৰ টেবুলখনলৈ এবাৰ মন কৰক৷ প্ৰত্যেক বছৰে বাজেটৰ আৱণ্টিত ধনৰ এক বৃহৎ অংশ ধনৰ মন্ত্ৰী তথা আমোলাৰ হেমাহিৰ বাবে কাৰ্যতঃ ব্যৱহাৰেই নহয়৷ ২০১৮-১৯ বৰ্ষকে উদাহৰণস্বৰূপে লোৱা যাওক৷ এই বছৰটোত প্ৰায় ৩৩% বাজেটৰ ধনৰ ব্যৱহাৰেই নহ’ল৷ ইয়াৰ অৰ্থ হ’ল প্ৰায় ৩৬,০০০ কোটি টকা আঁচনিত ব্যৱহাৰ নহ’ল৷\nআনহাতে অসমৰ বৰ্তমানৰ জনসংখ্যা প্ৰায় ৩.২ কোটি৷ গতিকে ২০১৮-১৯ বৰ্ষৰ ৰাজ্যৰ বাজেটত আৱণ্টিত ১০৮,৪৯০ কোটিৰ অৰ্থ হ’ল অসমৰ প্ৰত্যেকজন আবাসীৰ উন্নয়নৰ বাবে ৩৩,৯০৩ টকাৰ আৱণ্টন৷ তাৰ বিপৰীতে আঁচনিৰ ৩৬,০০০ কোটি টকাৰ বছৰটোত ব্যৱহাৰ নোহোৱাৰ অৰ্থ হ’ল ৰাজ্যৰ প্ৰত্যেকজন বাসিন্দাক ১১,২৫০ টকাৰ উন্নয়নৰ পৰা বঞ্চিত কৰা৷ অথচ এই ক্ষেত্ৰত সাধাৰণ কৰদাতা ৰাইজৰ কোনো দোষেই নাই৷\nবাজেটৰ আৱণ্টিত পু্ঁজি থকাৰ পাছতো যদি বছৰৰ পাছত বছৰ ধৰি এক বৃহৎ সংখ্যক পুঁজিৰ ব্যৱহাৰেই নহয়,তেন্তে ৰাজ্যৰ সৰ্বাঙ্গীণ বিকাশ হ’ব ক’ৰপৰা? তাৰোপৰি মুদ্ৰাস্ফীতিৰ বাবে প্ৰত্যেক বছৰে একে প্ৰকল্পৰ বাবে প্ৰয়োজনীয় হোৱা পুঁজিৰ পৰিমাণো বৃদ্ধি হৈ গৈ থাকিব৷ তাৰ বোজা শেষত সাধাৰণ কৰদাতা ৰাইজেই ল’ব লাগিব৷ বিত্তীয় বৰ্ষ বাজেট আবন্টন(কোটি) বাজেটৰ পুঁঁজি ব্যৱহাৰৰ শতাংশ\nচন ধন শতাংশ\nমূলধন বনাম ৰাজহ ব্যয়(Capital vs. Revenue expenditure): ৰাজ্যৰ অৰ্থনৈতিক উন্নতিৰ বাবে এক উল্লেখযোগ্য মাপকাঠি তাৰোপৰি বাজেটৰ ধন অকল ব্যৱহাৰ কৰিলেই নহ’ব৷ বাজেটৰ আৱণ্টিত পুঁজি ব্যৱহাৰৰ দুটা শিতান আছে৷ এটা শিতান হৈছে revenue expenditure৷ আনটো শিতান হৈছে capital expenditure. Revenue expenditure হৈছে নিত্য নৈমিত্তিক শিতান যেনে চৰকাৰী কৰ্মচাৰীক দৰমহা,পেন্সন,আগতে লোৱা ঋণ ইত্যাদিৰ ওপৰত পৰিশোধ কৰিবলগীয়া সুত(interest) আদি৷ উল্লেখয়োগ্য যে revenue expenditureৰ বাবে এখন ৰাজ্যত কোনো নতুন সম্পদ বা asset সৃষ্টি নহয়৷ এখন ৰাজ্যত বা দেশত নতুন সম্পদ বা asset সৃষ্টি হয় কেৱল capital expenditureৰ যোগেদি৷ Capital expenditureৰ যোগেদি ৰাজ্যত নতুন বাট-পথ নিৰ্মাণ, দলং নিৰ্মাণ,শক্তি কেন্দ্ৰ,নতুন শিক্ষানুষ্ঠান বা চিকিৎসালয় ইত্যাদিৰ বাবে পুঁজি ব্যয় কৰা হয়৷ সেইবাবেই প্ৰত্যেক বছৰৰ বাজেটৰ কিমান অংশ capital expenditureত ব্যয় কৰা হয়,তাৰ ওপৰত গুৰুত্ব দিয়া বাঞ্ছনীয়৷ উল্লেখযোগ্য যে অসমত এই শতাংশ প্ৰায়ে ৬%-৭%ৰ মাজত থাকে৷ ভাৰতৰ অনান্য বহুত ৰাজ্যৰ তুলনাত এই শতাংশ যথেষ্ট কম৷ আনকি CAG ( comptroller and auditor general) অসম চৰকাৰৰ বিত্তীয় হিচাপ নিকাচ প্ৰত্যেক বছৰে পৰীক্ষা কৰোতে এই সংক্ৰান্তত উদ্বিগ্নতা প্ৰকাশ কৰিছে৷\nকিন্তু আন এটা গভীৰ চিন্তনীয় বিষয় যে মুঠ বাজেটৰ যি ৬%-৭% Capital Expenditure শিতানত ধাৰ্য কৰা হয়,তাৰো আধা বা তাতকৈ কম শতাংশহে বছৰি কাৰ্যতঃ ব্যৱহাৰ হয়৷ CAGৰ শেহতীয়া প্ৰতিবেদনৰ পৰা পোৱা তথ্যৰ আধাৰত প্ৰস্তুত কৰা তলৰ টেবুলখনত এবাৰ চকু ফুৰালেই এই অপ্ৰিয় সত্য জলজল পটপট হৈ পৰে৷\nবিত্তীয় বৰ্ষ Capital expenditure বাবে আৱ্ণ্টিত পুঁজি(কোটি) ব্যৱহাৰৰ শতাংশ-\nএই capital expenditure শিতানত অসম চৰকাৰে ৰাইজে যাতে দীৰ্ঘম্যাদী আঁচনিৰ দ্বাৰা লাভাম্বিত হয় তথা ৰাজ্যখনৰ গড় জনমুৰি আয়(state GDP) বৃদ্ধি পায়,তাৰ বাবে বিভিন্ন আঁঁচনি ৰূপায়ণ কৰে৷ এনে আঁঁচনি সমূহৰ ভিতৰত ৰাস্তা ঘাট ,দলং, বিদ্যালয়, চিকিৎসালয়, শক্তি উদ্যোগ ইত্যাদি স্থাপন কৰে৷ কিন্ত ইয়াতো দেখা গৈছে যে বাজেটৰ capital expenditure শিতানত পুঁজি ব্যয় কৰাত অসম চৰকাৰৰ বিভিন্ন বিভাগ বছৰৰ পাছত বছৰ ধৰি শোচনীয় ভাৱে ব্যৰ্থ হৈছে৷ আনহাতে capital expenditure বিভাগৰ প্ৰায় ৩০% পুজি ৰাস্তা ঘাট নিৰ্মাণ আৰু আন ৯% জলসিঞ্চন বিভাগৰ আঁচনিত খৰচ কৰা হয়৷ তৎসত্বেও এই দুই বিভাগৰ অধীনত হোৱা কামৰ নমুনাৰ বিষয়ে সাধাৰণ ৰাইজ ভালদৰেই অৱগত৷যদি Capital expenditure শিতানত পুঁজি আৱণ্টন বৃদ্ধি নহয় তথা সুচাৰুৰূপে ব্যয় নহয়,তেন্তে ৰাজ্যখনৰ গড় জনমুৰি আয় বৃদ্ধি কৰা মুঠেই সম্ভৱ নহয়৷অকল Capital Expenditure শিতানত পুঁজিৰ আৱণ্টন বৃদ্ধি কৰিলেই নহ’ব, তাৰ সময়োপযোগী ব্যৱহাৰত গুৰুত্ব দিব লাগিব৷কাৰণ মুদ্ৰাস্ফীতি(inflation)ৰ বাবে আজি ধৰক যিটো প্ৰকল্পৰ বাবে ১০০ কোটি পুঁজিৰ প্ৰয়োজন হ’ব, ৫ বছৰৰ পাছত সেই একে প্ৰকল্পৰ বাবে হয়তো ১১৫ কোটি পুঁজিৰ প্ৰয়োজন হ’ব৷ ফলস্বৰূপে তাৰ বোজা সাধাৰণ জনতাৰ ওপৰতহে পৰিব৷\nৰাজ্য চৰকাৰৰ ঋণৰ বোজাৰ মাধমাৰ সৰ্বশেষত সাধাৰণ ৰাইজৰ ওপৰতেই পৰেগৈ। এতিয়া আহোঁ আমাৰ ৰাজ্যখনৰ ওপৰত থকা ঋণ বা ধাৰৰ বোজাৰ বিষয়ে৷ অসমৰ বৰ্ত্তমান জনসংখ্যা প্ৰায় ৩ কোটি ২০ লাখ৷ অসম চৰকাৰৰ শেহতীয়া ঋণৰ বোজা প্ৰায় ৫৯,৪২৬ কোটি৷সেই হিচাপে অসমৰ প্ৰত্যেকজন লোকৰ ওপৰত ১৮,৫৭০ টকাৰ ঋণৰ বোজা৷অৰ্থাৎ অসমত এটা শিশু জন্ম হোৱাৰ দিনতেই আজিৰ দিনত ১৮,৫৭০ টকাৰ ঋণৰ বোজা লৈ আহে৷\nকিন্তু তাতোকৈ ভয়ানক কথা হৈছে ঋণৰ বৃদ্ধিৰ হাৰ বা শতাংশ৷ তলৰ টেবুলখনৰ পৰা দেখা গৈছে যে ২০১৭-১৮ বৰ্ষৰ পৰা ২০১৮-১৯ বৰ্ষৰ অসম চৰকাৰৰ ঋণ বৃদ্ধিৰ হাৰ প্ৰায় ২০%৷তাৰ পূৰ্বৰ বছৰত অসম চৰকাৰৰ ঋণ বৃদ্ধিৰ হাৰ প্ৰায় ১২% আছিল৷ যোৱা ২০বছৰমানৰ বিভিন্ন চৰকাৰী তথ্য তথা CAGৰ প্ৰতিবেদন পৰীক্ষা কৰি দেখা গৈছে যে অসম চৰকাৰৰ বছৰি ঋণ বৃদ্ধিৰ হাৰ প্ৰায় ৰাজ্যৰ গড় জনমূৰি আয় (state GDP)ৰ বৃদ্ধিৰ হাৰৰ সমান৷ এইটো মুঠেই বাঞ্ছনীয় নহয়৷ঋণ বৃদ্ধিৰ হাৰ ৰাজ্যৰ গড় জনমুৰি আয়ৰ বৃদ্ধিৰ হাৰতকৈ যিমানেই কম হয়,সিমানেই ৰাজ্যবাসীৰ বাবে মঙ্গল৷\nআন এটা গুৰুত্বপুৰ্ণ কথা হৈছে যে ক্ৰমান্বয়ে ৰাজ্যখনত ৰাজ্যৰ মুঠ জনমুৰি আয়ৰ শতাংশ হিচাপে চৰকাৰৰ ঋণৰ পৰিমাণ বৃদ্ধি হৈ আহিছে৷ইয়াৰ অৰ্থ হৈছে যে ৰাজ্য চৰকাৰৰ ওপৰত ঋণৰ সুত তথা মুলধন ঘূৰাই দিয়াৰ বোজাও ক্ৰমান্বয়ে বৃদ্ধি হৈছে৷\nবিত্তীয় বৰ্ষ মুঠ ঋণৰ পৰিমাণ(কোটি) ঋণ/ৰাজ্যৰ মুঠ জনমুৰি আয়(%)-\nআগন্তুক দিনসমুহত অসমবাসীয়ে ৰাজ্য চৰকাৰে ৰাজ্যৰ গড় জনমুৰি আয় বা গড় জনমুৰি আয়ৰ বৃদ্ধিৰ তুলনাত ঋণৰ বোজা কিদৰে অসমবাসী ৰাইজৰ ওপৰত জাপি দিয়ে,তাক সুক্ষ্মভাৱে পৰ্যবেক্ষন কৰাৰ যথেষ্ট প্ৰয়োজন আছে৷\nবিত্তীয় বৰ্ষ ৰাজ্যৰ গড় জনমুৰি আয় বৃদ্ধিৰ শতাংশ ৰাজ্যৰ ঋণ বৃদ্ধিৰ শতাংশ-\nচন পূৰ্ব নতুন\nএইবাৰ আহোঁ অসম চৰকাৰে বিভিন্ন উৎসৰ পৰা কেনেকৈ ঋণ লৈছে? দেখা গৈছে অসম চৰকাৰৰ প্ৰায় ৭০% ঋণৰ উৎস নিজাববীয়া৷ তাৰ পৰিৱৰ্তে কেন্দ্ৰীয় চৰকাৰে আৱণ্টন দিয়া ঋণৰ পৰিমাণ মাত্ৰ ২%৷ পাৱলিক একাউণ্ট লায়েবিলিটী বা ৰাইজৰ পৰা বিভিন্ন শিতানত সংগ্ৰহ কৰা ঋণৰ পৰিমাণ ২৮%৷ CAGৰ প্ৰতিবেদনত উল্লেখ কৰা মতে অসম চৰকাৰে এইদৰে লোৱা বিভিন্ন ঋণৰ ওপৰত বছৰি প্ৰায় ৬%-৭% হাৰত সুত দিব লাগে৷গতিকে ৬% হাৰ হিচাপত অসম চৰকাৰে শেহতীয়া প্ৰায় ৫৯,৪২৬কোটি ঋণৰ ওপৰত বছৰি প্ৰায় ৩৫৬৫ কোটি টকাৰ অকল সুতেই পৰিশোধ কৰিব লাগিব৷এতিয়া ৰাজ্যবাসীয়ে গুৰুত্ব দিব লাগে যে কেন্দ্ৰীয় চৰকাৰে ২% ৰ স্থানত অসম চৰকাৰক প্ৰায় ৫-১০% ঋণ দিব লাগে৷ তাৰোপৰি কেন্দ্ৰীয় চৰকাৰৰ ঋণৰ বছৰি সুতৰ হাৰ অসম চৰকাৰে বৰ্তমানে পৰিশোধ কৰি থকা ৬%-৭% সুতৰ তুলনাত বহুত কম হ’ব বুলি আশা কৰিব পাৰি৷ ইয়াৰ দ্বাৰা অসমৰ ঋণৰ বোজা যথেষ্ট হ্ৰাস হ’ব ৷ সেই ৰাহি হোৱা ধন ৰাইজৰ কামত ব্যৱহাৰ কৰিব পৰা যাব৷\nঋণৰ উৎস ঋণৰ পৰিমাণ (কোটি) শতাংশ\nকেন্দ্ৰীয় চৰকাৰে আবণ্টন দিয়া ঋণ ১,৩০৯ ২%\nপাবলিক একাউণ্ট লাইএবিলিটী ১৬,৬০৬ ২৮%\nUC(utilisation certificate) বা ৰাজহুৱা পুঁজিৰ ব্যৱহাৰৰ উপযুক্ত প্ৰমাণপত্ৰৰ ক্ষেত্ৰত ভয়ানক বিসঙ্গতি এইবাৰ আহোঁ ৰাজহুৱা ধনৰ সঠিক ব্যৱহাৰৰ বিষয়ে চৰকাৰৰ বিভিন্ন বিভাগে প্ৰত্যেক বছৰে বিত্ত বিভাগক প্ৰদান কৰিব লগা utilisation certificates বা UCৰ বিষয়ে৷ৰাজহুৱা ধনৰ সঠিক ব্যৱহাৰ তথা দুৰ্নীতি ৰোধ কৰাত এই UC ব্যৱস্থাৰ যথেষ্ট গুৰুত্ব আছে৷ সঠিক ভাৱে UC প্ৰদান কৰিব নোৱাৰিলেই CAGৰ দৃষ্টি আকৰ্ষণ হয়৷ CAGৰ প্ৰতিবেদনত এই বিষয়টোৰ আলোচনা কৰা হয় যাতে ৰাইজে গম পাই কথাবোৰ কেনেদৰে হৈ আছে৷\nঅতি পৰিতাপৰ কথা যে বিগত ১৯ বছৰত অসমৰ ৰাজহুৱা ধনৰ প্ৰায় ১৯,৬৭২ কোটি টকাৰ ব্যৱহাৰৰ কোনো UC এতিয়ালৈকে প্ৰদান কৰা হোৱাই নাই৷এই বৃহৎ ৰাজহুৱা পুঁজিৰ এক বিয়াগোম দুৰ্নীতি হৈছে বুলি সহজেই অনুমান কৰিব পাৰি৷১৯,৬৭২ কোটি টকাৰ অৰ্থ হৈছে অসমৰ বৰ্তমানৰ ৩.২ কোটি ৰাইজৰ গাইপতি ৬১৪৭ টকা৷অসমৰ বৰ্তমানৰ গঢ় জনমুৰি আয় প্ৰায় ৯৫,০০০৷গতিকে হিচাপবিহীন ১৯,৬৭২ কোটি টকাৰ অৰ্থ হৈছে একেখিনি পুঁজিৰে অসমৰ গঢ় জনমুৰি আয় প্ৰায় ৬.৫% বৃদ্ধি হ’লহেঁতেন৷ গতিকে অনাগত দিনসমুহত অসমৰ ৰাইজে এই অত্যন্ত গুৰুত্বপূৰ্ণ বিষয়টো গভীৰ ভাৱে পয্যবেশন কৰিব লাগে৷\nবিত্তীয় বৰ্ষ প্ৰদান নকৰা UCৰ সংখ্যা পৰিমাণ(কোটি)\n২০০১-২০০৬ ৩৬.৪৭ ৬৩৬.৪৭\nCAAGৰ একেখন শেহতীয়া প্ৰতিবেদনত অসম চৰকাৰৰ কোনকেইটা প্ৰধান বিভাগে বছৰৰ পাছত বছৰ ধৰি ৰাজহুৱা ধনৰ সঠিক ব্যৱহাৰৰ প্ৰমাণপত্ৰ বা UC দিব পৰা নাই,সেই বিষয়ে তথ্য সদৰি কৰিছে৷ৰাইজে এই বিশেষ বিভাগকেইটাৰ সংশ্লিষ্ট মন্ত্ৰী ,আমোলাৰ ওপৰত তীক্ষ্ণ নজৰ দিয়া অতিকে প্ৰয়োজন৷নহলে এই দৰে ৰাজহুৱা ধনৰ বৃহৎ অপব্যৱহাৰ বৃদ্ধি পাব ৷ তাৰ বিষম পৰিণতি সাধাৰণ কৰদাতা ৰাইজেই ভূগিব লাগিব৷\nবিভাগৰ নাম UC প্ৰদান নকৰা পুজিঁৰ পৰিমাণ(কোটি):\nসচিবালয় প্ৰশাসন ২৮৪৯.৩৬\nভৈয়াম জনজাতি তথা পিছপৰা জাতি কল্যাণ বিভাগ ২৪৫৭.৬১\nপঞ্চায়ত তথা গ্ৰামোন্নয়ন ৯১০.৩১\nগুৱাহাটী উন্নয়ন ৮১১.৫৬\nআনহাতে আমাৰ অসমৰ বিভিন্ন জনজাতি তথা জনগোষ্ঠীয় ভাই ভনীসকলৰ বাবে ৰাজ্য চৰকাৰে বিগত সময়চোৱাত বিভিন্ন স্বায়ত্ত্বশাসিত পৰিষদ(Autonomous council),উন্নয়ন পৰিষদ (development council) বা উন্নয়ন কৰ্তৃপক্ষ(development authority ) নিযুক্তি দিছে৷তাৰ বাবে ষষ্ঠ অনুসুচীত অন্তভুৰ্ক্ত নোহোৱা এই পৰিষদ ইত্যাদিৰ বাবে যোৱা ৫ বছৰত অসম চৰকাৰে প্ৰায় ১১৭৬.২৫ কোটি টকাৰ আৱণ্টন দিছে৷\nকিন্তু ৰাইজে জানি আচৰিত হ’ব যে ইমান বৃহৎ সংখ্যাৰ ধনৰ CAG ৰ দ্বাৰা কোনো audit হোৱাই নাই৷ অথচ ২০১৩ চনৰ অক্টোবৰ মাহতে অসম চৰকাৰে এই ৬ autonomous council,১৯ development council ৰ auditৰ দায়িত্ব CAGক দিছিল৷ তৎস্বত্বেও CAG এই বৃহৎ সংখ্যক ৰাইজৰ ধনৰ সঠিক খৰচ হৈছে নে নাই, তাৰ audit কৰিবলৈ অসমৰ্থ হোৱাৰ কাৰণ হৈছে CAGৰ ওচৰত কোনো accounts দাখিল কৰা হোৱাই নাই৷ জনজাতীয় বা জনগোষ্ঠীয় ভাই সকলৰ বাবে autonomous council বা development council বা development authority স্থাপন কৰাত আমাৰ আপত্তি নাই৷\nকিন্তু কৰদাতা ৰাইজৰ ধনৰ সঠিক ব্যৱহাৰ দাবী কৰা আমাৰ অধিকাৰ আছে৷নহ’লে এই autonomous council বা development council বা development authorityৰ নেতৃত্বত থকা এচামৰ বাবে খিৰতী গাই হোৱাৰ যথেষ্ট সম্ভাৱনা আছে৷ফলস্বৰূপে সেই জনজাতিৰ বা জনগোষ্ঠীৰ গৰিষ্ঠ সংখ্যক ৰাইজ চৰকাৰে প্ৰয়োজনীয় পুঁজি যোগান ধৰাৰ পাছতো উপকৃত নহ’ব৷\nএই জনজাতি বা জনগোষ্ঠীৰ দল-সংগঠনৰ ওপৰিও অসমৰ সকলো জাতি জনগোষ্ঠীয় দল – সংগঠন ইত্যাদিয়ে এই গুৰুত্বপুৰ্ণ বিষয়টোত মনোযোগ দিয়াৰ সময় আহি পৰিছে৷ নহ’লে নিজৰ লাভালাভৰ বাবে এই লোকসকলৰ নেতাসকলে বিভিন্ন অজুহাতত চৰকাৰী ধনৰ শৰাধৰ মেলা পাতিব৷\nসামৰণি: আমি কিয় প্ৰত্যেক ৫ বছৰৰ ব্যৱধানত ভোটাধিকাৰ সাব্যস্ত কৰোঁ? আমাৰ এই সংবিধান প্ৰদত্ত অধিকাৰৰ পৰিপূৰক এটা অত্যন্ত গুৰুত্বপুৰ্ণ দিশ হৈছে যে ভোটাধিকাৰ সাবস্ত্য কৰাৰ সময়ত বিগত ৫ বছৰত বা ১০ বছৰত শাসনাধিষ্ঠ দলৰ চৰকাৰে ৰাজ্যৰ বিকাশৰ বাবে কৰা প্ৰতিটো পদক্ষেপৰে উপযু্ক্ত হিচাপ ৰখা৷ দুৰ্ভাগ্যজনক কথাটো হ’ল যে তাৰ বাবে আজিকালি সংবাদমাধ্যমৰ নিৰপেক্ষতাৰ ওপৰত গুৰুতৰ প্ৰশ্ন উথাপন হৈছে৷ সেইবাবেই CAG তথা RBIৰ দৰে সাংবিধানিক সংস্থাৰ প্ৰতিবেদনৰ গুৰুত্ব ভাৰতীয় গণতান্ত্ৰিক ব্যৱস্থাত ক্ৰমান্বয়ে বৃদ্ধি পাইছে৷\nলেখক ডুবাইত অৰ্থনীতিৰ বিশেষজ্ঞ পৰামৰ্শদাতা হিচাবে কৰ্মৰত। লেখাটিৰ তথ্য আৰু বিশ্লেষণ লেখকৰ নিজা। লেখাটি পূৰ্বতে এখন স্মৰণিকাতো প্ৰকাশ পাইছে। তেখেতৰ অসমীয়াৰ সুখ-দুখত প্ৰকাশিত অন্য লেখাৰ একত্ৰ লিংকঃ\nBy xukhdukh.com on December 14, 2020


লাংহিনত বড়ো শ্বহীদ কাপ ফুটবল , জিৰপ' শিংৰী এফ.চি.ৰ অগ্ৰগতি - Olympia Sports\nHomeNewsলাংহিনত বড়ো শ্বহীদ কাপ ফুটবল , জিৰপ' শিংৰী এফ.চি.ৰ অগ্ৰগতি\nলাংহিনত বড়ো শ্বহীদ কাপ ফুটবল , জিৰপ’ শিংৰী এফ.চি.ৰ অগ্ৰগতি\nকাৰ্বি আংলং জিলাৰ লাংহিন তিনিআলি ক্ৰীড়া সন্থাৰ উদ্যোগত আৰু বড়ো শ্বহীদ ন্যাসৰ সহযোগত লাংহিনৰ গৰৈমাৰী ষ্টেডিয়ামত চলি থকা ২৪সংখ্যক বড়ো শ্বহীদ কাপ ফুটবল প্ৰতিযোগিতাত ডিফুৰ জিৰপ’ শিংৰী ফুটবল ক্লাৱে অগ্ৰগতি লাভ কৰিছে।ৰাজ্যখনৰ বিভিন্ন প্ৰান্তৰ মুঠ-৯টা আগশাৰীৰ দলৰ যোগদানৰে আয়োজিত আমন্ত্ৰণমূলক এই প্ৰতিযোগিতাৰ আজিৰ খেলত ডিফুৰ জিৰপ’ শিংৰী এফ.চি.য়ে হাওৰাঘাট ক্ৰীড়া সন্থাক ৩-২গ’লত পৰাজিত কৰে।তুমুল প্ৰতিদ্বণ্ডিতামূলক খেলখনত জিৰপ’ শিংৰী এফ.চি.ৰ হৈ ইয়েবিনে দুটা আৰু ডেৱিকাই এটাকৈ গ’ল দিয়াৰ বিপৰীতে হাওৰাঘাট ক্ৰীড়া সন্থাৰ হৈ গ’ল দুটা শ্বাইনিং চাংমা আৰু মৰিংহাম জিগদুঙে দিয়ে।\nজিৰপ’ শিংৰী এফ.চি.ৰ ইয়েবিন শ্ৰেষ্ঠ খেলুৱৈৰূপে বিবেচিত খেলখন পৰিচালনা কৰাত ৰেফাৰী মিণ্টু বৰদলৈক সহায় কৰে আৰউনচন কিলিং,হনসিং কিলিং আৰু বাজু টিচ'(চতুৰ্থ)য়ে।শুক্ৰবাৰে উদ্বোধনী খেলখনত মৰিগাঁৱৰ বাংফৰ ইউনাইটেড ফুটবল ক্লাৱে নগাঁৱৰ জে.বি. ফুটবল ক্লাৱক ৩-০গ’লত পৰাজিত কৰিছিল। প্ৰতিযোগিতাখনি আনুষ্ঠানিকভাৱে উদ্বোধন কৰিছিল কাৰ্বি আংলং ক্ৰীড়া সন্থাৰ সাধাৰন সম্পাদক ড° পংকজ টেৰণে।দেওবাৰৰ খেলত ডিফুৰ ইউনাইটেড ব্ৰাৰ্দাছে লাংহিন তিনিআলি ক্ৰীড়া সন্থা-‘বি’ দলৰ বিৰুদ্ধে প্ৰতিদ্বণ্ডিতা কৰিব বুলি আয়োজক সন্থাটোৰ সম্পাদক নাৰয়ণ বসুমতাৰীয়ে জনাইছে।\nFootball competition at karbi anglong\nPrevious articleবেলতলা কলেজত সমৰকলা প্ৰশিক্ষণ শিবিৰৰ সফল সামৰণি\nNext articleকিৰণ বৰা আৰু মেচাৰ্চ টি.আৰ.এণ্টাৰপ্ৰাইজ চলন্ত ট্ৰফী ফুটবলৰ আজি ফাইনেল\nব্ৰহ্মপুত্ৰ ভলীবল লীগৰ প্ৰস্তুতি সম্পূৰ্ণ\nফুটবলৰ মাজতে সংঘটিত হ’ল এক ভয়ংকৰ দুৰ্ঘটনা :আহত ২০০ ৰো অধিক দৰ্শক !\nঅলিম্পিক মাৰাথান সম্পূৰ্ণ কৰিবলৈ সময় ল’লে ৫৪ বছৰ, ৮ মাহ, ৬ দিন, ৫ ঘণ্টা, ৩২মিনিট, ২০.৩ চেকেণ্ড


ক'ত কিমান ভোটত জিকিব বিজেপি মিত্ৰজোঁটৰ প্ৰাৰ্থী? জ্যোতিষীৰ দৰেই বৰ্ণনা দিলে ৰঞ্জিত দাসে\nক’ত কিমান ভোটত জিকিব বিজেপি মিত্ৰজোঁটৰ প্ৰাৰ্থী? জ্যোতিষীৰ দৰেই বৰ্ণনা কৰিলে ৰাজ্যিক বিজেপিৰ সভাপতি ৰঞ্জিত দাসে\n"কংগ্ৰেছে হাৰিব বাবেই ই ভি এমৰ কথা কয়"ৰঞ্জিত দাস\nশুক্ৰবাৰে এক সংবাদমেলত ৰাজ্যিক বিজেপিৰ সভাপতি ৰঞ্জিত দাসে জ্যোতিষী ৰূপত অৱতীৰ্ণ হৈ বিজেপিয়ে কত কিমান খন আসন লাভ কৰিব তাৰ বৰ্ণনা কৰে।\nবিজেপি মিত্ৰজোঁটৰ প্ৰাৰ্থীয়ে জয়লাভ কৰাৰ সম্ভাৱনা থকা আসন সন্দৰ্ভত মন্তব্য কৰি দাসে কয়”বিজেপিৰ শক্তিৰ আধাৰত এইবাৰ নিৰ্বাচনত ৭০খন আসন লাভ কৰিব বিজেপিয়ে, অসম গণ পৰিষদে লাভ কৰিব ৮খন,UPPL য়ে লাভ কৰিব ৫খন।ইয়াকেলৈ মুঠ ৮৩ খন আসন লাভ কৰিব মিত্ৰজোঁটে।”\nতাৰে মাজত মুঠ ২১ খন আসনত কিছু আশংকা আছে বুলি তেওঁ জানিবলৈ দিয়ে।হোজাইত প্ৰায় লাখতকৈও অধিক,লামডিঙত ১.৫০হাজাৰ,যোৰহাটত ৭০হাজাৰ,মাজুলীত সমীক্ষাবিহীন ভোটত জয়যুক্ত হ’ব বিজেপিৰ প্ৰাৰ্থী,তিতাবৰত ৫৮ হাজাৰ,শিৱসাগৰত ৫৯ হাজাৰ,ঢকুৱাখনাত ১ লাখ ১০ হাজাৰ,জোনাইত ১ লাখ ২৫ হাজাৰ, হাফলংত ৬৯ হাজাৰ,সৰভোগত ৯৭ হাজাৰ,গোলকগঞ্জত ৯৩ হাজাৰ ভোটত মিত্ৰজোঁটৰ প্ৰাৰ্থী জয়ী হোৱাৰ সম্ভাৱনা থকা বুলি তেওঁ কয়।\nসাংবাদিকে কংগ্ৰেছ মহাজোঁটক লৈ সোধা এটি প্ৰশ্নৰ উত্তৰত ৰঞ্জিত দাসে কংগ্ৰেছক কটাক্ষ কৰি কয়” কংগ্ৰেছে নিৰ্বাচন হাৰিব বাবেই নিৰ্বাচনৰ আগে আগে ই ভি এমৰ কথা কৈ ফুৰিছে’।\nজিতেন্দ্ৰ সিঙে এইবাৰ মহাজোঁটৰ চৰকাৰ হোৱাৰ পাছত হে অসম এৰি যাব বুলি কৰা মন্তব্যক ৰাজ্যিক বিজেপিৰ সভাপতি গৰাকীয়ে আদৰণি জনায় আৰু সিঙক শুভকামনা শুভ কামনাও জ্ঞাপন কৰে।\nইপিনে লক্ষ্যণীয় ভাবে নিজে প্ৰতিদ্বন্দ্বিতা কৰা পাটাচাৰকুছি সমষ্টিত কিমান ভোটত তেওঁ জয়ী হ’ব সেই বিষয়ত ৰাজ্যিক বিজেপিৰ সভাপতি গৰাকীয়ে মৌনতা অৱলম্বন কৰে।\nআনকি বিজেপিয়ে সাংবাদিকৰ হাতত তুলি দিয়া সাম্ভাৱ্য বিজয়ী প্ৰাৰ্থীৰ তালিকাতো পাটাছাৰকুছি সমষ্টিত বিজেপিয়ে লাভ কৰিবলগীয়া ভোটত সংখ্যাৰ ঘৰটো উকা ৰখা হৈছে।\nজালুকবাৰী আৰু মাজুলী সমষ্টিৰ ক্ষেত্ৰতো বিজেপিয়ে লাভ কৰিবলগীয়া ভোটৰ সংখ্যাৰ ঘৰটো উকা ৰখা হৈছে।


সদস্য:DC Assam - অসমীয়া ৱিকিপিডিয়া\nসকলোৱে সম্পাদনা কৰিব পৰা মুক্ত বিশ্বকোষ ৱিকিপিডিয়াৰ\nDCৰ সদস্য পৃষ্ঠালৈ স্বাগতম\nসদস্য কথা-বাৰ্তা অৱদান পৰীক্ষাগাৰ ই পত্ৰ পৰিসংখ্যা মই আৰম্ভ কৰা\nকিবা কিবি কথা\nএই সদস্যজন ৱিকিপিডিয়াত ১২ বছৰ, ৪ মাহ, আৰু ১৯ দিন ধৰি আছে।\nএই সদস্যজনে পদাৰ্থ বিজ্ঞান ভাল পায়।\nএই সদস্যজনে বহুতো ভাষা শিকিব বিচাৰে\nআপোনাক কোনোধৰণৰ ৱিকিপিডিয়া সম্পৰ্কীয় সহায় প্ৰয়োজন হ’লে, মোৰ কথা-বাৰ্তা পৃষ্ঠাৰ যোগেদি মোলৈ বাৰ্তা পঠিয়াব পাৰে, মোৰ সামৰ্থৰে আপোনাক সহায় কৰিব পাৰিলে সুখী হ’ম, বাৰ্তা লিখোতে বাৰ্তাৰ শেষত "~~~~" লিখি নিজৰ স্বাক্ষৰ দিব।\nবৰ্তমান মই ঘাইকৈ তলৰ ৱিকিপ্ৰকল্প কেইটাৰ লগত জড়িত:\nঅসমীয়া ৱিকিপিডিয়াত আপোনাৰ অমূল্য আৰু অবিৰত অৱদানৰ ধন্যবাদ হিচাবে আমাৰ এই সমান্য সন্মান অৰ্ঘ্য প্রদান কৰিলোঁ। বিষ্ণু শ‍ইকীয়া বাৰ্তা 10:35, 14 ফেব্ৰুৱাৰী 2012 (UTC)\nবন্ধুবৰ, আপোনাৰ অৱদানৰ বাবে আমি কৃতজ্ঞ। এই সামান্য উপহাৰ গ্রহণ কৰক। প্রভাকৰ শৰ্মা নেওগ 15:00, 20 ফেব্ৰুৱাৰী 2012 (UTC)\nWith much pleasure I award this Golden barnstar for your support in organizing the Tezpur wiki meetup for Assamese wikipedia and for all the excellent efforts you are putting in to buildastrong community for Assamese wikipedia. Keep up the good work. Wish you and Assamese wiki community all the best. --Shiju Alex (WMF) 10:00, 21 ফেব্ৰুৱাৰী 2012 (UTC)\n"https://as.wikipedia.org/w/index.php?title=সদস্য:DC_Assam&oldid=270799"ৰ পৰা অনা হৈছে\nএই পৃষ্ঠাখন ১১ এপ্ৰিল, ২০২১ তাৰিখে ১৯:০৭ বজাত অন্তিম সংশোধন কৰা হৈছিল।


petition-against-sikkim-cm-prem-singh-tamang-in-supreme-court– News18 Assam\nযোগ্যতা নাই ছিকিমৰ মুখ্যমন্ত্ৰী প্ৰেম সিং তামাঙৰ! গোচৰ ৰুজু\n২০১৬ চনত দোষী সাব্যস্ত হৈ এবছৰৰ জে’ল খাইছিল তামাঙে।\nUpdated:June 13, 2019, 1:50 PM IST\nUpdated: June 13, 2019, 1:50 PM IST\nছিক্কিমৰ নৱনিযুক্ত মুখ্যমন্ত্ৰী প্ৰেম সিং তামাঙৰ মুখ্যমন্ত্ৰী হোৱাৰ যোগ্যতা নাই! মুখ্যমন্ত্ৰীগৰাকীৰ বিৰুদ্ধে উচ্চতম ন্যায়ালয়ত ৰুজু হৈছে গোচৰ। এটা দুৰ্নীতিৰ গোচৰত দোষী সাব্যস্ত হৈ জে’লত আছিল মুখ্যমন্ত্ৰীগৰাকী। গতিকে উচ্চতম ন্যায়ালয়ৰ পূৰ্বৰ নিৰ্দেশ অনুসৰি তামাঙৰ মুখ্যমন্ত্ৰী পদত অধিষ্ঠিত হোৱাৰ যোগ্যতা নাই বুলি আবেদনত উল্লেখ।\nছিক্কিম চৰকাৰৰ খিৰতী গাই বিতৰণ পৰিকল্পনাৰ কাৰণে ধার্য কৰা ধন হৰলুকী কৰাৰ অভিযোগত দুৰ্নীতি নিবাৰণ অধিনিয়মৰ অধীনত দোষী সাব্যস্ত হৈছিল তামাং। ১৯৯৪ চনৰ পৰা ১৯৯৯ চনলৈ তামাং ৰাজ্য চৰকাৰৰ পশুধন মন্ত্ৰী হৈ থকাৰ সময়ত উঠিছিল এই অভিযোগ।\n২০১৬ চনত দোষী সাব্যস্ত হৈ এবছৰৰ জে’ল খাইছিল তামাঙে। Representation of People's Act 1951ৰ Section 8 (1) (m) মতে, তেনে ব্যক্তিয়ে গণতান্ত্ৰিক পদবীত অধিষ্ঠিত হোৱাৰ ক্ষেত্ৰত প্ৰতিবন্ধকতা আৰোপ কৰা হৈছে।


Assam Assembly Election Graphics, News, Result, Seat - News18 Assam\nHome Assam Assembly Election 2021 Graphics\nAssam Assembly Election 2021 Graphics\nঅসমৰ নিৰ্বাচনী মহাৰণঃ ২৭ মাৰ্চত অসমত প্ৰথম পৰ্যায়ৰ ভোটগ্ৰহণ। প্ৰথম পৰ্যায়ত ৪৭টা সমষ্টিত ভোটগ্ৰহণ। ১ এপ্ৰিলত দ্বিতীয় পৰ্যায়ৰ ভোটগ্ৰহণ। ৩৯টা সমষ্টিত হ’ব দ্বিতীয় পৰ্যায়ৰ ভোটগ্ৰহণ। তৃতীয় পৰ্যায়ৰ ভোটগ্ৰহণ অনুষ্ঠিত হ’ব ৬ এপ্ৰিলত। তৃতীয় পৰ্যায়ত ৪০টা সমষ্টিত হ’ব ভোটগ্ৰহণ। ২ মে’ত হ’ব ভোটগণনা।\nআজি প্ৰথম পৰ্যায়ৰ নিৰ্বাচনৰ ভোটগ্ৰহণ, EVMত বন্দী হ'ব ২৬৪ জন প্ৰাৰ্থীৰ ভাগ্য\nআজি অসম বিধানসভা নিৰ্বাচনৰ প্ৰথম পৰ্যায়ৰ ভোটগ্ৰহণ\nআজি অসম বিধানসভা নিৰ্বাচনৰ প্ৰথম পৰ্যায়ৰ ভোটগ্ৰহণ। পুৱা ৭ বজাৰ পৰা অনুষ্ঠিত হ'ব ভোটদান প্ৰক্ৰিয়া। প্ৰথম পৰ্যায়ৰ নিৰ্বাচনত নগাওঁ জিলাৰ পাঁচটা বিধানসভা সমষ্টিৰ লগতে উজনি অসমৰ ১১ খন জিলাৰ ১১ হাজাৰ ৫৩৭ টা ভোটগ্ৰহণ কেন্দ্ৰত অনুষ্ঠিত হ'ব ভোটগ্ৰহণ প্ৰক্ৰিয়া। প্ৰথম পৰ্যায়ত মুঠ ৪৭টা সমষ্টিত হ’ব নিৰ্বাচন।\nসম্পত্তিৰ গঢ়িছে পাহাৰ! ৫ বছৰত ৯৫ শতাংশ বাঢ়িল ৰাজ্যৰ ৩৭ বিধায়কৰ সম্পত্তি, জানি লওক তালিকাত কাৰ কাৰ নাম? নিৰ্বাচনৰ প্ৰাকক্ষণত এছচিয়েশ্যন ফৰ ডেমক্ৰেটিক ৰিফৰ্মছ চমুকৈ এ ডি আৰৰ শেহতীয়া প্ৰতিবেদনত স্পষ্ট হৈছে এই তথ্য। সংস্থাটোৱে ৰাজ্যৰ ৩৪ জন বিধায়কৰ সম্পত্তিৰ ওপৰত অধ্যয়ন কৰি এই প্ৰতিবেদন প্ৰকাশ কৰিছে। তথ্য অনুসৰি, মাত্ৰ ৫ বছৰৰ ব্যৱধানত এইসকল জনপ্ৰতিনিধিৰ সম্পত্তিৰ পৰিমাণ ৯৫ শতাংশ বৃদ্ধি পালে। ২০১১ৰ পিছত ২০১৬ৰ নিৰ্বাচনত জয়লাভ কৰিছিল ইয়াৰে অধিকাংশ বিধায়কে। মন্ত্ৰী চন্দন ব্ৰহ্মৰ ২০১১ চনত সম্পত্তিৰ পৰিমাণ আছিল ২.৬০ কোটি টকা। ২০১৬ চনত সম্পত্তিৰ পৰিমাণ হয়গৈ ৯.৫৮ কোটি টকা। চন্দন ব্ৰহ্মৰ পিছতে আছে AIUDFৰ যমুনামুখ সমষ্টিৰ বিধায়ক আব্দুৰ ৰহীম আজমল, কংগ্ৰেছৰ লাহৰিঘাটৰ বিধায়ক নজৰুল ইছলাম, বিজেপিৰ হিমন্ত বিশ্ব শৰ্মা আৰু অগপৰ প্ৰফুল্ল কুমাৰ মহন্ত। আন বিধায়কসকল ক্ৰমে, শ্বেৰমান আলী আহমেদ), পদ্ম হাজৰিকা, ৰকিবুল হুছেইন, ৰেকিবুদ্দিন আহমেদ, ৰিহণ দৈমাৰী, নৱ কুমাৰ দলে, জামালউদ্দিন আহমেদ, বিনন্দ কুমাৰ শইকীয়া, পীয়ুষ হাজৰিকা, প্ৰমীলাৰাণী ব্ৰহ্ম, প্ৰশান্ত ফুকন, ইমানুৱেল মুছাহাৰী, মহেশ্বৰ ব্ৰহ্ম, উৎপল দত্ত, বলীন চেতীয়া, ৰণজিত কুমাৰ দাস, মাজেন্দ্ৰ নাৰ্জাৰী, কেশৱ মহন্ত, শুকুৰ আলী আহমেদ, কমলসিং নাৰ্জাৰী, ফণীভূষণ চৌধুৰী, ৰূপজ্যোতি কুৰ্মী, হাফিজ বছিৰ আহমেদ কাছিমী, আমিনুল ইছলাম, ইদ্ৰিছ আলী, কমলাক্ষ দে পুৰকায়স্থ আৰু কমলী বসুমতাৰী।\nনিৰ্বাচনত ভাগ্য নিৰ্ণয় হ’ব কাৰাবন্দী অখিল গগৈৰ\nজে'লৰ পৰাই প্ৰতিদ্বন্দিতা কৰি জয়ী হব পাৰিবনে অখিল গগৈ? দেশত আছেনে এনে উদাহৰণ? হয় আছে, দেশৰ ৰাজনীতিত জর্জ ফাৰ্নাণ্ডেজে এটা পৰিচিত নাম। মোৰাৰজী দেশাই আৰু বাজপায়ী মন্ত্ৰীসভাৰ বহুকেইটা বিভাগৰৰ দায়িত্বশীল মন্ত্ৰী আছিল তেওঁ । কৰ্ণাটকত জন্ম হৈ মুম্বাইৰ পৰা প্ৰথমটো লোকসভা নিৰ্বাচন জয়লাভ কৰি জৰুৰীকালীন অৱস্থাৰ পিছৰটো নিৰ্বাচন জে’লত থাকি বিহাৰৰ পৰা জয়লাভ কৰা নেতা ভাৰতীয় ৰাজনীতিৰ ইতিহাসত বিৰল।\nবিধানসভা সমষ্টি ফলাফল\nGauripur AIUDF BOPF\nGossaigaon BOPF BOPF\nKokrajhar West BOPF BOPF\nKokrajhar East BOPF BOPF\nSidli BOPF BOPF\nBijni BOPF BOPF\nBoko Sc INC AIUDF\nHajo BJP AITC\nTamulpur BOPF BOPF\nBarama BOPF BOPF\nChapaguri BOPF BOPF\nPanery BOPF BOPF\nKalaigaon BOPF AGP\nUdalguri BOPF BOPF\nMajbat BOPF BOPF


March 2019 – Page 8 – ফটাঢোল\nMarch 1, 2019 ফটা প্ৰেম\tOne comment\nফটা প্ৰেম – ৰীতা শইকীয়া\nভালপোৱা বোলে স্বৰ্গীয় অনুভূতি। যিকোনো সময়তেই আহি প্ৰেমে ধৰা দিব পাৰে। হয়, আপুনি ক’বই নোৱাৰিব কেতিয়া আহি যায়। আচলতে ই এক প্ৰকাৰৰ ফিলিংছ যে। এই ধৰক গুৱাহাটীৰ চিটি বাচত অহা-যোৱা কৰি আছে আপুনি; আপোনাৰ হঠাৎ প্ৰেম হৈ যাব পাৰে ড্ৰাইভাৰজনৰ লগত বা কাষতে বহা মানুহজনৰ লগত। প্ৰেম বস্তুটোৱেই অলপ বেলেগ টাইপ যে। এতিয়া চাওঁক, মানে মোৰ বয়স তেতিয়া এই ধৰক ১২ বছৰ। প্ৰেম হৈ গ’ল নহয় তেতিয়াই। ভুল মোৰ গাত নাই বুজিছে, ভুল এই গানবোৰৰ গাত। শুনকচোন—– “সৌজাক যেন গাভৰু,\nMarch 1, 2019 ফটা প্ৰেম\tLeaveacomment\nফটাপ্ৰেম – দেৱজিত নাথ\nবহুদিন আগৰ কথা। গুৱাহাটী বিশ্ববিদ্যালয়ত এণ্ট্ৰী কৰিছোঁ তেতিয়া৷ আগষ্ট মাহ৷ মাষ্টাৰ ডিগ্ৰীৰ ক্লাছবোৰ আৰম্ভ হ’ব ধৰিছিল লাহে লাহে। জালুকবাৰীৰ মায়ালগা পৰিবেশৰ লগত মিলিব ধৰিছিলোঁ। লগৰ দুই এজন পুটুক পাটাককৈ হোষ্টেলত সোমাবলৈ ধৰিছে। প্ৰায় পোন্ধৰ/ বিশ দিন মান হৈ গৈছে ক্লাছ আৰম্ভ হোৱা। মই কামাখ্যা গেটৰ মেচৰ পৰা অহা যোৱা কৰি আছিলোঁ৷ ক্লাছৰ পিছত মাৰ্কেটত আদ্দা দিয়া আৰম্ভ হৈছিল আমাৰ। মৰ্কেটত বাইৰ দোকানত চাহ পকৰি খাই খাই হোষ্টেলৰ “মাইনা”বোৰ চোৱা আৰম্ভ কৰিছিলোঁ। মেঘালী, চুইটী, আৰ্টছ কেণ্টীন আদিত ঘণ্টাৰ পিছত ঘণ্টা আদ্দা\nMarch 1, 2019 গল্প\t11 Comments\nতুমিয়ে মোৰ প্ৰথম প্ৰেম – ডলী তালুকদাৰ\nমধুমিতা কলেজৰ কিয় তাই থকা চহৰখনৰে যুৱক সকলৰ সপোন কু্ঁৱৰী।দেখিবলৈ যিমান ধুনীয়া তাতোকৈ অন্তৰখন আৰু মৰমীয়াল। সকলোকে মৰম বিলাই ফুৰে। সকলোৱে তাইৰ পৰা মৰম অকণ পাবলৈ বিচাৰে। এনেয়েও দেখিবলৈ ধুনীয়া, পঢ়া শুনাত চোকা, শিল্পী মনৰ ল’ৰা দেখিলে মধুমিতাৰ মৰম কৰিবলৈ বৰ মন যায়। সেয়েহে স্কুলত থাকোঁতে প্ৰধান শিক্ষকৰ ল’ৰা ৰিদিপক তাই বহুত মৰম দিছিল। ৰিদিপ পঢ়াত চোকায়েই নহয়, সেই সময়ত স্কুলৰ ভাল টেনিচ খেলুৱৈ আছিল। সকলোৱে তাক মহেশ ভূপতি, লিয়েন্দাৰ পেজ বুলিয়ে মাতিছিল। ভৱিষ্যতৰ ভূপতি আৰু পেজ হোৱাৰ সপোন দেখিছিল।\nঅ’ মা , নতুন পেন্টটোৰে সৈতে বাকী কেইটা কাপোৰ মেছিনতে ভৰাই থৈছোঁ, ধুই থ’বাচোন! কাইলৈ জৰুৰী এঠাইলৈ যাব লগীয়া আছে, এই বুলি কৈ চিন্ময়ে ঘৰৰ পৰা ওলাই গ’ল। মাকে ল’ৰাটোৰ চঞ্চলতাবোৰ কেতিয়ানো আঁতৰিব বুলি মেছিনত ভৰাই থোৱা কাপোৰখিনি ধুবলৈ বুলি পানী ভৰাই চাৰ্ফ এগাল দিলে। অলপ পাছতে মেছিনে ঘোট ঘোট কৰি চলিবলৈ লাগিল। সেইকণ সময়তে পাকঘৰত ভাত ৰান্ধিবৰ বাবে যোগাৰ কৰি থৈ আহিল। যি হে ল’ৰা আহি পাইয়ে ভাত খাবলৈহে বিচাৰিব। কেতিয়াকৈনো ল’ৰাটোৱে বুজি পোৱা হব! চৰকাৰী চাকৰিটোত সোমোৱা বেছিদিন\nলীনাই ঘড়ীটোলৈ চাই দেখিলে যে আৰু পোন্ধৰ মিনিট আছেই ক্লাছটো শেষ হ’বলৈ। কেতিয়া ক্লাছটো শেষ হ’ব যেন অনুভৱ হৈছে লীনাৰ। কালি ৰাতি মাকে ফোনত খবৰটো কোৱাৰ পিছৰে পৰা লীনাৰ মনটো ভাল লাগি থকা নাই। ঘৰলৈ গৈ মৰমৰ আইতাকক নেদেখালৈকে তাইৰ মনটোৱে শান্তি নাপায়। ককাকক তাই লগ পোৱা নাই কাৰণ তাইৰ জন্মৰ আগতেই তেখেতৰ মৃত্যু হৈছে। কিন্তু জনা হোৱাৰে পৰা তাই আইতাকৰ কোলাতেই ডাঙৰ হৈছে। তাইৰ জন্মৰ এবছৰ পিছতেই ভায়েকৰ জন্ম হোৱাত লীনাই মাকৰ মৰমতকৈ আইতাকৰ আদৰ আৰু চেনেহৰ মাজতেই ডাঙৰ\nMarch 1, 2019 গল্প\t2 Comments\nবকুলতলি গাঁ‌ৱৰ গহীন বৰুৱাৰ জীয়েক ভুতুকী। ভুতুকীৰ পোচাকী নাম জোনালী বৰুৱা। ভুতুকী সৰুতেই লোদোৰ-পোধোৰ আৰু জাধলী আছিল বাবে ককাক-আইতাকে মৰমতে ভুতুকী বুলি মাতিছিল। সময়ৰ গতিত সকলোৱে তাইক ভুতুকী বুলিয়েই মতা হ’ল। জোনালী পোচাকী নামটো তাইৰ বিদ্যালয়ৰ তালিকাতহে লিপিবদ্ধ হৈ থাকিল। ভুতুকীহঁতৰ গাঁ‌ৱৰে বোপাটি কলিতাৰ পুতেক পেপেৰা। পেপেৰাৰো পোচাকী নাম প্ৰেমকান্ত কলিতা। প্ৰেমকান্ত সৰুতেই ক্ষীণ-মীন আৰু জধলা আছিল। সেয়েহে সময়ৰ গতিত গাওঁখনত প্ৰেমকান্ত পোচাকী নামটোৰ পৰিবৰ্তে পেপেৰা নামটো জনাজাত হ’ল। ভুতুকী পেপেৰাতকৈ দুবছৰৰ সৰু। পেপেৰা যেতিয়া বকুলতলি গাওঁখনৰ প্ৰাথমিক বিদ্যালয়ৰ তৃতীয়


শকুনিৰ প্ৰতিশোধ (সংগ্ৰাহক: দীপাংকৰ চেতীয়া) - সাহিত্য ডট অৰ্গ\nসংগ্ৰাহক: দীপাংকৰ চেতীয়া\nশকুনিৰ প্ৰতিশোধ – চৰিত্ৰাৱলী\nশ্ৰীকৃষ্ণ,যুধিষ্ঠিৰ,ভীম, অৰ্জ্জুন,সহদেৱ, দ্ৰৌপদী।\nধৃতৰাষ্ট্ৰ, দুৰ্য্যোধন, দুঃশাসন, কৰ্ণ,শকুনি,শল্য,গান্ধাৰী,পদ্মা।\n১ম দৃশ্য- শকুনি, বৰাগী, শল্য।\n২য় দৃশ্য- দ্ৰৌপদী, শ্ৰীকৃষ্ণ, অৰ্জ্জুন ,ভীম ।\n৩য় দৃশ্য- কৰ্ণ,পদ্মা।\n৪ৰ্থ দৃশ্য দুৰ্য্যোধন, শকুনি, দুঃশাসন, কৰ্ণ ।\n৫ম দৃশ্য- বৰাগী।\n৬ষ্ঠ দৃশ্য- ধৃতৰাষ্ট্ৰ, গান্ধাৰী,দুৰ্য্যোধন, ।\n৭ম দৃশ্য- যুধিষ্ঠিৰ,সহদেৱ, ভীম,অৰ্জ্জুন , শ্ৰীকৃষ্ণ।\n৮ম দৃশ্য- কৰ্ণ, দুঃশাসন, দুৰ্য্যোধন,শল্য, শকুনি।\n৯ম দৃশ্য দৃশ্য- ভীম, কৰ্ণ, দুঃশাসন, শকুনি, যুধিষ্ঠিৰ।\n১০ম দৃশ্য- দ্ৰৌপদী, অৰ্জ্জুন , যুধিষ্ঠিৰ,শ্ৰীকৃষ্ণ ।\n১১শ দৃশ্য- শকুনি, দুঃশাসন, ভীম।\n১২শ দৃশ্য- ভীম, দ্ৰৌপদী।\n১৩শ দৃশ্য- কৰ্ণ, শ্ৰীকৃষ্ণ, অৰ্জ্জুন ।\n১৪ দৃশ্য- ধৃতৰাষ্ট্ৰ, দুৰ্য্যোধন, গান্ধাৰী।\n১৫শ দৃশ্য- শ্ৰীকৃষ্ণ,শকুনি।\n১৬শ দৃশ্য- বৰাগী।\n১৭শ দৃশ্য- শল্য,শকুনি, যুধিষ্ঠিৰ,সহদেৱ।\nশকুনিৰ প্ৰতিশোধ ১ম দৃশ্য\nশকুনি- ইমান চেষ্টা কি অথলে যাব পাৰে? ইমান পাপ কি পৃথিৱীয়ে সহ্য কৰিব পাৰে? মোৰ আজন্ম সাধনৰ সফলতা সৌ অদূৰত। দুৰ্য্যোধন, তুমি ৰাজৰাজেশ্বৰ আৰু মই দীনহীন অন্নসেৱী। তুমি শত জীৱিত ভ্ৰাতাৰ জ্যেষ্ঠ,আৰু মই শত প্ৰেতাত্মাৰ কনিষ্ঠ? তোমাতে মোতে ইমান প্ৰভেদ ; অথচ ইমান আপোন। তুমি মোৰ মৰমৰ ভাগিন,আৰু মই তোমাৰ বুদ্ধিদাতা চেনেহৰ মাতুল। (ক্ৰুদ্ধ দৃষ্টিৰে চাই)আৰু বেছি পৰ নাই । দিগন্ত প্ৰসাৰি লহ-লহ জিহ্বা মেলি অগ্নি জ্বলি উঠিছে ; এটি দুটি কৰি পতঙ্গ জাপ দিছে ! কাৰো সাধ্য নাই তাক নিবাৰণ কৰে ;কাৰো সাধ্য নাই তাক নিৰ্ব্বাপিত কৰে ! (গীত গাই গাই এটা বৰাগী প্ৰৱেশ আৰু গীতৰ এটা কলি গাই প্ৰস্থান)\nনিয়তি গীতৰ ধীৰে ধীৰে ধীৰে।\nশকুনিৰ প্ৰতিশোধৰ ২য় দৃশ্য\nপাণ্ডৱ শিবিৰৰ ওচৰৰ কানন\n(এজোপা গছৰ তলত দ্ৰৌপদীয়ে গীত গাই থাকে। গীত শেষ নৌ হওঁতেই কৃষ্ণাঅৰ্জ্জুনক অহা দেখি প্ৰস্থান। বিপৰীত ফালৰ পৰা কথা পাতি কৃষ্ণ আৰু অৰ্জ্জুনৰ প্ৰৱেশ।)\nশেৱালীৰে মালা প্ৰিয় ৰচিছিলা কিহলৈ,\nজৰিল আজলী পাহি ৰেণু উৰি উৰি গৈ ।\nসপোন সুষমা সনা\nমৰহিলে কবিতাৰ মাধুৰীমা আজি ঐ।\nনিমাতী লাজুকী লতা\nআহো বুলি নাহি প্ৰিয়,গলা কিয় দূৰলৈ?\nমাধবী জোনালী নিশা\nৰূপোৱালী ৰূপ শিখা\nঢাকিব বিৰহী মেঘে জানিবানো কেনেকৈ!\nঅৰ্জ্জুন – বনবাসেই ভাল,যদুপতি।\nকৃষ্ণ- সঁচাকৈয়ে ভাল। সংসাৰীৰ ভোগ-বিলাসৰ প্ৰাধান্য বনত নাই,ৰাজত্বৰ বিষম চিন্তাই মস্তিষ্ক উদভ্ৰান্ত নকৰে,বনত সদায় শান্তি আৰু সেই কাৰণেই শান্তিকামী মুনি-ঋষিসকলে নগৰত আশ্ৰম নেপাতি বনতেই পাতে সখা!\nঅৰ্জ্জুন- তেন্তে আত্মীয়-স্বজন বিনাশ কৰি লাভ কি?\nকৃষ্ণ- একো লাভ নাই।\nঅৰ্জ্জুন – তেন্তে কুৰুক্ষেত্ৰ ৰণৰ ইয়াতেই সামৰণি পৰক।\nকৃষ্ণ- কুৰুক্ষেত্ৰ সমৰৰ সামৰণি কুৰু-পাণ্ডৱে পেলাব নোৱাৰে সখা।\nকৃষ্ণ- বোধকৰো ধৰ্মৰ বাবে।\nঅৰ্জ্জুন- ইয়াত ধৰ্মৰ কথা কি আছে যদুপতি ! ই এটা হত্যা,বংশ নাশ, এটা বিৰাট ধ্বংস।\nকৃষ্ণ- এটা বিৰাট ধ্বংসৰেই প্ৰয়োজন হৈছে সখা, ধৰ্মৰ মৰ্য্যদা ৰক্ষা কৰিবলৈ ।\nঅৰ্জ্জুন – পিতামহক হত্যা কৰা, গুৰুক হত্যা কৰা ,দুৰ্ব্বল নিৰীহ প্ৰাণীক হত্যা কৰা কি ধৰ্ম যদুপতি?\nকৃষ্ণ- প্ৰকাশ্য ৰাজসভাত সতীক বিবস্ত্ৰা কৰা,বালকক সপ্তৰথীয়ে নৃশংসভাৱে বধ কৰা, কি ধৰ্ম ফাল্গুনী?\nভীম- হে মাধৱ, উত্তেজিত নকৰিবা আৰু!\nভীম- উত্তেজনা নহয় অৰ্জ্জুন, চিৰ লক্ষ্য ব্ৰত মোৰ শক্ৰ বিনাশন।\nঅৰ্জ্জুন – দাদা, ক্ষান্ত হোৱা। ৰাঙ্গলী কৰিছো হাত পিতামহ ভীষ্মৰ তেজেৰে, ৰাঙ্গলী কৰিছো হাত শিক্ষাদাতা, দীক্ষাদাতা গুৰুৰ তেজেৰে, আৰু কিয় দাদা?\nভীম- ভাবিবলৈ দিয়া অৰ্জ্জুন ? (ভাবে )\nঅৰ্জ্জুন- ভাবি চোৱা, এশটা ভ্ৰাতৃৰ মাথো আছে দুটি বাকী। সেই ভাতৃ শোণিতত ৰাজসিংহাসন, আত্মীয়ৰ শ্মশানত সাম্ৰাজ্য স্থাপন কৰি কিয় ডুবু নৰকত? কিয় হেৰুৱাও ইহকাল পৰকাল,বংশ শেষ কৰি?\nকৃষ্ণ- সখাই কোৱা কথাও বৰ মিছা নহয় বৃকোদৰ। ভাই-ককাইতকৈ ৰাজ্য-ৰাজপাট ডাঙৰ নহয়।\nভীম- কেতিয়াও নহয়।\nকৃষ্ণ- কিন্তু সেই ভাই-ককায়েই অচিনাকি সূতপুত্ৰ কৰ্ণক অযাচিতে অঙ্গদেশ দান কৰিব পাৰিলে,পাণ্ডৱৰ নামত হলে পাঁচখন গাৱোঁ নাহিল।\nভীম- উন্মাদ নকৰিবা কৃষ্ণ।\nকৃষ্ণ- উন্মাদ কৰা নাই বৃকোদৰ ; কিন্তু এতিয়াও প্ৰতিজ্ঞা বাকী। ক্ষত্ৰিয়ৰ প্ৰতিজ্ঞা, বৃকোদৰৰ প্ৰতিজ্ঞা,গাণ্ডীৱধাৰী অৰ্জ্জুনৰ প্ৰতিজ্ঞা এতিয়াও বাকী ! কুৰুসভাত উৰু দেখুৱা দুৰ্য্যোধনৰ আজিও অক্ষতদেহ, পাঞ্চালী আজিও মুক্ত-কেশী,দুঃশাসন আৰু দাম্ভিক কৰ্ণ আজিও জীৱিত? (বেগেৰে প্ৰস্থান)\nঅৰ্জ্জুন – সখা,সখা, (প্ৰস্থান)\nভীম- অৰ্জ্জুন অৰ্জ্জুন যুক্তিতৰ্ক ধৰ্ম্মাধৰ্ম্ম যক ৰসাতলে।প্ৰতিজ্ঞা পালন মোৰ জীৱনৰ ব্ৰত। (প্ৰস্থান)\nশকুনিৰ প্ৰতিশোধৰ ৩য় দৃশ্য\nকৰ্ণৰ প্ৰাসাদ কক্ষ\n(চঞ্চল হৈ কৰ্ণৰ প্ৰবেশ)\nকৰ্ণ – পদ্মা- পদ্মা- পদ্মা- (পদ্মাৰ প্ৰবেশ)\nকৰ্ণ – (ওচৰ চাপি) “জীৱন ৰহস্য মোৰ শুনিবি অভাগি?”\nপদ্মা- কি হৈছে প্ৰিয়তম? একো বুজিব পৰা নাই। আপুনি চঞ্চল হৈছে কিয়?\nকৰ্ণ – চঞ্চল নহওঁ প্ৰিয়ে, ধীৰ,স্থিৰ আজি মই অচল অটল। জানা কোন মই?\nপদ্মা- জানো,আপুনি মোৰ স্বামী,মোৰ গুৰু, আপুনিয়েই মোৰ দেৱতাৰো দেৱতা।\nকৰ্ণ – আৰু কি জানা?\nপদ্মা- আৰু প্ৰভু জানিবৰ নাই প্ৰয়োজন।\nকৰ্ণ – শুনা প্ৰিয়ে, সুতপুত্ৰ মই-\nপদ্মা- জানো প্ৰিয়তম-\nকৰ্ণ – নেজানা, নেজানা? সূতপুত্ৰ মই আছিলো এদিন। কিন্তু,আজি হ’লো, কুন্তী পুত্ৰ,জ্যেষ্ঠ পাণ্ডৱৰ।\nপদ্মা- উপহাস নকৰিব প্ৰভু।\nকৰ্ণ – উপহাস! উপহাস নোহে পদ্মা, মাতা আহি, নিজ মুখে,যমুনা তীৰত, কই গ’ল আজি প্ৰভাতত, “ৰাধাৰ নন্দন তুমি নহয় , নহয় ; জ্যেষ্ঠ পুত্ৰ তুমি মোৰ, প্ৰথম তনয় ।”\nপদ্মা – দয়াময়, তোমাৰ অনন্ত লীলা, অপাৰ কৰুণা।\nকৰ্ণ – কৰুণা নহয় প্ৰিয়ে, ই যে প্ৰতাৰণা, নহ’লেনো, ব্যৰ্থ কৰি জীৱনৰ সোণালী গৰিমা, শিৰ পাতি লৈ লৈ ঋষি অভিশাপ, অন্তিমৰ যৱনিকা পৰাৰ আগতে জানিলোহেঁতেন কিয়, ৰাজৰাজেশ্বৰী কুন্তী মাতৃ বুলি মোৰ?\n(পদ্মাই কৰ্ণৰ মুখলৈ চাই থাকে)\nকৰ্ণ – স্বাৰ্থপৰ, স্বাৰ্থপৰ, সমগ্ৰ পৃথিৱী মাথো স্বাৰ্থৰ আকৰ।\nপদ্মা – প্ৰিয়তম।\nকৰ্ণ – শুনা পদ্মা, কলঙ্ক কালিমা সানি শৈশৱৰেপৰা সহিলো যাতনা কত, কত অপমান, ক’তা, তেতিয়াতো জননীৰ নেকান্দিলে প্ৰাণ! হীন কুলোদ্ভব বুলি আচাৰ্য্য দ্ৰোণই, অস্ত্ৰ শিক্ষা নিদিলে ঘৃণাত, দ্ৰৌপদীৰ সয়ম্বৰ দিনা, নীচ বুলি,হীন বুলি, দ্ৰোপদ বালাই, কৰিছিলে কত অপমান, সূতক নকৰো বুলি বৰ মাল্য দান। ক’তা, তেতিয়াতো জননীৰ নেকান্দিলে প্ৰাণ! আজি –\nপদ্মা – অতীতৰ নিকৰুণ, নিদাৰুণ কথা নুশুনাব আৰু প্ৰভু। নোৱাৰো বুজিব গোপনে আছিল কিয় আজি অতকাল, আপোনাৰ জীৱন ৰহস্য।\nকৰ্ণ – ৰহস্য বাবে পদ্মা জীৱনৰ ৰহস্য মোৰ গোপনে আছিল।\nপদ্মা – কি ৰহস্য?\nকৰ্ণ – কুমাৰী আছিল মোৰ জননী যেতিয়া, আদিত্য তেজত, দেখা পালে তেতিয়াই কৰ্ণক তোমাৰ। কলঙ্কৰ চেকা ধুই নিকা কৰিবৰ উপায় আছিল মাথো, নিঃসহায়,নিৰ্দ্দোষী শিশুক জ্ঞান কৰি মাটিৰ পুতলা, অকাতৰে,অম্লান বদনে, নদীৰ গৰ্ভত প্ৰিয়ে, বিসৰ্জ্জন দিয়া!\nপদ্মা – বিৰ্সজ্জিলে নদীৰ গৰ্ভত!\nকৰ্ণ – নিদিব?নহ’লে যে নেথাকে নাৰী সতীৰ মহিমা\nপদ্মা – গৰ্ভজাত সন্তানক কোন সতে চেনেহী মাতৃয়ে-\nকৰ্ণ – ক্ষান্ত হোৱা পদ্মা তথাপি জননী মোৰ আৰাধ্যা জননী।\nপদ্মা – এতিয়া কি কৰিব প্ৰিয়তম?\nকৰ্ণ – নেলাগে ৰাজত্ব মোক , নেলাগে জ্যেষ্ঠতা। সূত আখ্যা জীৱনৰ শ্ৰেষ্ঠ পদ মোৰ হওক পাণ্ডৱ মোৰ নিজ সহোদৰ, হওক জননী কুন্তী, তথাপিও, বিফল নহ’ব প্ৰিয়ে, যৌৱনৰ পণ, সখা মোৰ, ভ্ৰাতা মোৰ মাথো দুৰ্য্যোধন।\nশকুনিৰ প্ৰতিশোধৰ ৫ম দৃশ্য\n( গীত গাই গাই বৰাগীৰ প্ৰবেশ )\nসকলো মায়াৰে খেলা\nআগতো নেদেখি পাচতো নেদেখি\nবুজিব নোৱাৰা লীলা ।\nনিতে ফুলে ফুল সুবাসেৰে ভৰা\nপখী কুলে ধৰে গীতি সুধাজৰা\nপ্ৰীতি অনুৰাগ সকলো অসাৰ\nসকলো মায়াৰে খেলা ।\nধন জন দেহা মিছা সকলোটি\nমিছা সঁচা বুলি নৰবা সাৱটি\nৰাখা যতনৰে সচাঁ নিধি যিটি\nতৰোৱা নিদান বেলা ।\n( কৰণাধৰ বৰুৱা ৰচিত)\n(গীতৰ অন্তত বৰাগীৰ প্ৰস্থান )\nশকুনিৰ প্ৰতিশোধৰ ৭ম দৃশ্য\nযুদ্ধ ক্ষেত্ৰৰ এফাল\n(যুধিষ্ঠিৰ আৰু সহদেৱৰ প্ৰবেশ)\nযুধিষ্ঠিৰ -ভাই,আজি আমাৰ যুদ্ধ জয় হৈছে যদিও ইয়াত নিৰ্ভৰ কৰিব নোৱাৰি। কৰ্ণ অসীম প্ৰতাপী দুৰ্জ্জয় বীৰ। আজি ৰণত হাৰি গৈছে বুলিয়েই কৰ্ণৰ শক্তিত সন্দেহ কৰিলে ভুল কৰা হব।\nসহদেৱ -যিমানেই ডাঙৰ বীৰ হওক,কৌৰৱৰ যিমানেই শক্তি থাকক শেষ ফল আমাৰেই শুভ হ’ব বুলি মোৰ ধাৰণা দাদা।\nযুধি -সেই ধাৰণাকে মনত লৈ ময়ো যুদ্ধ আহ্বান কৰিছিলো ভাই । কিন্ত দুখ লাগে,মাজে মাজে অনুতাপ হয়,নিজৰ বংশ নাশ কৰি কি কৰিছো।\nসহ-পাপৰ প্ৰায়শ্চিত্ত,দোষৰ শাস্তি আছেই। তাত বেজাৰৰ কথা কি আছে দাদা ?\nযুধি -দুৰ্য্যোধনৰ বাহিৰে কোনেও সিমান দোষ বা পাপ কৰা নাই সহদেৱ,যদি কৰিছেও,ৰজাৰ আজ্ঞাত কৰিছে। ৰজাৰ ধৰ্ম্মকে নিজ ধৰ্ম্ম বুলি।\nসহ -অধৰ্ম্মী ৰজাৰ পাপ কাৰ্য্য কোনো জ্ঞানী আৰু ধাৰ্ম্মিক লোকে অনুমোদন কৰিব নোৱাৰে দাদা।\nযুধি -আংশিক সচা।\nসহ -কূট মন্ত্ৰণাকাৰী শকুনি এই বিবাদৰ গুৰি,এই যুদ্ধৰ পুৰুহিত। অভিমানী দুৰ্য্যোধনে তাৰ কথা শুনিয়েই যুদ্ধত জাপ দিছে। যিমান দিনলৈকে শকুনি জীয়াই থাকিব,সিমান দিনলৈকে যুদ্ধ চলি থকাই সম্ভৱ। বাৰু,মই এতিয়া আহোঁ দাদা।\nযুধি -যোৱা ভাই,তুমি ক্লান্ত।(সহদেৱৰ প্ৰস্হান! স্বগতঃ)হে অনাদি,অনন্ত,অব্যক্ত,নিৰাকাৰ নিৰঞ্জন,তুমিয়েই আদি তুমিয়েই শেষ। অবোধ সন্তানক ক’লৈ টানি নিছা প্ৰভু?\nঅৰ্জ্জুন -দুৰ্য্যোধনৰ পৰম মিত্ৰ কৰ্ণ মহাবীৰে যুদ্ধক্ষেত্ৰৰ পৰা আজি প্ৰাণ লৈ পলাল দাদা।\nযুধি -শুনিছোঁ ভাই,অতি আনন্দৰ কথা।\nভীম -এই পলায়নৰ পুৰস্কাৰ স্বৰপে,দুৰ্য্যোধনে কৰ্ণক অঙ্গদেশ আগতে দান দি থৈছিল। (যুধিষ্ঠিৰ আৰু অৰ্জ্জুনে হাঁহে)\nঅৰ্জ্জুন -কিন্ত দুৰ্য্যোধনৰ ধৈৰ্য্য প্ৰশংসা নকৰি নোৱাৰি দাদা,এতিয়াও অচল অটল,এতিয়াও বুকু ডাঠ।\nযুধি -মানুহ স্বৰপে,ৰজা স্বৰপে দুৰ্য্যোধন দোষী হ’লেও ক্ষত্ৰিয় স্বৰূপে কুৰুৰাজ যথাৰ্থ বীৰ।\nভীম -সেই বীৰত্বও যাব,ডাঠ বুকুও কঁপিব।\nযুধি -কেনেকৈ ভাই?\n(ভীমে অতি গহীন হৈ হাতত থকা গদা দেখুৱায়)\nযুধি -বিশ্বাস কৰো।\nঅৰ্জ্জুন -কুৰুপতিৰো কিন্ত অটল বিশ্বাস কৰ্ণৰ ওপৰত।\nযুধি -অযোগ্যত,বিশ্বাস স্থাপন কৰা নাই ফাল্গুনী।\nঅৰ্জ্জুন -হব পাৰে যোগ্যজন। কিন্ত এইদৰে পলাবলৈ হ’লে,সেই বিশ্বাস কিমান দিন থাকিব।\nভীম -মোৰ ধাৰণা হৈছে,এইবাৰ কৰ্ণই ৰুদ্ৰমূৰ্ত্তি ধাৰণ কৰিব। কোনো ক্ষত্ৰিয় বীৰে পৰাজয়ৰ কলঙ্ক সহ্য কৰি থাকিব নোৱাৰে অৰ্জ্জুন।\nযুধি -মোৰো সেয়ে ধাৰণা।\nঅৰ্জ্জন -তাৰ বাবে চিন্তা নাই দাদা,যদুপতি আমাৰ সহায়।\nকৃষ্ণ -যদুপতিয়ে কি কৰিব সখা? তোমাৰপৰা গাণ্ডীৱ আৰু দাদাৰ হাতৰপৰা গদা লৈ যুদ্ধ কৰিব পৰা শক্তি যদুপতিৰ এতিয়াও হোৱা নাই। পাৰোতেনো কুৰুক্ষেত্ৰ যুদ্ধত অস্ত্ৰ নধৰো বুলি শপত খাওঁনে ?\nযুধি -যদুপতি,তুমি নিৰস্ত্ৰ হ’লেও তোমাৰ অনন্ত শক্তিৰ এটি কণাই,আমাৰ পঞ্চ ভ্ৰাতা আৰু সেনা-সেনানীক শক্তিশালী কৰি তুলিছে।\nকৃষ্ণ -সিমান শক্তি থকা হ’লে জৰাসন্ধৰ ভয়ত তোমালোকৰ ওচৰ নেচাপিলোহেঁতেন ধৰ্ম্মৰাজ। সেইবোৰ কথা এতিয়া নেলাগে,ব’লা শিবিৰলৈ যাওঁ,বৰ ভাগৰ লাগিছে।\nযুধি -আহাঁ,মই বিশ্ৰামৰ আয়োজন কৰো। (প্ৰস্থান)\nভীম -ব’লা যদুপতি আমিও শ্ৰান্ত।\nকৃষ্ণ -ভীমাৰ্জ্জুনে যুদ্ধ কৰি শ্ৰান্ত হোৱাৰ আৰম্ভ হৈছে আৰু আজি শ্ৰান্ত,কাইলৈ মূৰ্চ্ছা,পৰহিলৈ-\nভীম -ভীমাৰ্জ্জুনে কৰ্ণৰ লগত যুদ্ধ কৰি মূৰ্চ্ছা নেযায় যদুপতি ।\nকৃষ্ণ -যাবলৈ কিমান পৰ ?\nভীম -পলৰীয়া অধিৰথ সূতে বৃকোদৰৰ চেতনা বিলুপ্ত কৰিব নোৱাৰে মাধৱ।\nকৃষ্ণ -কিন্ত সেই অধিৰথ সূত,সিন্ধুপুত্ৰ জয়দ্ৰথতকৈ কোনো গুণে হীন নহয় দাদা ।\nভীম – অৰ্থাৎ\nকৃষ্ণ – অৰ্থাৎ , হীন জয়দ্ৰথে গদাৰে আঘাত কৰি যদি বৃকোদৰক মূৰ্চ্ছা নিয়াব পাৰে, ৰামদত্ত বিজয় ধনুৰ্ধাৰী কৰ্ণই ধনুৰ্ব্বানেৰে তেওঁক মূৰ্চ্ছিত কৰা একো অসম্ভৱ নহয় ।\nভীম – বিজয় অজয় একো নেজানো মাধৱ। ধনুৰ্বান অগ্নিবান, নগণো একোকে । ভীষণ আঘাত পালে ভীমৰ গদাৰ, উৰি যাব ধনুৰ্ব্বান ঠান্ বান হই\nকৃষ্ণ – দাদাৰ অলপ কথাতে খঙ্ উঠে ।\nভীম – খঙ নহয় কৃষ্ণ, ই মোৰ সৰল কথা ।\nকৃষ্ণ – এতিয়া বুজিলো , বৃকোদৰ মুৰ্চ্ছা যোৱা বিধৰ মানুহ নহয় । (অৰ্জ্জুনলৈ চাই ) সখাত কিন্তু অলপ সন্দেহ আছে ।\nঅৰ্জ্জুন – কাৰণ ?\nকৃষ্ণ – কাৰণ প্ৰতিবাদ কৰিব নোৱাৰিলা ।\nঅৰ্জ্জুন – বাদ –প্ৰতিবাদ মোক নেলাগে মুৰাৰি। যুদ্ধ লাগে, জয় লাগে, প্ৰতিদ্বন্দী লাগে । ৰামদত্ত, গুৰুদত্ত থাকক বিজয় সখা, কৰ্ণৰ হাতত, মোৰো আছে, দেৱদত্ত গাণ্ডীৱ মুঠিত । অতিকে আকুল ই যে, অতি তৃষ্ণাতুৰ, ঘনে ঘেনে বিচাৰিছে কৰ্ণৰ ৰুধিৰ ।\nভীম – মোৰো অতি শুষ্ক কন্ঠ। উত্তপ্ত লোহিত, মোকো লাগে , মোকো লাগে, বুকুৰ অমৃত ।\nকৃষ্ণ – (হাঁহি ) পাব আহাঁ এতিয়া ।\n(কৃষ্ণ আগে আগে , পাচত ভীমাৰ্জ্জুনৰ প্ৰস্থান)\nদুৰ্য্যো – তেন্ত দুৰ্য্যোধনে কোন প্ৰাণে, সহিব পাৰিব কোৱাঁ তেনে অপম\nপুথিগত শিক্ষা বনাম বাস্তৱ পৃথিবীৰ দাবী (টুৱাৰাম দত্ত)


জুলাইত চৰকাৰী কৰ্মচাৰীলৈ অতি ভাল খবৰ! কি কি ভাল খবৰে হাঁহি বিৰিঙাব কৰ্মচৰাৰী ওঁঠত? | Asom Live 24\nচৰকাৰী কৰ্মচাৰীসকলে অতি সোনকালে অৰ্থাৎ ২০২২ চনৰ জুলাই মাহত সংশোধিত তথা বৰ্ধিত মৰগীয়া ভাট্টা (ডি এ) লাভ কৰিব পাৰে। উল্লেখ্য যে বছৰত দুবাৰকৈ ডি এ সংশোধন কৰা হয়, প্ৰথমবাৰ জানুৱাৰী আৰু দ্বিতীয়বাৰ জুলাই মাহত৷ তদুপৰি এইবাৰ কেন্দ্ৰীয় চৰকাৰী কৰ্মচাৰীসকলৰ ফিটমেণ্ট ফেক্টৰৰ সৈতে তেওঁলোকৰ বেছিক দৰমহা বৃদ্ধি পাব পাৰে।\n২০২২ চনৰ জুলাই মাহৰ বাবে ডি এৰ পৰিমাণ বৃহৎ বৃদ্ধি হ’ব পাৰে কাৰণ ক’ৰোনা ভাইৰাছ মহামাৰীৰ বাবে চৰকাৰে যোৱা দুবছৰ ধৰি বন্ধ কৰি ৰখা মৰগীয়া ভাট্টাও চলিত বৰ্ষৰ জুলাই মাহত মুকলি কৰিব পাৰে।\nক’ৰোনা মহামাৰীৰ বাবে ২০২০ চনৰ মে’ মাহত ২০২১ চনৰ ৩০ জুনলৈকে বিত্ত মন্ত্ৰালয়ে ডি এ বৃদ্ধি বন্ধ কৰি ৰাখিছিল। ইফালে, খবৰ অনুসৰি চৰকাৰেও অতি সোনকালে ফিটমেণ্ট ফেক্টৰ বৃদ্ধিত অনুমোদন দিব পাৰে। কৰ্মচাৰী সংঘই দীৰ্ঘদিন ধৰি ফিটমেণ্ট ফেক্টৰ ২.৫৭ গুণৰ পৰা ৩.৬৮ গুণলৈ বৃদ্ধি কৰাৰ দাবী জনাই আহিছে।\nলগতে পঢ়ক স্তম্ভিত জীৱ বিজ্ঞানী সমাজ! বেজীৰ দৰে দাঁত পচি যোৱাৰ ছালৰ ৰহস্যময়ী জীৱ সাগৰৰ পাৰত উদ্ধাৰ\nযদি তেওঁলোকৰ এই দাবী মানি লোৱা হয়, তেন্তে কেন্দ্ৰীয় চৰকাৰৰ কৰ্মচাৰীৰ ন্যূনতম মজুৰি বা বেছিক দৰমহাও ১৮,০০০ৰ পৰা ২৬,০০০ তকালৈ বৃদ্ধি পাব। ইয়াৰ পূৰ্বে চৰকাৰে ২০১৭ চনত এণ্ট্ৰি লেভেলত দৰমহা বৃদ্ধি কৰিছিল। সেই সময়ত বেছিক দৰমহা ৭,০০০ৰ পৰা ১৮,০০০ টকালৈ বৃদ্ধি কৰা হৈছিল।\nগতিকে যদি ফিটমেণ্ট ফেক্টৰ বৃদ্ধি কৰা হয় তেন্তে কেন্দ্ৰীয় চৰকাৰৰ কৰ্মচাৰীসকলেও জুলাই মাহত তেওঁলোকৰ বেছিক দৰমহা বৃদ্ধিৰ লগতে বৰ্ধিত ডি এ লাভ কৰিব পাৰে।\nফিটমেণ্ট ফেক্টৰটো কি?\nফিটমেণ্ট ফেক্টৰ হৈছে সপ্তম কেন্দ্ৰীয় দৰমহা আয়োগে (চিপিচি) ব্যৱহাৰ কৰা এটা পৰিসংখ্যা যাৰ সহায়ত ৬ নং কেন্দ্ৰীয় দৰমহা আয়োগৰ ব্যৱস্থাত (পে ইন পে বেণ্ড + গ্ৰেড পে) বেছিক দৰমহাক গুণ কৰি সংশোধিত দৰমহা গাঁথনিত (সপ্তম চিপিচি) বেছিক দৰমহা নিৰ্ধাৰণ কৰা হয়৷\nসপ্তম কেন্দ্ৰীয় দৰমহা আয়োগে প্ৰণয়ন কৰা ফিটমেণ্ট ফেক্টৰ হৈছে ২.৫৭। ফিটমেণ্ট ফেক্টৰ বৃদ্ধিৰ পিছত বৃদ্ধিৰ কোৱাণ্টাম আশা কৰা হৈছে৷ যদি ফিটমেণ্ট ফেক্টৰ বৃদ্ধি কৰা হয়, তেন্তে কৰ্মচাৰীৰ দৰমহা যথেষ্ট বৃদ্ধি পাব পাৰে।\nএই কথা বুজাবলৈ এটা উদাহৰণ লওঁ আহক। ধৰি লওক চৰকাৰে চাহিদা অনুসৰি ফিটমেণ্ট ফেক্টৰটো ৩.৬৮ গুণলৈ বৃদ্ধি কৰিলে; কৰ্মচাৰীসকলৰ ন্যূনতম মজুৰি হ’ব ২৬,০০০ টকা।\n১৮,০০০ টকাৰ বেছিক দৰমহাৰ ওপৰত সকলো ভাট্টা যোগ কৰাৰ পিছত ২.৫৭ ফিটমেন্ট ফেক্টৰ (১৮,০০০ x ২.৫৭ = ৪৬,২৬০) অনুসৰি দৰমহা ৪৬,২৬০ টকালৈ বৃদ্ধি পাব। যদি ফিটমেণ্ট ফেক্টৰ ৩.৬৮ হয়, তেন্তে দৰমহা ৯৫,৬৮০ (২৬,০০০ x ৩.৬৮ = ৯৫,৬৮০) টকালৈ বৃদ্ধি পাব।\nTags: 7th Pay Commissionasom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest News Portal in AssamDearness Allowance\n‘তাজমহলৰ সৌন্দৰ্যৰ আঁৰত প্লাষ্টিক প্ৰদূষণ’, মণিপুৰী কিশোৰীৰ টুইটৰ পাছতে দেশত হাহাকাৰ


অসমৰ চিকিৎসালয়ত অক্সিজেন আছে নে নাই? সংবাদমেলত জনালে হিমন্ত বিশ্ব শৰ্মাই\nঅসমৰ চিকিৎসালয়ত অক্সিজেন আছে নে নাই? সংবাদমেলত কি ক’লে মন্ত্ৰী হিমন্ত বিশ্ব শৰ্মাই\nদিল্লী, উত্তৰ প্ৰদেশকে ধৰি বিভিন্ন ৰাজ্যত অক্সিজেনৰ নাটনিৰ বাতৰি প্ৰকাশ পোৱাৰ পাছতে স্বাভাৱিকতে এটা প্ৰশ্ন উত্থাপন হৈছে ‘অসমৰ চিকিৎসালয়ত কিমান অক্সিজেন মজুত আছে?’\nতেনে সময়তে GMCHত এক সংবাদমেল সম্বোধন কৰি মন্ত্ৰী হিমন্ত বিশ্ব শৰ্মাই অক্সিজেনৰ যে অভাৱ অসমত নাই তাক লৈ সকলোকে আশ্বস্ত কৰে।\nসংবাদমেলত মন্ত্ৰী শৰ্মাই কয় ‘অসমত দুটা অক্সিজেন নিৰ্মাণকালীন প্ৰতিষ্ঠান আছে। এটা মেঘালয়ান অক্সিজেন আৰু আনটো প্ৰিমিয়াৰ অক্সিজেন। দুয়োটা শাখাই প্ৰতিদিনে ৰোগীৰ বাবে ৫০ মেট্ৰিক টন অক্সিজেন উৎপাদন কৰে।‘\nবিভিন্ন চিকিৎসা মহাবিদ্যালয়ত ৮ টাকৈ অক্সিজেন প্লেন্টৰ কাম হাতত লোৱা হৈছিল বুলি উল্লেখ কৰি মন্ত্ৰী শৰ্মাই কয় ‘গুৱাহাটীত তিনিটা ডিফুত দুটা, যোৰহাটত দুটা প্লেন্ট আছে। তাতো প্ৰতিদিনে ৫ মেট্ৰিক টন অক্সিজেনৰ উৎপাদন কৰা হয়।‘\nইপিনে, ডিমাপুৰত এটা অক্সিজেন প্লেন্ট আছে যিটো তেওঁলোকে মাত্ৰ দুদিন চলায় বুলি উল্লেখ কৰি মন্ত্ৰীয়ে লগতে কয় ‘তেওঁলোকে দৈনিক ৩ মেট্ৰিক টন অক্সিজেন উৎপাদন কৰে। কাইলৈ ডিমাপুৰৰ লগত চুক্তি স্বাক্ষৰ হ’ব আৰু সেয়াও ৫ দিনকৈ ৩ মেট্ৰিক টন অক্সিজেন অসমে লাভ কৰিব।‘\nতেতিয়া মুঠ ৬১ মেট্ৰিক টন অক্সিজেন প্ৰতিদিনে অসমৰ হাতত থাকিব বুলি মন্ত্ৰীয়ে দাবী কৰে। আজিৰ দিনলৈকে প্ৰতিদিনে অসমত ২০ মেট্ৰিক টন অক্সিজেন ব্যবহৃত হৈ আছে বুলি তেওঁ কয়।\nদুই এদিনতে MMCH কে ধৰি কেইবাখনো চিকিৎসালয়ত নিজাববীয়াকৈ অক্সিজেন প্লেন্ট উৎপাদন কৰিব বুলিও তেওঁ দাবী কৰে।\nইয়াৰোপৰি, ভাৰত চৰকাৰে প্ৰয়োজন সাপেক্ষে দুৰ্গাপুৰৰ পৰা অক্সিজেন আনিবলৈ অনুমতি দি থৈছে বুলি তেওঁ সদৰী কৰে।\nমন্ত্ৰীগৰাকীৰ মতে ‘আজিৰ দিনটোত অক্সিজেনৰ নাটনি নাই। অহা ১০-১৫ দিনলৈকে অক্সিজেনৰ নাটনি অনুভৱ কৰা নহয়।‘\nতেওঁ আৰু কয় ‘অসমত অক্সিজেন জমা কৰি ৰাখিব পাৰিব ৪৬০ মেট্ৰিক টন। অইল ইণ্ডিয়াই আজি ৩০ মেট্ৰিক টনৰ ফেচিলিটি ৰাজ্য চৰকাৰক দিছে।‘


ব্যৱহাৰিক গণিত আৰু ফটোগ্ৰাফী - সাহিত্য ডট অৰ্গ\nব্যৱহাৰিক গণিত আৰু ফটোগ্ৰাফী\nলেখক- পূৰ্বজ্যোতি ভাগৱতী\nফটোগ্ৰাফী অথবা আলোকচিত্ৰ গ্ৰহণ বৰ্তমান সময়ত এক জনপ্ৰিয় চখ হিচাপে পৰিগণিত হৈছে। বিশেষকৈ স্মাৰ্ট ফোনৰ সুলভ প্ৰচলনে এইক্ষেত্ৰত প্ৰভুত অৰিহণা যোগাইছে। বৰ্তমান সময়ত কেৱল মাত্ৰ কোনো ব্যক্তিৰ চখ হিচাপেই ই সীমাবদ্ধ হৈ থকা নাই। ফটোগ্ৰাফীক আজিৰ যুগত বহু লোকে পেছা হিচাপে গ্ৰহণ কৰি জীৱন নিৰ্বাহো কৰি আছে। পেছা, চখ আদিক একাষৰীয়া কৰি ফটোগ্ৰাফী সম্পৰ্কে বাৰু আমাৰ মনলৈ কি কি ধাৰণা আহে? ষ্টুডিঅ’ত ফটো উঠা দিনৰে পৰা বৰ্তমান ডি এছ এল আৰ (DSLR) যুগলৈকে ফটোগ্ৰাফীত কিমান যে অভূতপূৰ্ব পৰিৱৰ্তন! স্মাৰ্ট ফোনটো লৈ মন গ’ল ফটো তুলিলোঁ, মন গ’ল ডিলিট কৰিলোঁ, মন গ’ল সম্পাদনা (এডিট) কৰিলোঁ, এইবোৰ বাৰু কেনেকৈ সম্ভৱ হৈছে? তেতিয়া আমাৰ মনলৈ উত্তৰ হিচাপে এটাই শব্দ মনলৈ আহে, ‘বিজ্ঞান-প্ৰযুক্তিবিদ্যা’। উত্তৰটো অলপো ভুল নহয়। কিন্তু সহজ ভাষাত ‘বিজ্ঞান-প্ৰযুক্তিবিদ্যা’ বুলি কৈ তাৰ ভিতৰুৱা কথবোৰ জানিবলৈ বা বিশ্লেষণ কৰি চাবলৈ আমি খুউব কম পৰিমাণেহে ইচ্ছুক হওঁ। যাৰ বাবে সেই ‘বিজ্ঞান-প্ৰযুক্তিবিদ্যা’ত অন্তৰ্নিহিত হৈ থকা কথাখিনিত যে ‘গণিত’ৰ এক এৰাব নোৱৰা অৱদান আছে তাক উপলব্ধি কৰাতো আমাৰ বাবে হৈ পৰে অতি দুৰূহ। সেয়েহে অন্যান্য দিশবোৰ আলোচনা নকৰি ফটোগ্ৰাফীৰ লগত গণিতৰ সম্পৰ্ক কেনেকুৱা, মাত্ৰ সেই দিশৰ এক চমু আভাস দিবলৈকে একলম লিখাৰ প্ৰয়াস কৰা হ’ল।\nএইখিনিতে উল্লেখযোগ্য যে, ফটোগ্ৰাফীৰ প্ৰধান দুটা ভাগ হৈছে স্থিৰচিত্ৰ (still photography) আৰু চলচ্চিত্ৰ (videography)। অনস্বীকাৰ্য যে একেটা লেখাতে সকলো দিশ সামৰি আলোচনা কৰিবলৈ হ’লে ই বহু দীঘল আৰু কঠিন হৈ পৰাৰ আশংকা আছে। সেয়েহে এই লেখাত ইয়াৰে ভিতৰত কেৱল ‘স্থিৰচিত্ৰ’ৰ লগতনো গণিত কিদৰে জড়িত হৈ আছে সেই বিষয়ে অলপ আলোকপাত কৰা হওক।\nএখন ফটো তোলাৰ বাবে আৱশ্যকীয় সজুঁলিবিধ হৈছে কেমেৰা। বিভিন্ন ধৰণৰ প্ৰয়োজন অনুযায়ী ভিন্ন সময়ত ভিন্ন প্ৰকাৰৰ কেমেৰাৰ উদ্ভাৱন হৈ আহিছে। অৱশ্যে সকলো কেমেৰাতে পোহৰ, এটা আৱদ্ধ সজুঁলিৰ মাজত এখন পোহৰ সংবেদনশীল ফলকত সংগ্ৰহ কৰি প্ৰতিচ্ছবি প্ৰস্তুত কৰা হয়। অৰ্থাৎ পদাৰ্থ বিজ্ঞানৰ মৌলিক নীতি মানি কেমেৰাই আমাক কোনো বস্তু বা ঠাইৰ হুবহু প্ৰতিচ্ছবি এখন দিয়ে।\nএতিয়া আমি আহোঁ গণিত আৰু কেমেৰাৰ সম্পৰ্কৰ বিষয়ে। আপাত দৃষ্টিত এই দুটাৰ মাজত আমি তেনে কোনো সংযোগ দেখিবলৈ নাপাওঁ। কিন্তু যদিহে সূক্ষ্মভাৱে পৰ্যবেক্ষণ কৰোঁ তেতিয়া আমি ইহঁত এটা আনটোৰ লগত সম্পৰ্কিত হৈ থকাৰ ছবিখন স্পষ্ট হৈ পৰে। এখন আলোকচিত্ৰ কেনেধৰণে গ্ৰহণ কৰিলে আকৰ্ষণীয় হ’ব তাক নিৰ্ণয় কৰিবলৈ প্ৰচলিত এক নিয়ম হৈছে ‘ৰুল অৱ থাৰ্ড (Rule of Third)’। অসমীয়াত আমি ইয়াক এক তৃতীয়াংশৰ নিয়ম বুলিও ক’ব পাৰোঁ। এই নিয়ম অনুসৰি কেমেৰাত তুলিবলগীয়া আলোকচিত্ৰখনক উলম্ব আৰু আনুভূমিক দিশত তিনিডালকৈ ৰেখাৰ সহায়ত নটা সমান ভাগত ভগোৱাৰ কল্পনা কৰা হয়। ইয়াৰ পিছত দুডাল ৰেখাৰ পৰস্পৰ কটাকটি কৰা বিন্দুত ছবিখনৰ গুৰুত্বপূৰ্ণ বুলি ভবা বিষয়বস্তু ৰাখি ছবিখন তোলা হয়। এনে কৰিলে ছবিখনৰ গুৰুত্বপূৰ্ণ বিষয়বস্তুয়ে এক তৃতীয়াংশ অধিকাৰ কৰি ছবিখনক আকৰ্ষণীয় কৰি তোলে।\nবৰ্তমান সময়ত জনপ্ৰিয় আৰু মনোগ্ৰাহী হোৱা ফটোগ্ৰাফীৰ এটা ভাগ হৈছে ৰাতিৰ আকাশৰ আলোকচিত্ৰ (Night Sky Photography)। এনে ধৰণৰ আলোকচিত্ৰৰ বিষয়বস্তু সাধাৰণতে আমি বাস কৰা হাতীপটি, তৰাৰ থুপ আৰু সিহঁতৰ ঘূৰ্ণন আদি হয়। অৱশ্যে ইয়াত আমি গভীৰ আকাশৰ সদস্যবোৰক (Deep Sky Object) অন্তৰ্ভুক্ত কৰা নাই। পোহৰৰ প্ৰদূষণ কম হোৱা ঠাইৰ পৰা পৰিষ্কাৰ আকাশত হেজাৰ-বিজাৰ তৰা দেখা পোৱা যায়। পৃথিৱীপৃষ্ঠৰ গছ, ঘৰ বা অন্য কোনো স্থিৰ বস্তুক ছবিখনৰ মুখ্য বিষয় হিচাপে লৈ আৰু আকাশৰ তৰাখিনিক নেপথ্যত ৰাখি তোলা আলোকচিত্ৰই সহজেই সকলোৰে দৃষ্টি আকৰ্ষণ কৰে। কিন্তু এনে এখন আলোকচিত্ৰ সৃষ্টি কৰিবলৈ প্ৰয়োজন হয় অশেষ ধৈৰ্য, কষ্ট আৰু বিষয়বস্তুৰ ওপৰত সম্যক জ্ঞানৰ। এইখিনিতেই আহি পৰে গণিতৰ প্ৰয়োজন। বৰ্তমান বহুলভাৱে প্ৰচলিত ডি এছ এল আৰ ( DSLR – Digital Single Lens Reflection) কেমেৰাৰ সহজে উপলব্ধ দুটা ভাগ হৈছে ‘ফুল ফ্ৰেম কেমেৰা (Full Frame Camera)’ আৰু ‘ক্ৰপ চেন্সৰ কেমেৰা (Crop Sensor Camera)’। অতি সৰল ভাষাত কবলৈ গ’লে এই দুইটা কেমেৰাৰ পাৰ্থক্য হৈছে বিৱৰ্ধন(magnification)। কাৰিকৰী দিশৰপৰা আন বহুতো পাৰ্থক্য আছে যদিও মূলত বিৱৰ্ধনেই ইহঁতক প্ৰাথমিকভাৱে এটাৰ পৰা আনটোক পৃথক কৰিছে। সাধাৰণতে ক্ৰপ চেন্সৰ কেমেৰাৰ বিৱৰ্ধন ফুল ফ্ৰেম কেমেৰাতকৈ অলপ বেছি হয়। কেমেৰা নিৰ্মাণকাৰী প্ৰতিষ্ঠানৰ ওপৰত নিৰ্ভৰ কৰি এই বিৱৰ্ধনৰ মান ১.৫x ৰ পৰা ২x পৰ্যন্ত হয়। এতিয়া এখন ছবিত তৰাবোৰক স্পষ্ট ৰূপত আনিবলৈ কিছুমান হিচাপ-নিকাচ কৰাৰ প্ৰয়োজন। এইক্ষেত্ৰত আহি পৰে ‘৪০০ ৰুল (400 Rule)’ আৰু ‘৫০০ ৰুল (500 Rule)’। কিমান সময়লৈকে কেমেৰাৰ লেনছ্খনত পোহৰ পৰিবলৈ দিলে আকাশৰ তৰাখিনি স্পষ্টকৈ আহিব তাৰবাবে এই দুটা নিয়মৰ সহায়ত সময় গণনা কৰা হয়। উদাহৰণস্বৰূপে এটা ক্ৰপ চেন্সৰ কেমেৰাত ২০ মি.মি. ফ’কেল দৈঘ্য লৈ যদি আমি তৰাবোৰৰ এখন স্পষ্ট আলোকচিত্ৰ তুলিব খোজোঁ, তেন্তে ৪০০ ৰুল অনুসৰি ৪০০/২০=২০; অৰ্থাৎ ২০ ছেকেণ্ড বা তাতকৈ কম সময়ৰ কাৰণে আমি কেমেৰাত ছবিখন তুলিব লাগিব। ঠিক তেনেকৈ ফুল ফ্ৰেম কেমেৰাৰ বাবে এই সংখ্যাটো ৫০০; অৰ্থাৎ আমি ৫০০ক ফ’কেল দৈঘ্যৰে ভাগ কৰিব লাগিব। যদি আমি উপৰ্যুক্ত সমীকৰণত পোৱা ভাগফলতকৈ বেছি সময়ৰ কাৰণে ছবিখন তোলো, তেন্তে তৰাবোৰৰ বৃত্তাকাৰ গতি দেখিবলৈ পাম। এই ধৰণৰ ছবিক ষ্টাৰ ট্ৰেইল (Star Trail) বুলি কোৱা হয়। পৃথিৱীৰ আৱৰ্তন আৰু তাৰ লগতে তৰাবোৰৰ আপেক্ষিক গতিয়েই ইয়াৰ কাৰণ। এনেকুৱা ছবিৰ কাৰণে বহু সময় ধৰি কেইবাখনো ছবি তুলি পিছত ছফটৱেৰৰ সহায়ত একেলগ কৰা হয়। এইক্ষেত্ৰত কিমান সময়ৰ কাৰণে কিমানখন ছবি তুলিলে তৰাবোৰৰ বৃত্তাকাৰ গতি উৎকৃষ্ট আৰু মননশীল হ’ব তাৰ কাৰণে কৰা হিচাপখিনিৰ কাৰণে গণিতৰ প্ৰয়োজন হয়।\nওপৰত উল্লিখিত কথাখিনিত আমি সৰুতেই শিকি অহা গণিতৰ প্ৰাথমিক জ্ঞানখিনিৰ ব্যৱহাৰ দেখিলোঁ। ইয়াৰ উপৰি ফটোগ্ৰাফীৰ ক্ষেত্ৰখনৰ আৰু বহুতো খুটি-নাতি আছে য’ত সঘনাই গণিতৰ ব্যৱহাৰিক জ্ঞানৰ প্ৰয়োজন হয়। তদুপৰি কেমেৰা, লেনছ্ আদি প্ৰস্তুত কৰোঁতে কাৰিকৰী জ্ঞানৰ লগতে গণিত আৰু পদাৰ্থবিজ্ঞানৰ কিছুমান জটিল সূত্ৰৰ ব্যৱহাৰ হয়। সেইখিনিক এই লেখাৰপৰা আঁতৰাই কেৱল এখন ছবি তোলোঁতে আৱশ্যকীয় গণিতৰ একেবাৰে সৰু-সুৰা ধাৰণাখিনিৰ কথাহে সন্নিৱিষ্ট কৰা হৈছে। আমি কেতিয়াবা নভবাকৈয়ো ব্যস্ততাপূৰ্ণ জীৱনত এৰাব নোৱাৰাকৈ যে গণিতৰ ব্যৱহাৰ হৈ আহিছে বা প্ৰতি ক্ষণে ব্যৱহাৰ কৰি আছোঁ সেই কথাৰ উপলব্ধি কৰোৱাটোৱেই এই আলোচনাৰ মূল উদ্দেশ্য। প্ৰদত্ত আলোচনাৰ পৰা যদি পঢ়ুৱৈয়ে অলপকৈ হ’লেও ইয়াৰ আভাস পায়, তেন্তে তাতেই এই লেখাৰ সাৰ্থক হ’ব। আশা কৰিম, ইয়াৰ জৰিয়তে ছাত্ৰ-ছাত্ৰীসকলে তেওঁলোকৰ কৌতূহল নিবাৰণৰ লগতে ন-চিন্তাৰ অৱকাশ পাব আৰু জনসমাজত গাণিতিক সজাগতা বৃদ্ধি হ’ব।\n(লেখক জ্যেষ্ঠ গৱেষক ছাত্ৰ, বিজ্ঞান আৰু প্ৰযুক্তিবিদ্যাৰ উচ্চ অধ্যয়ন প্ৰতিষ্ঠান (IASST), গুৱাহাটী )


আঁত হেৰোৱা বাটৰ সাধু – Mahabahoo\nHome/ Story/আঁত হেৰোৱা বাটৰ সাধু\nছবি আঁকে তাই৷ ৰং, তুলিকা নোহোৱাকৈ অঁকা ছবি৷ এটা বিন্দুৰ পৰা কেতিয়াবা এখন পথাৰ হয়, কেতিয়াবা মৰুভূমি৷ মনৰ কেনভাছত চিন্তাৰ তুলিকাৰ অযুত আঁক- বাঁক৷\nকিছুমান ঘটনা নভবাকৈ ঘটে৷ জীৱনৰ এনে ঘটনা অথবা দূৰ্ঘটনা ইমানেই আকস্মিক যে প্ৰস্তুতিৰ সময় নাথাকে৷ তাইৰ জীৱনত পিছে ঘটনাতকৈ দূৰ্ঘটনাই সৰহ৷ ত্ৰিদিপক লগ পোৱাটো তাইৰ বাবে কি সেয়া অৱশ্যে তাই আজিও বুজি নাপালে৷\nএটা নতুন গতিৰ লগত খাপ খোৱাৰ কুছকাৱাজৰ সময়ত অপ্ৰত্যাশিতভাৱে অহা ত্ৰিদিপ নামৰ চুনামীয়ে তাইৰ প্ৰস্তুতি নস্যাৎ কিদৰে কৰিছিল সেয়া ভাবি তাই আচৰিত হয়৷\nসংবেদনশীল মানুহবোৰেই চাগে নিজক লৈ বেপৰৱাহ যেন দেখুৱাব খোজে, উভালি দিলেও নমৰা নিলাজী বন চুই দিলেই জয় পৰে৷ ঠেকা খাইছে তাই৷ অথচ জীৱনক লৈ পৰীক্ষা কৰাৰ নিচাত তাই ইমানেই মছগুল যে লুডুখেলৰ জখলাত নুঠিলেও সাপে বাৰে বাৰে গিলিলেও তাই যে খেলা এৰি নাহে৷\nত্ৰিদিপ নামৰ আঁত হেৰোৱা বাটেৰে তাই আগুৱাই গৈয়ে থাকিল গৈয়ে থাকিল৷ প্ৰথমবাৰ সিহঁতৰ ঘৰলৈ তাইক নিয়াৰ পাছৰ পৰা পিছে আঁতবোৰত জঁট লাগিল৷ তাই যদি এফালে এটা জঁট ভাঙে আকৌ আন এটা লাগে, ভাঙে আকৌ লাগে…\nপৌনঃপৌনিকতাৰ আৰম্ভণিক সামৰণি বুলি ভবাৰ ভুলটোক তাই আজি নিজকে নিজে কৰা নিচুকনি বুলিয়ে ভাবে৷ ভোল যোৱাৰ ভুলটোৰ বাবে দায়ী কোন? আদম- ইভৰ সাধুটোত উত্তৰ খেপিয়াই তাই ভাগৰি যায়৷ সৰল অংকৰ জটিল উত্তৰ!\nবিচৰা তাই একোৱে নাছিল কাহানিও, মাথোঁ চাই যায় মুখবোৰ, শুনি যায় কথাবোৰ৷ অচিনাকী ঘৰ, মানুহ, চিনাকী মাথোঁ সি৷ শিশুৰ কৌতুহলেৰেই তাৰ হাতত ধৰি সকলো চাই গৈছিল তাই৷ পিছে সকলো দেখাৰ দৰে ভবাৰ দৰে নহয়, তাইৰ আদৰুৱা হাতখনত ধৰা মানুহটোৰ আনখন হাতে যে তাইক বাকীবোৰে কৰা আঘাতবোৰ নিৰৱে প্ৰতিহত কৰি আছিল তাইক সেয়া তেওঁ গমেই নিদিলে৷ পিছে তাৰ পৰা অহাৰ দিনা তাইৰ দুখ লাগিছিল, কিয় তাই নাজানে৷ তাই ছবিবোৰ মনত আঁকে, বহুত বাটেৰে গৈছে তাই৷ কাহিনী বিচাৰি গৈ কাহিনী হ’ব নোখোজে তাই৷ ছবিখনত বহুত ৰং৷ পিছে ৰং সানি সানি ক’ৰবাত নিজেই বিবৰ্ণ তাই… টানি ধৰা সুতাডাল বাৰে বাৰে ছিগে!


ছাত্ৰ-ছাত্ৰীক মাচুলৰ ৰেহাই | মাধ্যমিক শিক্ষা সঞ্চালকালয় | অসম চৰকাৰ, ভাৰত\nঅসম চৰকাৰ মাধ্যমিক শিক্ষা\tমাধ্যমিক শিক্ষা সঞ্চালকালয়\nবছেৰেকীয়া বাজেটৰ আবণ্টন\nপ্ৰাদেশিকীকৃত মাধ্যমিক বিদ্যালয়ত স্নাতকোত্তৰ শিক্ষকৰ নিযুক্তি\nচিকিত্সা ব্যয় পূৰণ\nছাত্ৰ-ছাত্ৰীক মাচুলৰ ৰেহাই\nHome ❯ ছাত্ৰ-ছাত্ৰীক মাচুলৰ ৰেহাই\nঅসম চৰকাৰৰ মাধ্যমিক শিক্ষা বিভাগে সিদ্ধান্ত লয় যে প্ৰাদেশিকীকৃত/চৰকাৰী উচ্চতৰ মাধ্যমিক বিদ্যালয় আৰু অসমৰ কনিষ্ঠ মহাবিদ্যালয়সমূহে কোনো নামভৰ্তি মাচুল, শিক্ষা মাচুল আৰু কোনো ধৰণৰ আন মাচুল, উচ্চতৰ মাধ্যমিক প্ৰথম বৰ্ষত দাখিল হোৱা ছাত্ৰ-ছাত্ৰী, যিসকলৰ অভিভাৱকৰ বাৰ্ষিক আয় ১.০০ লাখৰ কম, তেওঁলোকে তলত উল্লেখ কৰা নিয়মাৱলী মানিব পাৰিলে দিব নালাগে-\n১.অধ্যক্ষই অভিভাৱকৰ আয়ৰ চাৰ্টিফিকেট/আয় সম্পৰ্কীয় এনেধৰণৰ চাৰ্টিফিকেট জমা লব লাগিব-\nযদিহে অভিভাৱক ৰাজ্যিক বা কেন্দ্ৰীয় চৰকাৰৰ কৰ্মচাৰী হয়, তেওঁলোকৰ মাহিলী আয়ৰ বিৱৰণ পত্ৰ, বিদ্যালয়/কনিষ্ঠ মহাবিদ্যালয়ত নামভৰ্তিৰ সময়ত দাখিল কৰিব লাগিব।\nযদিহে অভিভাৱক ব্যক্তিগত প্ৰতিষ্ঠানত কৰ্মৰত, তেনেহলে তেওঁলোকে মালিক পক্ষৰ পৰা, তেওঁৰ বাৰ্ষিক আয় যে, ১.০০ লাখৰ ওপৰত নহয়, সেই বিৱৰণ থকা আয়ৰ এখন পত্ৰ বা টোকা জমা কৰিব লাগিব।\nযদিহে চৰকাৰী বা ব্যক্তিগত কোনো প্ৰতিষ্ঠানতে কৰ্মৰত নহয়, তেনেহলে চক্ৰ বিষয়া বা মৌজাদাৰে লিখি দিব লাগিব।\nএইকেইটাৰ বাহিৰেও যদিহে অধ্যক্ষ বা নামভৰ্তি কমিটীয়ে তেওঁলোকৰ নিজৰ বিচাৰ বুলিয়ে অনুভৱ কৰে যে সেই বিশেষ ছাত্ৰ বা ছাত্ৰী এগৰাকীৰ অভিভাৱকৰ বাৰ্ষিক আয় ১.০০ লাখৰ কম, তেনেহলে সংশ্লিষ্ট অধ্যক্ষই তেওঁক বিনামূলীয়া নামভৰ্তিৰ বাবে বিবেচনা কৰিব পাৰে।\n২.নামভৰ্তিৰ প্ৰক্ৰিয়া সমাপ্ত হোৱাৰ পাছত, সংশ্লিষ্ট বিদ্যালয় আৰু কনিষ্ঠ মহাবিদ্যালয়সমূহে মাধ্যমিক শিক্ষা সঞ্চালকলৈ এনেদৰে বিনমূলীয়া নামভৰ্তিৰ ফলত হোৱা ৰাজহ ক্ষতিৰ বিশদ হিচাপৰ বৰ্ণনা, ক্ষতিপূৰণৰ বাবে দাখিল কৰিব লাগিব।\n৩. বিদ্যালয়/কনিষ্ঠ মহাবিদ্যালয়সমূহৰ পৰা ৰাজহ ক্ষতিৰ বিশদ হিচাপৰ বৰ্ণনা তথ্য সহকাৰে পোৱাৰ পিছত মাধ্যমিক শিক্ষা সঞ্চালকে, বিদ্যালয়/কনিষ্ঠ মহাবিদ্যালয়ে প্ৰতি ক্ষতিপূৰণৰ বাবে প্ৰস্তাৱ চৰকাৰলৈ আগবঢ়াব\nএই আঁচনিৰ অধীনত ২০১৬-১৭ বৰ্ষত, মুঠ ২০৩৪৩৫ সংখ্যক ছাত্ৰ-ছাত্ৰীক সামৰি লোৱা হৈছে।.\nএই পৃষ্ঠা অন্তিমবাৰ আপডেট কৰা হৈছিল: 19 Nov 2020\nদৰ্শনকাৰীৰ গণনা: 362411\nContent Ownership মাধ্যমিক শিক্ষা সঞ্চালকালয়, Govt. of Assam.


২১ ডিচেম্বৰৰ চিন্তা - সাহিত্য ডট অৰ্গ\n(২১ ডিচেম্বৰ। বিগত বৰ্ষত সমগ্ৰ বিশ্বত আলোড়নৰ সৃষ্টি কৰা এটা দিন। সেই দিনটোৰ পৰা মায়া কেলেণ্ডাৰত উল্লেখ নাছিল কোনো ঘটনা-পৰিঘটনাৰ। বহুতে ধৰি লৈছিল ২১ ডিচেম্বৰৰ পৰা পৃথিৱীত ঘটিবলৈ একো নাথাকিব। ধ্বংস হৈ যায় সুন্দৰ পৃথিৱীখন। বিজ্ঞানী, সুধী সমাজৰ আহ্বান নওচি বিশ্বৰ কোটি কোটি মানুহে ২১ ডিচেম্বৰৰ অথন্তৰৰ পৰা মুক্তি পাবলৈ কি কৰা নাছিল! বৈদ্যুতিন মাধ্যমতো দিনটোৰ বিষয়ে বিভিন্ন চৰ্চা হৈছিল। ‘অসমীয়াত কথা-বতৰা’ও তাৰ পৰা মুক্ত নাছিল। তাৰে কিছু নিৰ্বাচিত লিখা আগবঢ়োৱা হ’ল। – সম্পাদক)\n‘খুটুং খুটুং! খুটুং খুটুং! খুটুং! – উদ্দীপ তালুকদাৰ\n‘খুটুং খুটুং! খুটুং খুটুং! খুটুং!’ বাপ্‌ৰে! দিনটো খুটুং খুটুং শুনি থাকিব পাৰিনে! নোৱাৰি। টুটুল হিউৱে নিজেই নিজকে ক’লে। কিন্তু কয়াক-স্কাইৰ পৰা উপায় নাই। কিবাকিবিবোৰ ভাবি থাকিব, মাটিৰ ফলিখনত আঁক-বাক কৰি লিখিব আৰু টুটুল হিউক তাকে শিলত কাটিবলৈ ক’ব। এই অৰ্থহীন বাং-বিংবোৰ কিয় যে এনেকৈ শিলত কাটি কাটি লিখিব লাগে, সেইটো টুটুল হিউৰ মগজুত নোসোমায়। কিন্তু উপায় নাই। কয়াক স্কাইক সকলোৱে মানে। আনকি ৰজা চান-মুৱানেও কয়াক স্কাইক সমীহ কৰে। কেইবাদিনো ৰজা নিজেই আহি কয়াক-স্কাইৰ পৰা বিভিন্ন বিষয়ত দিহা-পৰামৰ্শ লৈ যোৱা টুটুল হিউৱে নিজেই দেখিছে।\nইমানদিনে খুটুং খুটুং কৰিও টুটুল হিউ ভাগৰি পৰা নাছিল। আজি পিছে হিউৰ মন বৰ ভাল নহয়। আচলতে মন নহয়, পেটটোহে বেয়া। দক্ষিণ আমেৰিকাৰ খ্ৰীষ্টপূৰ্ব এশ শতিকাৰে মানুহ বাবেহে টুটুল হিউৱে মন আৰু পেট একাকাৰ কৰি পেলাইছিল। অৱশ্যে তাৰ গাতো দোষ নাই। তাৰ ঘৈণীয়েক জাক-কুকে আৰ্মডিল্লোৰ লগত মাকৈ গুড়ি মিহলাই যিখনহে আঞ্জা ৰান্ধিছিল, সেইখিনিৰ বাবেই পেটটো গেঠেলা মাৰি আছে। নহ’লহেঁতেন। লগত কেইঘটিমান এট’ল পি খাব পাৰিলে একো নহ’লহেঁতেন। কিন্তু এমাহ আগতে এট’লৰ কোবত ঘৰলৈ আহি গণ্ডগোল কৰাৰ বাবে শ্ৰীমতী জাক-কুক অগ্নিশৰ্মা হৈ আছিল। অৰু এটোপোল পেটত পৰিলেই হেনো চৈধ্য ভুৱন দেখুৱাই দিব। তেতিয়াৰপৰাই টুটুল হিউৰ অৱস্থা কাহিল। ভয়তে বেচেৰাৰ পেট বেয়া!\nতেনেতে আহক ইয়াক্স-কুক-ম’! টুটুল হিউৰ বান্ধৈ। বান্ধৈক দেখিয়েই টুটুল হিউয়ে মুখখন বিকটাই দি নিজৰ পেটৰ দুৰৱস্থাৰ কথা ক’লে। ইয়াক্স-কুক-ম’ লায়েকৰ মানুহ। বান্ধৈৰ কথা শুনিয়েই উপায় দিলে। কেইঘটিমান এট’ল পিলেই হেনো পেট একদম খালাচ হৈ যাব। এট’লৰ কথা শুনি টুটুল হিউয়ে অলপ কেঁৰো-ঘেঁহো কৰিলে। জাক-কুক যে কি সাংঘাটিক বস্তু সি বাৰুকৈয়ে জানে। কেনেবাকৈ গম পালেই কাক-জুকে তাৰ অৱস্থা কাহিল কৰি দিব।\nকিন্তু ইয়াক্স-কুক-ম’ জানো কম? সি বন্ধুক বাৰুকৈয়ে ফুচুলালে। অৱশেষত কয়াক-স্কায়ে মাটিৰ ফলিত আঁকি দিয়া দীঘল তালিকাখনৰ আধালৈকে লিখি বাকীখিনি আহি লিখিম বুলি টুটুল হিউৱে চিধাই শূড়ীখানাৰ ফালে পোনাই দিলে। কিন্তু বিধি বাম। দ্বিতীয় ঘটি ধৰোঁতেই হঠাৎ ৰণচণ্ডী মূৰ্তি ধৰি সন্মুখত হাজিৰ হ’ল জাক-কুক। হাতত এটা মেক’ৱাহুইট্‌ল! দেখিয়েই টুটুল হিউৰ জীৱ উৰি গ’ল। ইয়াক্স-কুক-ম’ লগে লগে পলাই পত্ৰং! টুটুল হিউৱেও একো উপায় নাপাই চিধাই হাবিৰ মাজলৈ পোনাই দিলে। পিচে পিচে জাক-কুকৰ শিশুপাল খেদা।\nটুটুল হিউ গ’ল যে গ’লেই! ভয়তে জাক-কুকক মুখখন দেখুৱাবলৈও ঘূৰি নাহিল। আনফালে কয়াক স্কাইয়ে মাটিৰ ফলি লিখা কাম পূৰা-পূৰি বাদ দি কিপু পকোৱাত ব্যস্ত হ’ল। টুটুল হিউৱে যে কাম আধাতে এৰি পলাল তেওঁ গমেই নাপালে। চমুকৈ কাহিনী এয়েই! আপোনালোকে হয়তো ভাবিছে? এয়া কিবা কাহিনী হ’ল নেকি?\nকিন্তু ১৩০০ বছৰ আগুৱাই আহকচোন। দক্ষিণ আমেৰিকালৈ যাওক। অলপ ফুৰিলেই আপুনি টুটুল হিউৱে আধা লিখি পলাই যোৱা শিলকেইটা দেখিবলৈ পাব। সেই শিলকেইটাত গাত কটা ছবিবিলাক চাওকচোন ভালকৈ। আপুনি যদি মায়া আখৰ পঢ়িব পাৰে, তেন্তে নিশ্চয় দেখিব, টুটুল হিউৱে কটা শেষ ছবিখন—২১ ডিচেম্বৰ ২০১২! দিলোঁ নে আচল কাহিনী কৈ?\n২১ ডিচেম্বৰ – আশিস মজুমদাৰ\nসম্প্রতি সৰ্বত্র চৰ্চিত বিষয়টো হৈছে “২১ ডিচেম্বৰ”। সৃষ্টি থাকিলে বিনাশো থাকিব। ইছলাম ধৰ্মত ‘কয়ামত’ৰ কথা আছে। অৰ্থাৎ ইছলামধৰ্মীসকলে বিশ্বাস কৰে এদিন কয়ামত আহিব আৰু সকলো শেষ হ’ব। খৃষ্টধৰ্ম অনুসৰি ‘ডুমছ্ ডে’ৰ দিনা পৃথিৱী ধ্বংস হ’ব। হিন্দুধৰ্মতো মহাপ্রলয়ৰ কথা আছে। তেনেহ’লে শেষৰ সেই দিন সমাগত নেকি? বাস্তৱ কল্পনাতকৈ সদায় ভয়ঙ্কৰ! আজিৰ আমাৰ অসমত প্রকাশিত পৃথিৱী ধ্বংস হোৱা দাবীৰ সমৰ্থনত আগবঢ়োৱা যুক্তি একেবাৰে নস্যাৎ কৰিব পৰাও নহয়! তেনেহ’লে কি!\n২১ডিচেম্বৰৰ জৰুৰী বিজ্ঞাপন – ডাঃ ভূপেন শইকীয়া\nমাত্ৰ এশ টকা বৰঙণিৰে নাম ৰেজিষ্টাৰ কৰক আজি নিশা ১২বজাৰ আগতে৷\nক্ৰেডিট আৰু ডেবিট কাৰ্ডৰ ক্ষেত্ৰত ২৫% ৰেহাই৷\nসময়ৰ নাটনিৰ বাবে চেক গ্ৰহণ কৰা নহ’ব৷\nৱেবচাইট: wesurvive.com Email = [email protected]\nপ্ৰথম এশজনক আকস্মিক বঁটা আৰু শেষৰ এশজনক নিচুকনি বঁটা দিয়া হ’ব৷\nনতুন বছৰৰ প্ৰথম দিনত পুৰস্কাৰ বিজেতাসকলৰ নাম ঘোষণা কৰা হ’ব\nআৰু বঁটা প্ৰদান কৰা হ’ব এক এপ্ৰিলত। সৰুসজাইত দেশৰ ভাবী প্ৰধানমন্ত্ৰীৰ দ্বাৰা৷\nবিঃদ্ৰুঃ -নাম ৰেজিষ্টাৰ কৰা সকলোৱে শাসক দলৰ\n“মাননীয় স্বীকৃতিপ্ৰাপ্ত দালাল”ৰ প্ৰমাণপত্ৰ পাব৷\nগতিকে খৰখেদা কৰক৷ এনে সোণালী সুযোগ দুনাই নাহে৷\n(জনসংযোগৰ দ্বাৰা জনকল্যাণাৰ্থে প্ৰচাৰিত)\nমধ্যৰাতিৰ আপদীয়া নিউজ – পাৰ্শ্ব নেওগ\nএক বিশেষ সূত্ৰৰ পৰা জানিব পৰা গৈছে যে ২১ ডিচেম্বৰত পৃথিৱী ধ্বংস নোহোৱাৰ প্ৰতিবাদত অহা ২৪ তাৰিখৰ পৰা ২৮ তাৰিখলৈকে কেইটামান সংগঠনে অসম বন্ধ ঘোষণা কৰিছে ৷ লগতে জানিব পৰা গৈছে যে সংগঠনকেইটাই দিল্লীৰ যন্তৰ-মন্তৰত ধৰ্মঘট কাৰ্যসূচীও পালন কৰিব ৷\n২১-১২-২০১২ – ললিত বৰা\nআজি ইংৰাজী ২১-১২-২০১২ | মহান মহান গাণনিকৰ মতে আজি দিনটো বিশ্ব-ব্ৰক্ষ্মাণ্ডৰ বাবে শেষ দিন | ৰাইজৰ এই বিশেষ দিনটোৰ বাবে আয়োজন কি? কিবা শেষ ইচ্ছা আছে নেকি ?\nমই মোৰ বন্ধু এজনৰ সৈতে হোৱা কথোপকথনৰ এশাৰী ইয়াতে দিলোঁ\n– মোৰ শেষ ইচ্ছা বহুত আছিল | তাৰে এটা-মৰাৰ আগতে বিয়াখন পাতি যাব পৰা হ’লে ভাল লাগিলহেঁতেন |\n: মোৰো সেইটো আছিল অ’ | পিছে যদি ২১ তাৰিখে নমৰোঁ তেন্তে ২২ তাৰিখৰ পৰা আজীৱন জীয়াই জীয়াই কিমান মৰিব লাগিব ঠিকনা নাই | সেয়ে সেইটো তালিকাৰ পৰা আঁতৰাই দিলোঁ।\nআইতাৰ পৃথিৱী যাত্ৰা – দিগন্ত বৰা\nযোৱাৰাতি দেৰিকৈ ঘৰ সোমাওঁতে পদূলিতে এটা ছায়ামূর্তি দেখি খেদি যাওতে কৰদৈৰ তলত মূর্তিটো ৰৈ গল। হঠাৎ মূর্তিটোৱে ঘূৰি চোৱাত মোৰ গাটো জিকাৰ খাই উঠিল।\n:আৰে আইতা দেখোন! মৰাৰ পাচতো সম্পতিৰ মোহ এৰিব পৰা নাই?\nমোৰ প্ৰশ্নশুনি আইতাই হুক্‌হুকাই কান্দি দিলে। কান্দিয়েই আইতাই ক’লে—‘নহয় অ’ সোণ, তেনেকৈ নক’বি। আমাৰ পানীত হাঁহ নচৰা অৱস্থা হৈছে।\n:কিয় ? কি হৈছেনো আইতা? ককাৰ লগত ডিভোৰ্ছ হ’ল নেকি?\nমোৰ কথাত আইতাই সেই স্বভাৱজাত খঙেৰে মোক ক’লে—\nঐ খটাসুৰ। তোৰ স্বভাৱটো এতিয়াও যোৱা নাই ? কালিলৈ কি হ’ব জাননে?\n: কি… কি… কি?\nমোৰ উপৰ্যুপৰি প্ৰশ্নত আইতাই দুখেৰে ক’লে—\nকালিলৈ পৃথিৱী ধ্বংস হ’ব। ঘৰ-দুৱাৰ, পাহাৰ-পর্বত, নগৰ-মহানগৰ একোৰে চিন নাথাকিব। পানীময় হ’ব গোটেইখন। পৰহিৰে পৰা নতুন পৃথিৱী নির্মাণৰ কাম আৰম্ভ হ’ব। সেয়েহে স্বর্গ আৰু নৰকত যিমান জীৱ আছিল সকলোকে পৃথিৱীলৈ পুনৰ পঠিয়াই দুয়ো জেগা এভাকুৱেট কৰা হৈছে।\nআচৰিত হৈ সুধিলো— ‘সঁচা নে আইতা?’\n:সঁচা। সেই দুই জেগাত এতিয়া পিপৰা এটাও নাই। চব তহঁতৰ বাবে খালী কৰি ৰখা হৈছে। স্বর্গ আৰু নৰকৰ মানুহেৰে পৃথিৱী আজি ভৰি পৰিছে। গছৰ ঠাল এডালো খালী নাই বহিবৰ বাবে। তই যা। তোৰ অপকাৰ হয় বুলিহে মই পায়চাৰি কৰি ফুৰিছো।\nকথাষাৰ কৈ আইতা নাইকিয়া হ’ল।


Monday, 27 May 2019 04:40 AM\nমালচিঙৰ কথালৈ আহোঁ। পলিইথাইলিনৰ পাতল চাদৰ একোখন মাটিত মেলি দিলে কেনে হ’ব? পোহৰ সৰকিব পৰা হ’লে কামত আহিবনে? আহে, আহিবও। মাটিত থকা বেমাৰৰ বীজাণু নাশ কৰিবলৈ কামত আহে। বন-বাতৰ পৰা ৰক্ষা নকৰে। পোহৰতো পায়েই। লগতে পলিইথাইলিনৰ পাতল চাদৰখনৰ তলত তাপমানো বাঢ়ি অহা বাবে বন-বাতবোৰ বেছিকৈহে বাঢ়ে। সেইকাৰণে বন গজি অহা বা বাঢ়ি অহা ৰোধ কৰিবলৈ পোহৰ নসৰকা ক’লা পলিইথাইলিন হ’লে ভাল। গৰম দেশবোৰত ব্যৱহাৰ কৰিব পৰা উপযোগী হোৱা দুতৰপৰীয়া ক’লা-বগা পলিইথাইলিনৰ চাদৰ প্ৰস্তুত কৰা হয়। ক’লা ৰঙৰ ফালটো মাটিৰ ফালে আৰু বগা বা ৰুপালী ৰঙৰ ফালটো ওপৰফালে ৰাখি পাৰি দিয়া হয়। ওপৰ ফালটোৱে সুৰ্যৰ পোহৰ প্ৰতিফলিত কৰি তাপমান কমাই ৰাখে।\nMulching :: A process of covering the soil and make more favorable conditions for plant growth, development.


Netflix: নেটফ্লিক্সৰ পাছৱৰ্ড এতিয়াৰ পৰা আপুনি এনেকৈ শ্বেয়াৰ কৰিব নোৱাৰিব! সবিশেষ পঢ়ক|netflix-cracking-down-password-sharing-know-whats-the-new-plan– News18 assam\nNetflix: নেটফ্লিক্সৰ পাছৱৰ্ড এতিয়াৰ পৰা আপুনি এনেকৈ শ্বেয়াৰ কৰিব নোৱাৰিব! সবিশেষ পঢ়ক\nনেটফ্লিক্সে প্লেটফৰ্মটোত চুৰি কাৰ্য বন্ধ কৰি থকা দেখা গৈছে। এই মাহৰ আৰম্ভণিতে কিছুমান ব্যৱহাৰকাৰী (User)য়ে বাৰ্তাটো পাইছিল, "যদি আপুনি এই একাউণ্টৰ মালিকৰ সৈতে নাথাকে, উপভোগ কৰিবলৈ আপোনাৰ একাউণ্টৰ প্ৰয়োজন হ’ব।"\nLast Updated : March 31, 2021, 14:01 IST\n২০২০ চনত, বিশ্বৰ আটাইতকৈ জনপ্ৰিয় ষ্ট্ৰিমিং সেৱা নেটফ্লিক্সে (Netflix) বিশ্বব্যাপী মহামাৰীৰ বাবে প্ৰায় ৩৭ নিযুত নতুন গ্ৰাহক লাভ কৰে আৰু টাইগাৰ কিং (Tiger King) আৰু মানি হেইষ্ট (Money Heist)ৰ দৰে শ্ব'ত হিট কৰে। নেটফ্লিক্সে ২৫ বিলিয়ন ডলাৰ ৰাজহ আৰু প্ৰায় ২.৮ বিলিয়ন ডলাৰ লাভৰ কথা জনাইছিল।\nসফলতা স্বত্বেও, নেটফ্লিক্সে প্লেটফৰ্মটোত চুৰি কাৰ্য বন্ধ কৰি থকা দেখা গৈছে। এই মাহৰ আৰম্ভণিতে কিছুমান ব্যৱহাৰকাৰী (User)য়ে বাৰ্তাটো পাইছিল, "যদি আপুনি এই একাউণ্টৰ মালিকৰ সৈতে নাথাকে, উপভোগ কৰিবলৈ আপোনাৰ একাউণ্টৰ প্ৰয়োজন হ’ব।" ব্যৱহাৰকাৰীসকলে তাৰ পিছত একাউণ্ট ধাৰক ফোন বা ইমেইললৈ প্ৰেৰণ কৰা কোডৰ জৰিয়তে টু ফেক্টৰ অ’থেনটিকছন (Two-Factor Authentication)ৰ জৰিয়তে তেওঁলোকৰ একাউণ্ট ভেৰিফাই কৰিব লাগিব।\nএজন মুখপাত্ৰই কৈছিল যে প্লাগ পাছৱৰ্ড শ্বেয়াৰ (Plug Password Sharing) কৰাৰ বাবে প্ৰথমটো পৰীক্ষাটো হৈছে নিশ্চিত কৰা যে একাউণ্টবোৰ এনে কৰিবলৈ কৰ্তৃত্বপ্ৰাপ্ত লোকসকলে ব্যৱহাৰ কৰি আছে। পৰীক্ষাটো বৰ্তমান এটা পৰীক্ষামূলক পৰ্যায়ত আছে আৰু কোম্পানীটোৱে এতিয়াও ইয়াৰ ৰোলআউটৰ ওপৰত সিদ্ধান্ত লোৱা নাই।\nনেটফ্লিক্সৰ চৰ্তাৱলী আৰু সেৱাসমূহে কৈছে যে একাউণ্টটো ব্যক্তিগত আৰু অ-বানিজ্যিক ব্যৱহাৰৰ বাবে আনহাতে পৰিয়ালৰ বাহিৰে আনৰ সৈতে শ্বেয়াৰ কৰাৰ বাবে নহয়। অৱশ্যে, তেওঁলোকে স্বীকাৰ কৰে যে পাছৱৰ্ড শ্বেয়াৰ স্থানীয় আৰু ইয়াৰ চৰ্তাৱলী আৰু চৰ্তাৱলী উলংঘন কৰি কিমানজন ব্যৱহাৰকাৰীয়ে প্লেটফৰ্মটো ব্যৱহাৰ কৰে সেইটো অস্পষ্ট।\n২০১৯ চনত, নেটফ্লিক্সৰ প্ৰডাক্ট হেড গ্ৰেগ পিটাৰছে (Greg Peters) পাছৱৰ্ড শ্বেয়াৰ কৰাৰ বিষয়টো স্বীকাৰ কৰিছিল - বেছিভাগ ব্যৱহাৰকাৰীয়ে তেওঁলোকৰ বন্ধু আৰু পৰিয়ালৰ সৈতে পাছৱৰ্ড শ্বেয়াৰ কৰে। আনহাতে ইয়াৰ বাবে অধিক পাছৱৰ্ড শ্বেয়াৰিং আৰু নতুন ডিভাইচ কৰ্তৃত্ব নিয়ন্ত্ৰণ কৰা কঠিন নহয়, মূল গ্ৰাহকৰ গোপনীয়তা আৰু ডিজিটেল সুৰক্ষাৰ বিপদাশংকাও (Risk) আছে।\nটু ফেক্টৰ অ’থেনটিকছন ব্যৱহাৰকাৰীসকলক কোডবোৰ শ্বেয়াৰ কৰিবলৈ অনুমতি দিয়ে আৰু ই সামান্য অসুবিধা হ'ব পাৰে, ই নিশ্চিত কৰে যে মুখ্য একাউণ্ট ধাৰকে জানে যে তেওঁলোকৰ একাউণ্টটো তেওঁলোকে অনুমোদিত কৰা কাৰোবাৰ দ্বাৰা ব্যৱহাৰ কৰা হৈছে।\nনেটফ্লিক্স বা আন কোনো সদস্যতা-আধাৰিত ৱেবছাইটত পাছৱৰ্ড শ্বেয়াৰিঙ নতুন নহয়। মহামাৰী-পৰৱৰ্তী বিকাশৰ সম্ভাৱনা আছে, নেটফ্লিক্সে নতুন পৰিশোধ কৰা গ্ৰাহক লাভ কৰাত অসুবিধাৰ সন্মুখীন হ’ব পাৰে, বিশেষকৈ যিহেতু ই Disney+ আৰু Primeৰ দৰে অন্যান্য ষ্ট্ৰিমিং প্লেটফৰ্মৰ পৰা কঠিন প্ৰতিযোগিতাৰ সন্মুখীন হয়। নেটফ্লিক্সৰ মূল চিৰিজ বজাৰত আধিপত্য অব্যাহত আছে কিন্তু Marvel আৰু Star Trekৰ দৰে প্ৰতিষ্ঠিত আৰু আকৰ্ষণীয় ফ্ৰেঞ্চাইজিৰ পৰা কঠোৰ প্ৰতিযোগিতাৰ পিছত তেওঁলোকৰ স্থিতি হ্ৰাস হৈ আছে।\nইয়াৰ দ্ৰুত বিকাশ আৰু বৰ্ধিত জনপ্ৰিয়তাৰ সৈতে, Disney+ ২০২৫ চনৰ ভিতৰত নেটফ্লিক্সৰ সৈতে সমান বৃদ্ধিৰে আগ বঢ়াৰ সম্ভাৱনা আছে।\nনেটফ্লিক্সে ইয়াৰ বজাৰৰ আধিপত্য বজাই ৰাখিবলৈ সংগ্ৰাম কৰে, ইয়াৰ সেৱা ব্যৱহাৰ কৰা লোকসকলৰ জৰিয়তে গুৰুত্বপূৰ্ণ ৰাজহ হেৰুৱাইছে আৰু ইয়াৰ বাবে পৰিশোধ নকৰাটোৱে ইয়াৰ ভৱিষ্যতক গুৰুতৰভাৱে ক্ষতিগ্ৰস্ত কৰিব। বিশ্লেষকসকলে কৈছে যে গ্ৰাহকসকলে সদস্যতা বাদ দিলে নেটফ্লিক্স ২০২১ত অধিক বিপদাশংকাৰ সন্মুখীন হ‘ব।\nএই পৰীক্ষাটো পৰীক্ষণ পৰ্যায়ত থকাৰ সময়ত, ইয়াৰ সফলতা নিৰ্ধাৰণ কৰাটো অতি সোনকালে হ'ব পাৰে। ই দেখুৱায় যে নেটফ্লিক্সে সক্ৰিয়ভাৱে গ্ৰাহকসকলে সেৱাৰ বাবে পৰিশোধ কৰাটো নিশ্চিত কৰিবলৈ চেষ্টা কৰি আছে। তেওঁলোকে এইটো কেনেদৰে কৰে, এটা প্ৰশ্ন হৈ আছে।\nOTT Platform (অ’টিটি প্লেটফৰ্ম) Online Streaming platform (অনলাইন ষ্ট্ৰিমিং প্লেটফৰ্ম) Netflix (নেটফ্লিক্স) Web Series (ৱেব চিৰিজ)


ব্যৱধান ৫০ হেজাৰৰ! কোৰোনাত সৰ্বাধিক আক্ৰান্তৰ তালিকাৰ তৃতীয় স্থান দখলৰ দিশে ভাৰত... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nপানীখাইতিত পঞ্চ আৰু চয়াবিন ফেক্টৰীত ভয়ানক অগ্নিকাণ্ড…\nকাজিৰঙাৰ দোকানগৃহ উদ্বোধনৰ কাৰ্যসূচী বাতিল মন্ত্ৰী অতুল…\nব্যৱধান ৫০ হেজাৰৰ! কোৰোনাত সৰ্বাধিক আক্ৰান্তৰ তালিকাৰ তৃতীয় স্থান দখলৰ দিশে ভাৰত…\nপানীখাইতিত পঞ্চ আৰু চয়াবিন ফেক্টৰীত ভয়ানক অগ্নিকাণ্ড... • আলাবৈ ৰণৰ ৩৫১ বছৰঃ বুধবাৰে ১০ হাজাৰ বীৰ ছহিদলৈ সামৰিক শ্ৰদ্ধাঞ্জলি... • আৰণ্যকৰ মাতৃ লীনা শৰ্মা অত্যন্ত সুখী, কিন্তু... • কেন্দ্ৰীয় মন্ত্ৰী ধৰ্মেন্দ্ৰ প্ৰধানৰ দেহত কোভিড-১৯ পজিটিভ... • দিল্লী আৰক্ষীৰ কণিষ্টবল ইউ পি এছ চি পৰীক্ষাত ৬৪৫ নম্বৰ স্থানত উত্তীৰ্ণ... • ছীজল আগৰৱালাসহ ৰাজ্যৰ ৫জন উত্তীৰ্ণ ইউপিএছচিত...VIDEO • তলাবন্ধ চিৰিয়াখানাত দৰ্শকৰ অনুপস্থিতিত এয়া কি চলিছে... • বান্দৰদেৱাত কাছ সৰবৰাহ কৰি আটক হ'ল দুজন... • কাজিৰঙাৰ দোকানগৃহ উদ্বোধনৰ কাৰ্যসূচী বাতিল মন্ত্ৰী অতুল বৰাৰ... • ভাইৰেল টেলিফোনিক বাৰ্তালাপঃ কোভিড ৱাৰ্ডত সন্তান প্ৰসৱৰ পাছত ২০ মিনিটলৈ তেজেৰে লুতুৰি-পুতুৰি হৈ পৰিল থাকিল নৱজাতক...\nডিজিটেল ডেস্কঃ কোৰোনা ভাইৰাছৰ সন্ত্ৰাস এতিয়াও নিয়ন্ত্ৰিত হোৱা নাই ভাৰতত। এতিয়ালৈকে মুঠ ৬০৫,৭৭৫ গৰাকী লোক এই মহামাৰীত আক্ৰান্ত হৈছে। নতুনকৈ দেশত ৫৫৫ গৰাকী লোকৰ দেহত কোভিড-১৯ পজিটিভ পোৱা গৈছে। আনহাতে ভাৰতত এতিয়ালৈকে ১৭,৮৫৫ গৰাকীৰ মৃত্যু হৈছে।\nভাৰতত নতুনকৈ কিছু সময় পূৰ্বে ৭ জন লোকৰ মৃত্যু হৈছে। ইফালে আমেৰিকাত এতিয়ালৈকে কোৰোনাত আক্ৰান্ত হৈছে ২,৭৭৯,৯৫৩ জন লোক। দেশখনত এতিয়ালৈকে ১,৩০,৭৯৮ গৰাকী লোকৰ মৃত্যু হৈছে। অৱশ্যে আমেৰিকাত এতিয়ালৈকে আৰোগ্য লাভ কৰিছে ১,৬৪,৬৮০ গৰাকী লোক।\nভাৰততো কোৰোনাৰ পৰা আৰোগ্য হৈছে এতিয়ালৈকে ৩,৫৯৯৯৫ গৰাকী লোক। আমেৰিকাৰ পাছতে ব্ৰাজিলতে সৰ্বাধিক লোক কোৰোনাত আক্ৰান্ত হৈছে। দেশখনত ১,৪৫৩,৩৬৯ গৰাকী লোক আক্ৰান্ত হৈছে এই মহামাৰীত। ব্ৰাজিলত কোৰোনাৰ ফলত মৃত্যু হৈছে ৬০,৭১৩ গৰাকীৰ।\nসৰ্বাধিক আক্ৰান্তৰ তালিকাৰ চতুৰ্থ স্থানত ভাৰত থকাৰ সমান্তৰালকৈ তৃতীয় স্থানত আছে ৰাছিয়া। ৬৫৪,৪০৫ গৰাকী লোক আক্ৰান্ত হোৱা ৰাছিয়াত মুঠ ৯,৫৩৬ জনৰ মৃত্যু হৈছে।\nনগাঁৱৰ কুৰুৱাবাহীত তিনিদিন ধৰি সন্ধানহীন হৈ থকা যুৱকৰ মৃতদেহ উদ্ধাৰ\nনিজৰ ভুল স্বীকাৰ কৰি পদত্যাগ কৰিলে স্বাস্থ্যমন্ত্ৰীয়ে…\nআগৰ পিছৰ 1 of 6,512


Gold Silver Price Today: সোণৰ দাম এদিনতে ৮৫০ টকা হ্ৰাস পাইছে, দাম কমিছে ৰূপৰো ! যদি সোণ-ৰূপ ক্ৰয়ৰ পৰিকল্পনা কৰি আছে, তেন্তে ইয়াতেই চাওক আজিৰ দাম ...– News18 assam\nHome » photogallery » business »Good News: সোণৰ দাম এদিনতে ৮৫০ টকা হ্ৰাস পাইছে, দাম কমিছে ৰূপৰো ! যদি সোণ-ৰূপ ক্ৰয়ৰ পৰিকল্পনা কৰি আছে, তেন্তে ইয়াতেই চাওক আজিৰ দাম ...\nGood News: সোণৰ দাম এদিনতে ৮৫০ টকা হ্ৰাস পাইছে, দাম কমিছে ৰূপৰো ! যদি সোণ-ৰূপ ক্ৰয়ৰ পৰিকল্পনা কৰি আছে, তেন্তে ইয়াতেই চাওক আজিৰ দাম ...\nসোণৰ মূল্য আজিও (Gold Price Today) এই সময়ত উঠা-নমা হৈ আছে। কালি, সোণৰ মূল্য তীব্ৰ বৃদ্ধি পাইছিল, যাৰ পিছত সোণৰ হাৰ (gold rate) ৫০ হাজাৰৰ সীমা অতিক্ৰম কৰিছিল। একে সময়তে, সোণৰ হাৰ আজি এটা দিনতে পোনপটীয়াকৈ ৮৫০ টকা হ্ৰাস পাইছে।\n| February 16, 2022, 12:52 IST\nসোণৰ মূল্য আজিও (Gold Price Today) এই সময়ত উঠা-নমা হৈ আছে। কালি, সোণৰ মূল্য তীব্ৰ বৃদ্ধি পাইছিল, যাৰ পিছত সোণৰ হাৰ (gold rate) ৫০ হাজাৰৰ সীমা অতিক্ৰম কৰিছিল। একে সময়তে, সোণৰ হাৰ আজি এটা দিনতে পোনপটীয়াকৈ ৮৫০ টকা হ্ৰাস পাইছে। যদি আপুনি সোণ ক্ৰয় কৰাৰ পৰিকল্পনা কৰি আছে, তেন্তে আজি এটা ভাল সুযোগ।\nআজি মাল্টি কমোডিটি এক্সচেঞ্জত (MCX) সোণৰ ব্যৱসায় ০.০৭ শতাংশ কম আছিল। একে সময়তে, আজি ৰূপৰ মূল্যও হ্ৰাস পাইছে। এপ্ৰিলৰ বিতৰণৰ বাবে সোণ আজি প্ৰতি ১০ গ্ৰামত ০.০৭ শতাংশ হ্ৰাস হৈ ৪৯,৩৫০ টকালৈ হ্ৰাস পাইছে। একে সময়তে, আজিৰ বাণিজ্যত ৰূপৰ ব্যৱসায় ০.১৫ শতাংশ হ্ৰাস হৈ প্ৰতি কিলোগ্ৰামত ৬২,৮৯২ টকাত ব্যৱসায় কৰি আছে।


দখল কৰিছে ঠিকেই পিছে চলাব কিদৰে... কপিকুল বনাম তালিবান Prag News : Best Assamese News Channel, Latest Assam News Live Today , North East Breaking News\nদখল কৰিছে ঠিকেই পিছে চলাব কিদৰে... কপিকুল বনাম তালিবান\nডিজিটেল ডেস্ক : দখল কৰিলে ঠিকেই, কিন্তু চলাব কেনেকৈ? ছ’চিয়েল মিডিয়াত সময়ে সময়তে এখন আমোদজনক চিত্ৰ প্ৰচাৰ হোৱা দেখা যায়। ছবিখনত এজাক বান্দৰে এখন বিলাসী চাৰিচকীয়া বাহনৰ ওপৰে-তলে ওলমা বাদুলি দি থকা দেখা যায়। ছবিখনৰ সৈতে কোনো ৰসিক লোকে সংযোগ কৰা কেপচন হৈছে, দখল কৰিছে ঠিকেই চলাব কিন্তু কোনেও নাজানে। ঠিক একে অৱস্থাই হৈছে এইসকল শাসকৰো। অস্ত্ৰ বলেৰে দেশ দখল কৰিছে ঠিকেই কিন্তু চলাব কিন্তু কোনেও নাজানে চলাব কেনেকৈ? দেশ চলিবই বা কিহেৰে? ক’ব খোজা হৈছে আফগানিস্তানৰ কথা। দেশখনত মৌলবাদী সন্ত্ৰাসাবাদী তালিবানে শাসন দখল কৰাৰ এমাহ হ’ল। দেশৰ পৰিস্থিতি এতিয়াও অস্থিৰ। গভীৰ অনিশ্চয়তাই বিৰাজ কৰিছে দেশখনত।\nএতিয়া দেশখনত প্ৰৱল অৰ্থসংকট। সকলো আন্তঃৰাষ্ট্ৰীয় পুঁজিৰ আমদানি বন্ধ কৰি দিয়াৰ পাছত এতিয়া শোচনীয় হৈ পৰিছে আফগানিস্তানৰ অৱস্থা। তালিবান চৰকাৰে ইতিমধ্যে বেংকৰ পৰা ধন উলিওৱাৰ সৰ্বোচ্ছ সীমা নিৰ্ধাৰণ কৰি দিছে। কিন্তু এই ব্যৱস্থাই সমাধান কৰিব পৰাতকৈ অতি বেছি জটিল দেশখনৰ অৰ্থনৈতিক অনগ্ৰসৰতা। নিউয়ৰ্ক পোষ্টৰ এক প্ৰতিবেদন অনুসৰি বিগত এটা মাহে তালিবানৰ যুঁজাৰুসকলেও লাভ কৰা নাই ধন। বিশ্বৰ বেছিভাগ দেশেই তালিবানৰ শাসনক স্বীকাৰ কৰিবলৈ অস্বীকাৰ কৰিছে। ‘ইছলামিক এমিৰেটাছ অব আফগানিস্তান’ বুলি নামকৰণ কৰা এই তালিবানৰাজত সেইবাবে কোনো আন্তঃৰাষ্ট্ৰীয় আর্থিক সহযোগ নথকাৰে কথা। ইতিমধ্যে, আইএমএফ আৰু বিশ্ববেংকেও দেশখনলৈ ঋণ দিয়াটো বন্ধ কৰি দিছে। আনহাতে আমেৰিকাই ৯.৪বিলিয়ন ডলাৰৰ অৰ্থসাহায্য ঘূৰাই নিছে। তদুপৰি ‘দ্য ফাইনেন্সিয়েল একচন টাস্ক ফ’ৰ্চ’-এ সংস্থাটোৰ ৩৯খন সদস্য দেশক তালিবানলৈ সাহায্য দিয়াৰ পৰা বাৰণ কৰিছে। এনে পৰিপ্ৰেক্ষিতত দেশখনত সৃষ্টি হৈছে অভূতপূৰ্ব অৰ্থ সংকটৰ। ৰাষ্ট্ৰসংঘই আশংকা ব্যক্ত কৰিছে যে, এনে পৰিস্থিতি অব্যাহত থাকিলে দেশখনৰ ৯৭শতাংশ লোকে দৰিদ্ৰ সীমাৰেখাৰ তললৈ গতি কৰিব। এয়া অতি উদ্বেগজনক বিষয় হৈ পৰিব। মন কৰিবলগীয়া যে, তালিবানৰ শাসনৰ পূৰ্বে দেশখনৰ দৰিদ্ৰ সীমাৰেখাৰ তলত থকা লোক আছিল ৭২শতাংশ।\nনিউয়ৰ্ক পোষ্টৰ মতে, একাধিক গুৰুত্বপূৰ্ণ মহানগৰত তালিবানৰ বৃহৎসংখ্যক সদস্যই সামান্য পৰিমাণৰ আহাৰ আৰু প্ৰায় অনিদ্ৰাৰে ট্ৰাকৰ ভিতৰতে ৰাতি কটাবলগীয়া হৈছে। কিছুসংখ্যকে সাধ্য অনুসৰি আশ্ৰয় বিচাৰি লোৱাৰ চেষ্টা কৰিছে। প্ৰতিবেদনখনৰ মতে, স্থানীয় লোকেহে খাদ্য তথা অন্যান্য সামগ্ৰীৰ যোগান ধৰিছে তালিবানৰ সদস্যসকলক। তালিবান চৰকাৰে ইতিমধ্যে নাগৰিকসকলৰ বাবে বেংকৰ পৰা ধন উলিওৱাৰ সৰ্বোচ্চ সীমা ২০০ ডলাৰ নিৰ্ধাৰণ কৰি দিছে। আফগান লোকসকলে দীঘলীয়া পথ অতিক্ৰম কৰি চহৰত থকা বেংকৰ সন্মুখত দীৰ্ঘ সময় শাৰী পাতি থকাৰ পাছতহে উলিয়াব পাৰিছে ধন। ইফালে তালিবানে ক্ষমতা দখল কৰাৰ পাছৰেপৰা ভালেমান বেংক বন্ধ হৈ আছে আৰু যিকেইটা বেংক খোলা আছে তাতো ধনৰ নাটনি হৈছে। মুঠতে গাড়ীখন দখল কৰি সোঁৱে-বাৱে ওলোমা-বাদুলি দিয়া কপিকুলৰ দৰেই তালিবানে দেশখন দখল কৰিছে ঠিকেই কিন্তু চলাব কিদৰে সেয়া এক উত্তৰবিহীন প্ৰশ্ন হৈ ৰৈছে।


কোকৰাঝাৰ মাৰপিট কাণ্ডৰ নতুন মোৰ! সুধাকণ্ঠৰ জন্মদিনৰ চৰকাৰী অনুষ্ঠানত বাৰ গাৰ্লৰ উদ্দাম নৃত্যৰ ভিডিঅ’ ফাদিল|absurd-dance-by-a-bar-girl-on-the-occasion -of-bhupen-hazarika-birthday-organised-by-kukrajhar-district-administration– News18 Assam\nকোকৰাঝাৰ মাৰপিট কাণ্ডৰ নতুন মোৰ! সুধাকণ্ঠৰ জন্মদিনৰ চৰকাৰী অনুষ্ঠানত বাৰ গাৰ্লৰ উদ্দাম নৃত্যৰ ভিডিঅ’ ফাদিল\nঅনুষ্ঠানৰ মাজতে বাহিৰলৈ চোঁচৰাই আনি নিৰাপত্তাৰক্ষীৰ সন্মুখতে কাৰ্যবাহী দণ্ডাধীশজনক প্ৰহাৰ কৰিছিল আৰক্ষী অধীক্ষক ৰাজেন সিঙে\nUpdated:September 28, 2019, 12:52 PM IST\nUpdated: September 28, 2019, 12:52 PM IST\nকোকৰাঝাৰত আৰক্ষী অধীক্ষকৰ দাদাগিৰিৰ ঘটনাৰ বিস্ফোৰক তথ্য ফাদিল। সুধাকণ্ঠ ভূপেন হাজৰিকাক চৰম অপমান কোকৰাঝাৰ জিলা প্ৰশাসনৰ। সুধাকণ্ঠৰ জন্মদিন উপলক্ষে আয়োজন কৰা সাংস্কৃতিক অনুষ্ঠানত শিলিগুৰিৰ পৰা আমদানী কৰা বাৰ গাৰ্লৰ উদ্দাম নৃত্য প্ৰদৰ্শন।\nজিলা প্ৰশাসনে হোটেলখনত আয়োজন কৰিছিল সাংস্কৃতিক অনুষ্ঠান আৰু নৈশভোজৰ।\nঅনুষ্ঠানত উপস্থিত আছিল জিলা প্ৰশাসনৰ শীৰ্ষ বিষয়াসকলো। এই অনুষ্ঠানতে পৰিৱেশন কৰা হৈছিল বিভিন্ন সাংস্কৃতিক অনুষ্ঠান।অনুষ্ঠানত গীত পৰিৱেশন কৰিছিল ৰাজহ বিভাগৰ এগৰাকী মহিলা বিষয়াই। মহিলা বিষয়াগৰাকীৰ সংগীতানুষ্ঠানত তবলা বজাইছিল প্ৰহৃত কাৰ্যবাহী দণ্ডাধীশ শৈলেন দাসে। অনুষ্ঠানৰ মাজতে বাহিৰলৈ চোঁচৰাই আনি নিৰাপত্তাৰক্ষীৰ সন্মুখতে কাৰ্যবাহী দণ্ডাধীশজনক প্ৰহাৰ কৰিছিল আৰক্ষী অধীক্ষক ৰাজেন সিঙে।


ৰাছিয়াৰ বৃহৎ মুখথেকেচা! খাৰকিভসহ অন্য এক হেৰুওৱা চহৰ উদ্ধাৰ ইউক্ৰেইন সেনাৰ | Asom Live 24\nৰাছিয়াৰ ইউক্ৰেইন আক্ৰমণে আজি এটা পষেকত ভৰি দিছে৷ পোন্ধৰটা দিনত ৰাছিয়াই নিৰন্তৰ আক্ৰমণ কৰি ইউক্ৰেইনৰ কে’বাখনো প্ৰধান চহৰ দখল কৰিছে৷ অৱশ্যে ৰাজধানী কীয়েভত ৰাছিয়াই আক্ৰমণ অব্যাহত ৰাখিলেও এতিয়ালৈকে দখল কৰিবলৈ সক্ষম হোৱা নাই৷\nএনে অৱস্থাত ইউক্ৰেইনে দাবী কৰিছে যে দেশখনৰ সেনাই ৰাছিয়ান সেনাই অধিকাৰ কাৰ দুখন গুৰুত্বপূৰ্ণ চহৰ পুনৰোদ্ধাৰ কৰিছে৷ ইউক্ৰেইনৰ সেনাই খাৰকিভ আৰু ডেৰহাচি চহৰ দুখন ৰাছিয়াৰ সেনাৰ পৰা যুদ্ধ কৰি পুনৰ উদ্ধাৰ কৰা বুলি দাবী কৰিছে ইউক্ৰেইনৰ প্ৰশাসনে৷\nলগতে পঢ়ক ইউক্ৰেইনৰ ৰাষ্ট্ৰপতিৰ পত্নী জেলেনস্কাৰ বিশ্ববাসীলৈ পত্ৰ; কি ক’লে পত্ৰত?\nখাৰকিভৰ আঞ্চলিক প্ৰশাসনিক মুৰব্বী ওলে চিনহুবুবে সামাজিক মাধ্যমত এই দাবী কৰি লিখিছে যে ইউক্ৰেইনৰ সেনাই ডেৰহাচী আৰু খাৰকিভক পুনৰ দখল কৰিছে৷ তেওঁ দাবী কৰা মতে ইউক্ৰেইন সেনাৰ তীব্ৰ প্ৰত্যাক্ৰমণত ৰাছিয়ান সেনাই পিছুৱাই যাবলৈ বাধ্য হৈছে৷\n‘‘ইউক্ৰেইনৰ সেনাই ডেৰহাচি আৰু খাৰকিভ পুনৰ দখল কৰিছে৷ খাৰকিভ আৰু ডেৰহাচি চহৰ দুখন ৰাছিয়ান সেনাই সম্পূৰ্ণৰূপে আগুৰি আছিল৷ তেওঁলোকে গোলাবৰ্ষণ কৰি আছিল৷ কিন্তু ইউক্ৰেইন সেনাৰ প্ৰত্যাক্ৰমণত ৰাছিয়ান সেনাই পিছুৱাই যাবলৈ বাধ্য হৈছে৷’’ প্ৰশাসনিক মুৰব্বীগৰাকীয়ে কয়৷\nইউক্ৰেইনৰ সামৰিক সূত্ৰই দাবী কৰিছে যে এই দুখন গুৰুত্বপূৰ্ণ চহৰ পুনৰ দখলৰ সময়ত হোৱা সংঘৰ্ষত ৰাছিয়াৰ কে’বাখনো টেংক আৰু যুদ্ধাস্ত্ৰ সজ্জিত বাহন ক্ষতিগ্ৰস্ত হৈছে।\nইফালে যোৱা মঙলবাৰে খাৰকিভত প্ৰায় ৫০ টা গুলীবৰ্ষণ কৰা হৈছিল। জনবসতি অঞ্চলত সংঘটিত বোমা বিস্ফোৰণত এজন সাত বছৰীয়া শিশুসহ দুজন লোক নিহত হয়।\nTags: asom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest News Portal in AssamRussia Ukraine invasionUkraine regains Derhachi Kharkiv\n৩৭ বছৰৰ অন্তত উত্তৰ প্ৰদেশত ইতিহাস ৰচিব যোগীয়ে! কি ইতিহাস ৰচিব যোগী আদিত্যনাথে?


শবৰী - অসমীয়া ৱিকিপিডিয়া\nসিংহাচলমত শবৰী আৰু ৰাম।\nশবৰী (সংস্কৃত: शबरी)) হৈছে হিন্দু মহাকাব্য ৰামায়ণত বৰ্ণিত এগৰাকী বৃদ্ধ তপস্বী। তেওঁক এগৰাকী উৎসাহী মহিলা হিচাপে বৰ্ণনা কৰা হৈছে যিয়ে নিজ ভক্তিৰ বলত ৰামৰ দৰ্শন আৰু আশীৰ্বাদ লাভ কৰিছিল।\n1.1 ৰামৰ আগমন\nশবৰী এগৰাকী গাঁৱলীয়া মহিলা আছিল। কৃষ্ণ দত্তৰ মতে, তেওঁ জ্ঞান সন্ধানী ব্যক্তি আছিল আৰু ধৰ্মৰ অৰ্থ জানিব বিচাৰিছিল। কেইবাদিনো ভ্ৰমণৰ পিছত, ঋশ্যমুখ পৰ্বতৰ পাদদেশত তেওঁ ঋষি মাতঙ্গক লগ পাইছিল আৰু তেওঁক গুৰু হিচাপে গ্ৰহণ কৰিছিল। বহু বছৰ ধৰি ভক্তিৰে তেওঁক সেৱা কৰিছিল।  যেতিয়া মাতঙ্গৰ মৃত্যুৰ সময় আহিছিল তেতিয়া বৃদ্ধা শবৰীয়ে কৈছিল যে গোটেই জীৱন তেওঁক সেৱা কৰাৰ পিছত, তেওঁ গুৰু মাতঙ্গ উপনীত হোৱা সেই একেই "শান্তিৰ বাসস্থান" পাবলৈ বিচাৰিব। ঋষিয়ে তেওঁক সঁহাৰি দিছিল যে, যদিহে তেওঁ সেৱা আগবঢ়ায়, তেন্তে ভগৱান ৰামে তেওঁক দৰ্শন দিব। তেওঁ তেওঁক ৰামৰ আগমনৰ বাবে অপেক্ষা কৰিবলৈ কৈছিল। পিছত, পদুমৰ ভঙ্গীত বহি থকা অৱস্থাতেই, ঋষিয়ে মহাসমাধি প্ৰাপ্ত কৰিলে। গুৰুৰ পৰামৰ্শ অনুসৰণ কৰি, শবৰীয়ে ৰামৰ আগমনৰ বাবে অপেক্ষা কৰিছিল।\nপ্ৰতিদিনে, শবৰীয়ে লাখুটি লৈ আশ্ৰমৰ পৰা খোজ কাঢ়ি বাহিৰলৈ যায়, আৰু ভগৱান ৰামৰ বাবে বগৰী চিঙে। বগৰীবোৰ তেওঁ সোৱাদ লৈ চাই মিঠাবোৰহে খৰাহিত ৰাখিছিল আৰু তিতাবোৰ পেলাই দিছিল। তেওঁ ৰামক এই ভাল মিঠা বগৰীবোৰহে দিব বিচাৰিছিল।  তেওঁ নাজানিছিল যে নৈবেদ্যৰ সোৱাদ ল'ব নালাগে। এইদৰে তেওঁ কেইটামান বগৰী সংগ্ৰহ কৰি, আশ্ৰমলৈ ঘূৰি আহিছিল আৰু ৰামৰ আগমনৰ বাবে আগ্ৰহেৰে অপেক্ষা কৰিছিল।\nৰামৰ আগমন[সম্পাদনা কৰক]\nশাস্ত্ৰীয় বিৱৰণ অনুসৰি, আন শ শ যোগীয়ে তেওঁলোকৰ আশ্ৰমত অভ্যৰ্থনা কৰিবলৈ ৰামলৈ অপেক্ষা কৰি আছিল যদিও ৰামে শবৰীৰ আন্তৰিক ভক্তিৰ বাবে কেৱল তেওঁৰ আশ্ৰমলৈহে গৈছিল। ৰামক দেখি শবৰী আনন্দিত হৈ কয়, "আপোনাৰ দৰ্শনৰ বাবে বহু গুণী-মানি যোগীয়ে অপেক্ষা কৰি আছিল, কিন্তু আপুনি এই অযোগ্য ভক্তজনৰ ওচৰলৈ আহিছে (...) মোৰ হৃদয়ৰ বাহিৰে আন একোৱেই আপোনালৈ আগবঢ়োৱাৰ বাবে মোৰ ওচৰত নাই, কিন্তু ইয়াত কিছুমান বগৰী আছে। হয়তো আপুনি খাই সন্তোষ পাব প্ৰভু।" শবৰীয়ে ফলবোৰ ৰামলৈ বুলি আগবঢ়াই দিছিল যিবোৰ তাই বৰ সতৰ্কতাৰে সংগ্ৰহ কৰিছিল। ৰামে বগৰীবোৰৰ সোৱাদ লোৱাৰ মাত্ৰকে, লক্ষ্মণে বগৰীবোৰলৈ মনকৰি কৈছিল যে শবৰীয়ে ইতিমধ্যে এইবোৰৰ সোৱাদ লৈছে আৰু সেয়েহে এইসমূহ তেওঁ খোৱাৰ অযোগ্য আছিল। এই সন্দৰ্ভত ৰামে উত্তৰ দিছিল যে তেওঁ বিভিন্ন খাদ্যৰ সোৱাদ লৈছে, কিন্তু, এনে ভক্তিৰে আগবঢ়োৱা এই বগৰীবোৰৰ সমান সোৱাদ আন একোৰেই হ'ব নোৱাৰে(...)।\nশবৰীৰ ভক্তিত সন্তুষ্ট হৈ ৰামে তেওঁক আশীৰ্বাদ দিয়ে। বগৰীবোৰ আগবঢ়াই দিয়া হস্তনিৰ্মিত পাতৰ ডোনটো লক্ষ্য কৰে আৰু সেইবোৰ তৈয়াৰ কৰিবলৈ শবৰীয়ে কৰা কঠোৰ পৰিশ্ৰমৰ দ্বাৰা প্ৰভাৱিত হয় আৰু সেয়েহে, তেওঁ গছজোপাক আশীৰ্বাদ দিয়ে যাতে পাতবোৰ প্ৰাকৃতিকভাৱেই এটা বাটিৰ আকৃতিত বিকশিত হয়।  শবৰীয়ে ৰামক সীতাৰ উদ্ধাৰৰ হেতু সুগ্ৰীৱৰ সহায় ল'বলৈ পৰামৰ্শ আগবঢ়াই আৰু সুগ্ৰীৱৰ সন্ধান দিয়ে।\n↑ 1.0 1.1 1.2 1.3 Keshavadas 1988, পৃষ্ঠা 121\n↑ 2.0 2.1 Keshavadas 1988, পৃষ্ঠা 122\n↑ Raj, Sundara (2007-09-28). "A novel attempt". The Hindu. http://www.hindu.com/fr/2007/09/28/stories/2007092851440400.htm.\n↑ "Rosary of Divine Wisdom" (en ভাষাত). Brig. Partap Singh Ji (Retd.). 27 August 1999. http://www.babanandsinghsahib.org/rosary/thermometer.htm.\n↑ Dodiya 2001, পৃষ্ঠা. 297.\n↑ Keshavadas 1988, পৃষ্ঠা 123\nৱিকিমিডিয়া কমন্সত শবৰী সম্পৰ্কীয় মিডিয়া ফাইল আছে।\n"https://as.wikipedia.org/w/index.php?title=শবৰী&oldid=287850"ৰ পৰা অনা হৈছে\nএই পৃষ্ঠাখন ২৫ জুলাই, ২০২১ তাৰিখে ১২:১৪ বজাত অন্তিম সংশোধন কৰা হৈছিল।


⭐ৰিমঝিম বৰষুণৰ জীপাল কথাৰে~ Assamese Blog⭐: মোৰ বুঢ়া হ'বলৈ মন নাই (I do not want to be become an Old)!\nমোৰ বুঢ়া হ'বলৈ মন নাই (I do not want to be become an Old)!\nবাকচৰ চাবিকোচা বিচাৰি আছো, পোৱা নাই ক'ত বা থ'লো। অলপ সময়ৰ আগতেটো ইয়াতেই থৈ গৈছিলো! ছেহ, বৰ বেয়া কথা হ'ল। কেইদিনমানৰ আগতে বিয়া পতা কাষৰ ঘৰৰ ল'ৰাটোৱে কইনাজনী ফুৰাবলৈ আনি গামোছা এখনে আৰু ধূতি এখন দি সেৱা এটা কৰিলে। মই বাৰু নদম্পতিক আৰ্শীবাদ এটা দিলো। তথাপিও ছোৱালীজনীক কিবা এটা নিদিলে বৰ বেয়া লাগিব। অন্তত: মিনতিয়ে কথাটোত বৰ দুখ পাব। আজি মিনতি থকা হ'লে তাই লৰালৰিকৈ গৈ তাইৰ যৌতুকত অনা ট্ৰাংকটোৰপৰা চাদৰেই হঁওক বা ব্লাউজেই হঁওক কিবা এটা উলিয়ালেহেঁতেন। এতিয়া মইনো এই অকলশৰীয়া মানুহটোৱে কি দিম! সেয়ে এশটকা দুশটকা কি আছে তাকে বিচাৰিবলৈ ট্ৰাংকটো খুলিবলৈ আহি চাবিটোৱে বিচাৰি পোৱা নাই। ঘৰৰ বস্তু ইফাল সিফাল কৰিবলৈ আছেনো কোন! তথাপিও আগৰে সকলোবোৰ বস্তু ট্ৰাংকতে থোৱাৰ অভ্যাস যে সেয়ে এটকাটোও তাতে ভৰাই থও। চাবি বিচাৰি উথপথপ কৰি থাকোতেই সিহঁত যাবলৈ বুলি উঠি মাত লগাবলৈ একেবাৰে ভিতৰ পালেহি।\n'ৰ'বাহে ক'ত যোৱা?' বুলি মুখখন মেলোতেই নকইনাই বিদায় জনোৱাৰ উদ্দেশ্যে মাত লগালে 'হ'ব বৰতা আপোনাৰ দৰে বয়সীয়াল মানুহৰ আৰ্শীবাদেই যথেষ্ট। আৰু একো বিচাৰি কষ্ট কৰিব নালাগে।' এহ মনটো বেয়া লাগিল নহয় এনেকৈ যাবলৈ দিবলৈ। কিন্তু উপায়টো নাই সেয়ে সিহঁতক বিদায় দিবলৈকে পদূলিলৈ ওলাই আহিলো। আজি মিনতি হোৱা হ'লে ক'লেহেঁতেন 'দেখিছে বয়স হৈছে বুলি ক'লে মানি নলয় এতিয়া দেখোন অলপ সময়ৰ আগতে থোৱা চাবিটোকে বিচাৰি নাপালে।'\nতেওঁ পিছে মোক বয়সৰ কথা কৈ কৈ মোতকৈ আগতেই এই সংসাৰৰপৰা ফালৰি কাটিলে। অথচ মোতকৈ সাতবছৰৰ সৰুও আছিল। একচল্লিশটা বছৰে একেলগে থাকি শেষত একো এটা গম নিদিয়াকৈ মিনতি সিপুৰী পালেগৈ। মানুহ কিছুমানে কয় মিনতি বৰ ভাগ্যশালী শিৰৰ সেন্দুৰকণ নোমোচাকৈয়ে বাৰ্ধক্যৰ একো কষ্ট ভোগ নকৰাকৈয়ে যাব পাৰিলে। কিন্তু তেওঁ যে মোক অকলশৰীয়া কৰি থৈ গ'ল। কেতিয়াবা মোৰো অনুভৱ হয় তেওঁৰ লগতে একেলগে মোকো লৈ যোৱা হ'লে দুয়ো ওপৰত আকৌ এবাৰ একেলগে থাকিলোহেঁতেন। কিন্তু পাচবছৰীয়া নাতিটোৰ মাতটো শুনিলে দেখোন আকৌ দহ বিশবছৰমান জীয়াই থাকিবলৈ মন যায়।\nঅৱশ্যে মোৰো নিজকে বুঢ়া বুলি মানি ল'বলৈ মন নাযায়। সত্তৰবছৰহে হৈছে তথাপিও মানুহবোৰে আজিকালি মোক দেখিলে আলৰ বুঢ়াক কৰাৰ দৰে পুতৌ কৰে। মোক নালাগে ঔ এইবোৰ পুতৌ! এতিয়াটো আৰু ডেকা যেন অনুভৱ হয়। ল'ৰাই এইবাৰ পূজাত আহি সৰি সৰি বাকীথকা দাতকেইটা একেবাৰে সৰুৱাই নতুন দুপাৰি ডালিমগুটীয়া দাঁত লগাই থৈ গৈছে। কেইদিনমান অলপ দিগদাৰ হৈছিল কৃত্ৰিম দাঁত দুপাৰি সৈতে। তথাপিও অভ্যাস কৰোতে এতিয়া মাংস খাব পৰা হৈছো। চকু কেইটাও দেখোৱাওতে অলপ পাৱাৰ বঢ়াই দিলে। এতিয়া আৰু আগৰদৰে জলক তবক নেদেখো। চুলিকেইডালতো কলপ লগাই বগা হোৱা কেইডাল ক'লা কৰি পেলালো। মানে এতিয়া আৰু মোক কোনেও বুঢ়া হৈছো বুলি সকীয়াই নাথাকে।কথাটো ভাবোতেই মিচিকিয়া হাঁহি এটা ওলাই গ'ল। ল'ৰা বোৱাৰী পুনৰ উভতি যোৱাৰ আগদিনা নাতিটোক লগত লৈ চোতালতে চকী এখন লৈ বহি আছো। তাক বোলে আজি মই যিমান সাধু জানো সকলোবোৰ কৈ শেষ কৰিব লাগে। ন'হলে আৰু কেতিয়া আকৌ শুনিবলৈ পায় ঠিক নাই। সাধু শুনি থকাৰ মাজতে সি মোৰ সোতোৰা সোতোৰ পৰা হাঁতখন টানি টানি সুধিলে\n'ককা তোমাৰ স্কিনখন ইমান লুজ কিয়? ব'ডী লোশ্যন নলগোৱা নেকি? মই দেউতাক ক'ম তোমাক ব'ডী লোশ্যন এটা আনি দিব...' আৰু সি সি কি কৈ আছিল মোৰ মূৰত নোসোমাল। এইবোৰ যে এতিয়া লোশ্যনে কাম নিদিয়ে বয়স হোৱাৰ কাৰণেহে এনেকুৱা হৈছে বুলি ক'বলৈ গৈও ক'ৰবাত কিবা এটায়ে হেঁচা মাৰি ধৰিলে। মানে ইও মোক বুঢ়া হৈছো বুলি গম পালে নেকি? দাঁত কেইপাৰি আৰু চকুকেইটাৰ দৰে চালখনৰো কিবা ব্যৱস্থা কৰিব নোৱাৰিনে!\nল'ৰাটোৱে এইবাৰ মোকো লগতে যোৱাৰ কথা কৈছিল কিন্তু মিনতিৰ স্মৃতিখিনিক এই প্ৰকাণ্ড ঘৰটোত অকলশৰে তলা মাৰি থৈ যাবলৈ মন ন'গল। সেয়ে যোৱাৰ আগে আগে পুত্ৰই কৈ থৈ গ'ল 'অকলে অকলে ঘূৰি নুফুৰিবা। হাতত ফোনটো ৰাখিবাই কিবা গা চা বেয়া লাগিলেই মোক ফোন কৰিবা'\nকি যে দিন আহিল! সেই পিটকণি ল'ৰাটো আজি পত্ৰিশবছৰৰ আগতে যি আমাৰ জীৱনলৈ আহি আমাক সম্পূৰ্ণ কৰিছিল। বিয়াৰ পাঁচ ছয় বছৰৰ পিছত যাৰ আগমণে আমালৈ কঢ়িয়াই আনিছিল এটা নতুন জীৱন। কাম কৰাৰ জীয়াই থকাৰ উৎসাহ দুগুণে বাঢ়িছিল। ক'ৰবাত কিবা টোপ পৰে বুলি আতৌপুতৌকৈ ডাঙৰ কৰা মোৰ নিজৰ সন্তানেও ভাবিলে মই যে বুঢ়া হ'লো! এতিয়াও জলজল পতপতকৈ মনত আছে তাৰ জন্মত ওচৰৰ সকলোকে মাছ বিলোৱা কথাটো। মিনতিৰ কি যে ফূৰ্তি সেইদিনা সকলোৱে যেতিয়া কৈছিল ল'ৰাই মাকৰ গঢ় ল'লে। তোমাৰ সেই হাঁহিটোলৈ আজিও মনত পৰে ও মিনতি।\nকেইদিনমানৰ আগতে নন্দেশ্বৰ উকীলৰ ল'ৰা ৰাজাক লগ পালো। নন্দেশ্বৰ আৰু মই আকৌ কমানৰ পৰাই একেলগে পঢ়া। তাৰ পুতেকটো মোৰ ল'ৰা বাবাৰ লগৰ। কেনেকুৱা লাগে ভাবিলে দুয়োটা একেলগে ডাঙৰ হোৱা ল'ৰা সেইদিনাৰ কথা যেন লাগে। এতিয়া আকৌ দুয়োটা এটা এটা সন্তানৰ বাপেকী হ'ল। সি মোক লগ পাই খা খবৰ সুধিলে, লগতে বাপেকৰ কথাও ক'লে। আজিকালি বৰকৈ অকলে ওলাই সোমাই ফুৰিব নোৱাৰে মানে সিহঁতে নিদিয়ে। সি আকৌ মোকো সকীয়াই থৈ গ'ল যাতে অকলে ঘূৰি ফুৰি নুফোৰো। মানে নন্দেশ্ববৰৰ অৱস্থাও মোৰ দৰে। কেঁচা ৰবাব টেঙাকে ফুটবল কৰি কিমাননো নেখেলিলো অই। ইটোৱে সিটোকলেং মাৰি কিমান পৰিলো তেতিয়াই হাত ভৰি একো নাভাঙিল। এতিয়া আকৌ সিহঁতে আমাক ওলাই সোমাই ফুৰিব নিদিয়ে! কিবা এটা খং আহি চুলিৰ আগ পালেহি\nকথাবোৰ ভাবিলে সৌ সিদিনাৰ ঘটনা যেন লাগে। নাতিটো পৰহি গুচি যোৱাৰ পিছত ঘৰখন একেবাৰে মৰিশালি যেন হ'ল। ক'তো কাৰো মাত নাই। তাতে দুপৰীয়া সময়খিনিত ওচৰ চুবুৰীয়া সকলো ভাতকেইটা খাই অলপ বিছনাত পৰে। এইখিনি সময় আৰু নিৰৱতাই বিৰাজ কৰে। মইহে দিনত শুবলৈ বাদ দিলো। দিনত শুলে ৰাতি নাহে আৰু এইহেন ঘৰটোত অকলে ৰাতিটো উজাগৰে থাকিবলগীয়া হোৱাৰ সমান কষ্টকৰ কাম নাই। কি কৰিম কি নকৰিম ভাবি খন্তিখন উলিয়াই লৈ ফুলনিখনকে অলপ চাফা কৰো বুলি সোমালো। সেইসময়তে দুপৰীয়া ভাতখোৱা বাচন কেইটা ধুবলৈ অহা বনকৰা মানুহজনী পমিলাই 'এই বুঢ়া বয়সত আপোনাক কিহে পাইছে! থকা দিনকেইটা ভালকৈ থাকক....' বুলি যিহে বকনি মেলিলে একেকোবে আহি শুৱনিকোঠা পালোহি। মানে এইও মোক তেনেকৈয়ে ভাবিবলৈ ল'লে। কথাবোৰ মূৰত পাক খাই মূৰটো কিবা আচন্দ্ৰাই কৰা যেন লাগিল।\nবিছনাখনৰ মূৰৰ শিতানতে আমাৰ বিয়াৰ কেইদিনমান পিছতে ষ্টুডিঅ'ত গৈ তোলা ফটোখন বুকুতে সাৱতি বিছনাত পৰিলো। মিনতিলৈ বৰকৈ মনত পৰিল। তাই যেন মোতকৈ আগতে গৈ ভাল কাম কৰিলে। অন্তত: এইবোৰ কথা শুনিব লগা ন'হল। মই জানো সকলোৱে মোৰ ভালৰ কাৰণে কয়। অকলশৰীয়া মানুহ কিবা এটা হৈ বিছনাত পৰি থাকিলে কি হ'ব। কিন্তু মোৰ যে নিজকে তেনেদৰে ভাবিবলৈ মন নাযায়। নিজকে বুঢ়াৰ দৰে ভাবি লোকৰ পুতৌৰ পাত্ৰ হ'বলৈ মন নাযায়। আজি মিনতি তুমি কাষত থকা হ'লে সকলোবোৰ খুলি ক'লোহেঁতেন। তুমিটো মোক বুঢ়া বুঢ়া বুলি ধেমালিতেহে কৈছিলা, তুমি যে মোতকৈ সাতবছৰৰ সৰু আছিলা সেইকাৰণে। কিন্তু আজি মোক সকলোৱে সঁচাকৈয়ে কয় মোৰ বয়স হ'ল এতিয়া মই তোমাৰ ওচৰলৈ যাবলৈহে সাজু হ'ব লাগে অ মিনতি। বুঢ়া হ'বলৈ মন নাযায়, মৰিবলৈ মন ন'গলেও এতিয়া ভাবিছো সোনকালে ভগৱানে তোমাৰ ওচৰলৈ লৈ যাওক। তুমি য'তেই আছা তালৈকে মইও গৈ আকৌ এবাৰ দুয়ো একেলগে থাকিম। ভাবি থকা কথাবোৰ যে মোৰ কেতিয়া ডাঙৰ ডাঙৰ শব্দৰে বাহিৰলৈ ওলাই আহিল গমেই নাপাও। অকলে অকলে কথা পাতি থকা দেখি চাগে পমিলাই ভয় খাই ল'ৰাক জনালে। সিও ভয় খাই মোক ফোন কৰি সুধিলে 'দেউতা তুমি ঠিকে আছাতো, চুগাৰৰ দৰৱ খাই আছানে.. আৰু কি কি সুধি আছিল শুনিবলৈ মোৰ মন ন'গল ফোনটো কাটি দি ফটোখন পুনৰ বুকুৰ মাজত লৈ শুই পৰিলো। মিনতি আহি মোৰ মূৰৰ শিতানতে বহিছে। মোৰ মূৰটো আলফুলকৈ তেওঁৰ কোলাত লৈ পিহি দিছে আৰু মই মুখেৰে বিৰবিৰাই আছো 'মোৰ বুঢ়া হ'বলৈ মন নাই, মোক কোনোৱে ন'কবি মোৰ বয়স হৈছে বুলি...'\nPosted by Rimjhim Borthakur at 00:58:00\nমোৰ বুঢ়া হ'বলৈ মন নাই (I do not want to be become ...


অভিনেত্ৰী তাপসীৰ ছবি ‘থপ্পড়’ৰ ট্ৰেইলাৰ মুকলিৰ পাছত কেন্দ্ৰীয় মন্ত্ৰী স্মৃতি ইৰাণীৰ প্ৰতিক্ৰিয়া... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nডিজিটেল ডেস্কঃ বলিউডৰ জনপ্ৰিয় অভিনেত্ৰী তাপসী পন্নুৰ আগন্তুক ছবি ‘থপ্পড়’ৰ ট্ৰেইলাৰ মুকলি হোৱাৰ পাছতেই দৰ্শকে আগ্ৰহেৰে ছবিগৃহত মুক্তি লাভ কৰাৰ বাবে অপেক্ষা কৰা দেখা গৈছে। ছবিখনৰ ট্ৰেইলাৰৰ পৰা বুজিব পৰা গৈছে যে, পাৰিবাৰিক কন্দলৰ সন্দৰ্ভত দেশৰ নাৰীসকলক সজাগ কৰাৰ চেষ্টাৰে এই ছবিখন নিৰ্মাণ কৰা হৈছে।\nতাপসী পন্নুৰ এই ছবিখনক লৈ বিভিন্ন জনে প্ৰতিক্ৰিয়া ব্যক্ত কৰা দেখা গৈছে। তাৰ মাজতে কেন্দ্ৰীয় মন্ত্ৰী স্মৃতি ইৰাণীয়েও এই ছবিখনৰ ট্ৰেইলাৰ মুকলি কৰাৰ পাছত ব্যক্ত কৰিছে প্ৰতিক্ৰিয়া। ইনষ্টাগ্ৰামত একাউণ্টত ছবিখনৰ ট্ৰেইলাৰৰ ভিডিঅ’ শ্বেয়াৰ কৰি কেন্দ্ৰীয় মন্ত্ৰীগৰাকীয়ে লিখিছে- ‘আপোনালোকৰ কিমানজনে শুনিছে যে মহিলাসকলেই সদায় সকলো পৰিস্থিতিত মিলাই চলিব লাগে?’\nকেন্দ্ৰীয় মন্ত্ৰী স্মৃতি ইৰাণীয়ে লগতে লিখিছে যে- ‘কোনে কোনে ভাবে যে মাৰপিট কেৱল দৰিদ্ৰ মহিলাসকলৰ স্বামীয়েহে কৰে? কিমানজনে বিশ্বাস কৰে যে শিক্ষিত লোকে মাৰপিট নকৰে পত্নীৰ সৈতে? কিমানে নিজৰ কন্যা আৰু বোৱাৰীক কয় যে কোনো কথা নাই দিয়া এনেকুৱা আমাৰ সৈতেও হৈছিল কিন্তু চোৱা আজি আমি কিমান সুখী? মই পৰিচালকৰ ৰাজনৈতিক দৃষ্টিভংগীক সমৰ্থন নকৰো বা কিছু বিষয়ত একাংশ অভিনেতা-অভিনেত্ৰীৰ সমৰ্থনো নকৰো। কিন্তু এইটো এনে এক কাহিনীৰ ছবি, যিখন মই নিশ্চয় চাম।’ সকলোকে নিজৰ পৰিয়ালৰ সৈতে এই ছবিখন চাবলৈ আহ্বান জনাই পোষ্টটোত আৰু লিখিছে- ‘এগৰাকী মহিলাক প্ৰহাৰ কৰাতো ভুল।’


মুখ্যমন্ত্ৰীৰ বিবাহ বিচ্ছেদ! ফেচবুকত মিছা খবৰ বিয়পালে কংগ্ৰেছৰ কোন নেতাই... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nমুখ্যমন্ত্ৰীৰ বিবাহ বিচ্ছেদ! ফেচবুকত মিছা খবৰ বিয়পালে কংগ্ৰেছৰ কোন নেতাই…\nডিজিটেল ডেস্কঃ মুখ্যমন্ত্ৰীৰ বিবাহ বিচ্ছেদ। এই খবৰ ফেচবুকত বিয়পাই ভাইৰেল কৰিলে কংগ্ৰেছৰ এজন নেতাই। সেয়েহে তেওঁক আৰক্ষীয়ে আটক কৰিলে ১ মে’ত। এই ঘটনা সন্দৰ্ভত আৰক্ষী শীৰ্ষ বিষয়াই সদৰী কৰিলে যে এনে মিছা খবৰ বিয়পোৱাৰ বাবে কংগ্ৰেছ নেতাজনৰ বিৰুদ্ধে গোচৰ ৰুজু কৰা হৈছে।\nআৰক্ষীৰ আগত কংগ্ৰেছ নেতাগৰাকীয়ে স্বীকাৰ কৰিলে- হয় তেওঁ এই খবৰ বিয়পাইছিল। শ্বেয়াৰ কৰিছিল এই বাতৰি ছ’চিয়েল মিডিয়াত। পিছে ভয় খাব নালাগে। এইজন অসমৰ মুখ্যমন্ত্ৰী নহয়। অৱশ্যে তেওঁ আমাৰ চুবুৰীয়া ৰাজ্য ত্ৰিপুৰাৰ মুখ্যমন্ত্ৰী। ৰাজ্যখনৰ মুখ্যমন্ত্ৰী বিপ্লৱ দেৱৰ হেনো বিবাহ বিচ্ছেদ হৈছে। সেই খবৰ বিয়পি পৰিছিল ছ’চিয়েল মিডিয়াত।\nমুখ্যমন্ত্ৰীৰ বিৰুদ্ধে এনে খবৰ বিয়পি পৰাত কেনেকৈ বহি থাকিব আৰক্ষী। ত্ৰিপুৰাৰ ডি আই জি অৰিন্দম নাথে সাংবাদিকক জানিবলৈ দিলে যে, মুখ্যমন্ত্ৰীৰ এই খবৰ বিয়পোৱাৰ সৈতে জড়িত হৈ থকা অপৰাধত ছৈকত তালপাত্ৰ নামৰ এজন লোকক আটক কৰা হৈছে। ইয়াৰ লগতে তাপস দে’ নামৰ এজন কংগ্ৰেছ নেতাকো আটক কৰিছে আৰক্ষীয়ে।\nউল্লেখযোগ্য যে, তাপস দে’ ত্ৰিপুৰা কংগ্ৰেছৰ উপ-সভাপতি। ইফালে, আনজন আটক কৰা ব্যক্তি ছৈকত তালপাত্ৰ এজন শিক্ষক। ফেচবুকত ত্ৰিপুৰাৰ মুখ্যমন্ত্ৰীৰ খবৰ বিয়পোৱা ছৈকতক মুখ্যমন্ত্ৰীৰ বিৰুদ্ধে ষড়যন্ত্ৰ ৰচাৰ অভিযোগত গ্ৰেপ্তাৰ কৰা হৈছে। ইফালে, কংগ্ৰেছ নেতা তাপস দে’য়ে মন্তব্য কৰে যে, এই খবৰ ফেচবুকত পোৱা পাছত মই হোৱাটছএপযোগে কিছু লোকলৈ এই খবৰটো প্ৰেৰণ কৰিছিলো। কিন্তু মই নাজানো এয়া সঁচা নে মিছা। মই এই সন্দৰ্ভত কোনো মন্তব্য কৰা নাছিলো।\nহেমচন্দ্ৰ বৰুৱা অসমৰ উজ্জ্বল নক্ষত্ৰঃ নলবাৰীত ভাষাৰ ওজাৰ স্মৃতিচাৰণত সাহিত্যাচাৰ্য ড° বসন্ত কুমাৰ ভট্টাচাৰ্য


নলবাৰী জিলাৰ বৰক্ষেত্ৰীৰ চৰাঞ্চলত বিদ্যুৎ বিচ্ছিন্ন, অন্ধকাৰত ডুব গৈছে চৰাঞ্চল, VIDEO - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nডিজিটেল সংবাদ, চেঙাঃ নলবাৰী জিলাৰ বৰক্ষেত্ৰীৰ চৰাঞ্চলত হাজো উপসংমণ্ডলৰ অধীনত চলি আছে বিদ্যুৎ সেৱা। নলবাৰী জিলাৰ বৰক্ষেত্ৰীৰ বৰচুলিয়া, কুৰিহামাৰী, ভাংনামাৰী, শিয়ালমাৰী আদি গাঁৱত যদি অলপ বৰষুণ বা গছৰ পাত যদি অলপ লৰ-চৰ কৰে তেতিয়াই কৰ্তন কৰা হয় বিদ্যুৎ। ২১ মে’ৰ মাজনিশা ২ বজাত বিদ্যুৎ কৰ্তন কৰা উক্ত অঞ্চল সমূহত বৰ্তমানলৈ অৰ্থাৎ শনিবাৰে সন্ধিয়া ৮ বজা পৰ্যন্ত অহা নাই বিদ্যুৎ। যাৰ বাবে শিয়ালমাৰী, বৰচুলিয়া, কুৰিহামাৰী, ভাংনামাৰী আদি গাঁৱৰ ৰাইজে বিদ্যুৎ বিভাগৰ প্ৰতি ক্ষোভ উজাৰিছে।\nকেৱল এইবাৰেই নহয় বিদ্যুৎ সংযোগ হোৱাৰে পৰাই গাঁও কেইখনত যদি অলপ বৰষুণ বা সামান্য বতাহ আহে তেতিয়াই বিদ্যুৎ কৰ্তন কৰা হয় বুলি স্থানীয় লোকে অভিযোগ তুলিছে। কেৱল বৰক্ষেত্ৰীৰ চৰাঞ্চলৰ ৰাইজৰ বাবেই বিদ্যুতৰ নাটনি হয় নে, নে অসমৰ আন ঠাইতো বিদ্যুতৰ নাটনি হয় এয়াই এতিয়া চৰাঞ্চলৰ ৰাইজৰ প্ৰশ্ন? ২৪ ঘন্টা বিদ্যুৎ যোগান ধৰাৰ প্ৰতিশ্ৰুতিৰে চৰকাৰ গঠন কৰা এইখন চৰকাৰৰ দিনতো নলবাৰী জিলাৰ বৰক্ষেত্ৰীৰ চৰাঞ্চলৰ ৰাইজে ১২ ঘন্টাৰ পৰা ২৪ ঘন্টা পৰ্যন্ত বিদ্যুতৰ পোহৰৰ পৰা বঞ্চিত হৈ অন্ধকাৰত থাকিবলগীয়া হয়!\nৰাইজে সময় মতে বিদ্যুতৰ মাচুল ঠিকেই পৰিশোধ কৰে যদিও হাজো উপসংমণ্ডলৰ অধীনত থকা বৰক্ষেত্ৰীৰ চৰাঞ্চলৰ শিয়ালমাৰী, বৰচুলিয়া, কুৰিহামাৰী আৰু ভাংনামাৰী আদি গাঁৱৰ ৰাইজে নিয়মীয়া বিদ্যুৎ সেৱাৰ পৰা বঞ্চিত হৈ অহাৰ অভিযোগ উঠিছে। চৰাঞ্চলত বিদ্যুত সেৱা নিয়মীয়া কৰিবলৈ অসম চৰকাৰ আৰু শক্তি বিভাগৰ ওচৰত দাবী উত্থাপন কৰিছে বৰক্ষেত্ৰীৰ চৰাঞ্চলৰ লোকে।\nইছৰ’ৰ ‘গগণযান’ মিছনৰ বাবে ৰাছিয়াত ভাৰতীয় মহাকাশচাৰীৰ প্রশিক্ষণ পুনৰ আৰম্ভ…